
Drăjan Marius-Christian, s-a născut la 24 decembrie 
1975, în Braşov. În anul 2010 și-a renegat toate 
scrierile de până atunci. În anul 2014 a renunţat și la 
pseudonimul care I-a făcut cunoscut, Marius lanuș 
(unde lanuș e numele de fată al bunicii sale dinspre 
mamă, Garofina). 
„CEL MAI BUN POET AL GENERAŢIEI TINERE” 

Daniel CRISTEA-ENACHE 


„CEL MAI BUN POET AL GENERAŢIEI SALE” 
Paul CERNAT 


"POATE CEL MAI CUNOSCUT POET ROMÂN LANSAT 
DUPĂ 1989.» 
Daniela CÂRLEA-ȘONTICĂ 


Blog: http://yanush.wordpress.com 


Protestez împotriva tuturor formelor de identificare 
electronică a produselor și a oamenilor. Acestea vor 
duce la pecetluirea cu pecetea fiarei, despre care 
vorbește Sfântul loan, în al 13-lea capitol al Apocalip- 
sei. Cele trei linii duble mai lungi de pe codurile de bare 
ale produselor sunt citite de scaner ca fiind cifra șase. 
lar Apocalipsa spune clar că acesta este numărul fiarei. 
Nu primiţi actele biometrice! M. IANUȘ 


Marius DRĂJAN 


GÂNDURI 
DE PE DRUMUL 
CRUCII MELE 


O CRUCE. 
ASUPRA ROMÂNIEI 


(17 Martie — 16 Aprilie 2014) 


Gânduldeascrieo cruce pepământul României, 
cu crucea în spate, nu mi-a venit azi sau ieri. Acum 
vreo trei ani am prezentat proiectul pe blogul 
meu. Dar pe atunci nu eram încă pregătit să por- 
nesc în acest pelerinaj. Aveam multe neliniști și 
l-am întrebat pe Părintele Savatie Baştovoi ce să 
fac. Mi-a spus că, dacă renunţ la gândul acestui 
pelerinaj, voi avea linişte. Am renunţat și am avut 
linişte, după cuvântul Părintelui. Dar mai apoi, 
după trei ani, după ce mă mai întărisem prin ru- 
găciune, am început să mă întreb de ce am avut 
pace când am abandonat acest plan. Înţelegând 
acum nespusele din cuvântul Părintelui Savatie, 
m-am hotărât, fie ce-o fi, să plec la drum. „Ridică 
ispitele şi nimeni nu se mai mântuiește”, spune un 
Avă din Patericul Egiptean. lar un altul, în aceeaşi 
carte, se roagă Lui Dumnezeu să scape de ispitele 
şi neliniștile sale, de „războiul” său, cum se spune 
acolo, Dumnezeu îl scapă, dar mai apoi, urmând 
sfatul unui Părinte mai înduhovnicit decât el, îi 
cere Lui Dumnezeu să-i dea înapoi „războiul”, fără 
de care nu poate spori. 


DATE TEHNICE” 


t Dimensiunile Crucii: 

Lungime - 307 cm, lăţime - 170 cm (a fost 
măsurată exact la Bucureşti), lățimea scândurii — 
aproximativ 17 cm (la ochi). Grosimea scândurilor 
- doi-trei centimetri (la fel). Scânduri din lemn de 
brad sau molid. 


t Durata Pelerinajului: 

17 Martie - 16 Aprilie 2014. 

Nu am mers Duminica şi în Sărbători. Au fost şi 
trei opriri în celelalte zile — am stat luni 24 Martie 
la Mănăstirea Izvoru Mureşului, din oboseală şi o 
anume nedumerire. Am stat sâmbătă 5 Aprilie la 
București, pentru că pe 4a fost ziua fetiţei mele, pe 
care am văzut-o pe 5, și o lansare de carte a mea. 
Am stat vineri 11 Aprilie și sâmbătă 12 Aprilie la 
Mănăstirea Moglăneşti (Topliţa), (şi) la îndemnul 
Părintelui Onisim, așteptând să mai treacă ploaia. 


t Vremea: 

Pe primul braţ al Crucii mele ploile m-au ocolit, 
în chip minunat. Pur și simplu ploua (și ningea - la 
Moldova-Sulița) noaptea şi în Sărbători. Pe al doi- 
lea braţ, şi mai ales în ultimele patru zile de mers, 
am avut ploi zdravene, ba chiar și ninsoare. Poate 
unde am scurtat acest braţ al Crucii (pe care îl plă- 
nuiam iniţial ca fiind de la Cluj la lași). Dar Părinte- 
le Onisim m-a avertizat că spre finalul drumului or 
să-mi vină şi ceva încercări. 


Marius DRĂJAN 


+ Traseul: 

Moldova-Suliţa - Pojorâta - Vatra Dornei - 
Păltiniș — Bilbor - Topliţa - Tuşnad - Sfântu Gheor- 
ghe - Prejmer - Săcele - Sinaia - București (Piaţa 
Aviatorilor) - cu autobuzul la Târgu Mureș - Târ- 
gu Mureş (Cartierul Mureşeni) - Reghin - Toplița 
- Borsec - Petru Vodă - Humuleşti. 

(Nu am intrat în Gheorgheni și în Braşov, din 
motive personale, dar și dintr-un Cuvânt al Dom- 
nului, dar în mod cert binecuvântarea pelerinaju- 
lui meu a atins și aceste oraşe.) 

Peste 700 de kilometri. 


t Susţinători: 

Cel mai mare susținător al meu a fost domnul 
regizor Nicolae Mărgineanu, căruia îi doresc o 
mare binecuvântare a Măicuţii Domnului, asupra 
vieţii lui şi asupra vieților celor dragi lui. 

M-au mai sprijinit și încurajat de-a lungul pele- 
rinajului meu şi înainte de începerea lui, în ordinea 
în care i-am întâlnit: Părintele loan de la Sihăstria 
Rarăului, Mama (Flor)ica de la Pașcani, Părintele 
Zosima, de la Mănăstirea Moldova-Suliţa, Costică 
de la Marginea, Părintele Ovidiu (preot acum, îna- 
intea hirotonirii atunci) de la Dărmăneşti, Maica 
Nectaria de la Mănăstirea Păltiniș, Dumitru de la 
Glodu, Lucreția, Vasile şi Maria de la Bilbor, Maria- 
na, |lie și Valeria de la Topliţa şi Gheorgheni, Mai- 
ca Miriam şi obştea Mănăstirii Izvorul Mureşului, 
Diana Şandru și familia ei de la Breaza, Profeso- 
rul Constantin „Monșer” Giurgincă, de la Breaza, 
Costel, pustnicul necanonic, Părintele Constan- 
tin de la Bărcăneşti, Maica lustina/leronima de la 

Mănăstirea Țigănești (şi întreaga obște a acestei 
preafrumoase mănăstiri), călugărul care nu mi-a 
spus numele de la Otopeni, Ciprian Voicilă, Da- 
niela Şontică şi Daniel Focşa, lansatorii mei de la 
București, Librăria Predania, din același oraș, lu- 
lian Boldea, Dumitru și Amalia Buda de la Târgu 
Mureș, lon de la Deda, Părintele Onisim, Maica 
Ecaterina şi întreaga obşte de la Moglănești, omul 
care nu mi-a spus numele său de la benzinăria din 
Tulgheş (o fi Emilian, cel care caută informații des- 
pre mine pe internet?), Gabriela şi copiii ei, Ana şi 
copiii ei, Cosmina-Maria, Alina-Maria, Cornel, Mai- 
ca Justina şi obştea Mănăstirii Paltin, larina-Maria, 
David-George și părinţii lor, Dumitru, nu mai știu 
de unde, Vasile de la Humulești, cu toţi ai săi şi 
obștea Mănăstirii Acoperământul Maicii Domnu- 
lui de la Vatra Dornei (pe care am uitat, eu ştiu de 
ce, să o trec la rândul ei). 

Fără aceștia pelerinajul meu ar fi fost mult, 
mult mai greu. 

Le mulțumesc şi Fratelui Vasile, Sorei Simona, 
Fratelui Ciprian şi Fratelui Gabriel, care au postat 
trimiteri la pelerinajul meu sau la lansarea cărților 
mele pe blogurile lor. 


Marius DRĂJAN 


1. UN ÎNCEPUT „EROIC” 


Prima zi. Cobor pe valea râului Moldova, de 
la Moldova-Suliţa către Pojorâta. Am plecat de la 
Moldova-Sulița din trei motive: pentru că aici e o 
mănăstire unde, mulțumită Părintelui Stareţ Zosi- 
ma, am putut să înnoptez; pentru că la Izvoarele 
Sucevei, prima localitate de la granița cu Ucraina, 
de unde plănuisem iniţial să plec, nu e asfalt, iar 
drumul satului, plin de gropi, era cotropit de mâl; 
pentru că preotul de la Izvoarele Sucevei nu m-a 
sunat ca să-și manifeste dorinţa expresă de a ple- 
ca de la el, cum i-am cerut prin soţia sa. Plec, deci, 
de la izvoarele Moldovei. 

Aşadar, însoţit de rugăciunile şi binecuvânta- 
rea Părintelui Zosima, pornesc la vale, cu crucea 
în spate. Îmi dau repede seama care îs categoriile 
de oameni cele mai periculoase: sectarii şi beţivii. 

Zona Brezei Bucovinei e plină de sectari. Chiar 
la intrarea dinspre Nord a comunei tronează o 
semeaţă „Casă de rugăciune pentru toate po- 
poarele”. Edificiul îmi aduce aminte de ţâfna cu 
care îmi strigase în nas un preot al locului (de la 
Breaza? De la Botuş?) că n-am binecuvântare ar- 
hierească pentru pelerinajul meu. Îl abordasem 
cu oarecare încredere, pricinuită de barba sa 
mare care îi dădea o înfăţişare ortodoxă. Dar una 
e înfăţişarea şi alta sufletul omului. Cu astfel de 
preoți, dependenți de aprobări arhiereşti (pentru 
că acestea nu sunt binecuvântări, haideţi să fim 
serioşi), nu e de mirare că viaţa duhovnicească a 
văii acesteia se scufundă în mâlul sectarilor mai 

rău decât Izvoarele Sucevei în mâlul sfârșitului de 
iarnă... 

Ziua în care am plecat a fost chiar o aminti- 
re a iernii. A nins toată noaptea, cum am putut 
admira pe geamul chiliei pe care mi-a pus-o la 
dispoziţie Starețul Zosima, un Părinte deosebit, 
iar de dimineaţă se aşezase deasupra pământului 
o pătură de zăpadă de patru degete. 

Am plecat la șase dimineața, iar peste un ceas, 
un ceas şi ceva, a ieşit soarele — un soare frumos, 
sănătos, încălzind această ultimă zi a iernii parcă 
anume pentru mine. Dar nu știam pe atunci că mă 
aşteaptă, nu departe, în pădurile de la Bilbor, și o 
ultimă noapte a iernii. Şi nu ştiam nici de ninsoa- 
rea geroasă care mă aștepta pe muntele dintre 
Petru Vodă și Pipirig. 

Dintr-o crâşmă iese un beţiv care începe să urle: 

- Măăă!!! Cine ţi-a dat ţie, mă, canonul ăsta?! 
Ce canon e ăsta, mă, să porţi crucea-n spa- 
te?! 

Îmi vine să-l întreb și eu cine i-a dat lui canon 
să stea în Postul Mare în crâșmă, dar nu o mai 
fac. M-am învăţat deja cu astfel de întâmpinări 
chiorâşe. 

- Mă, pe tine rău te-o blestemat careva!, îmi 
strigă altul, din pragul altei crâșme... 

Când ajung către Pojorâta încep să simt greu- 
tatea drumului. Dar mai greu e, parcă, să îi vorbesc 
unui sectar foarte înverşunat, care se năpusteşte 
asupra mea. 

- Stai, mă, că vin eu la tine! ţipă sectarul din 
grădina unde munceşte, căutând să mă 
sperie. 

Dar e mic și lipsit de vlagă, așa că înverşunarea 
sa nu are suport fizic. 

- Ce crezi tu că faci?, zice. Cine ţi-a zis ţie că 
așa trebuie purtată crucea? 

- Sunteţi sectar? Adventist?, îl întreb. 

- Nu. 

- Da ce sunteți? 

- Sunt de la Oastea Domnului, îmi zice, dar e 
evident că minte. Sau poate că au și secta- 
rii vreo organizaţie numită aşa... 

- Să știi că noi, românii, suntem ortodocşi. 

Aşa suntem de când ne-am creştinat. 
Nu e adevărat!, îmi strigă. 

Nu îl mai bag în seamă. Nu prea avem ce ne 
spune. E clar că o va ţine pe a lui până la nebunie. 

- De ce duci, mă, asta?!, se răsteşte iar la 
mine. 

O femeie care locuieşte peste drum de grădina 
în care lucra sectarul îmi iese în cale şi îmi întinde 
niște bani. Nu primesc banii, dar mă opresc să îi 
spun că mă bucur că e credincioasă. 

- Din păcate, vecinul dumneavoastră nu e la 
fel, îi spun, arătând cu capul spre pispiriul 
care se ţine după mine învârtindu-se furi- 
os. Cred că e adventist, nu? Sau ce neam de 
sectar o mai fi şi ăsta?, continui, privindu-l 
opac, ca pe un lipsit de înțelegere ce e. 

Apoi merg mai departe. Sectarul se ţine după 
mine câțiva metri, călcând cu pași foarte apăsați. 
Mă maimuţăreşte? Vrea să mă sperie? Caută să 
desprindă mesajul lipit pe Crucea mea - „Domnul 
Hristos şi-a dat viaţa pentru noi!”'? Mă întorc brusc 
către el şi o tuleşte ca din puşcă. Merg mai departe. 
12 


“* PE DRUMUL CRUCII MELE * 


După ce ies în drumul european care leagă Su- 
ceava de Vatra Dornei, caut o pensiune la care să 
înnoptez. În planul iniţial îmi trecusem doar vreo 
douăzeci de kilometri în prima zi, pentru acomo- 
dare, până la Botuș, dar iată că făcusem deja trei- 
zeci şi doi. De fapt, treizeci și patru, pentru că la 
Moldova-Suliţa am plecat mai dinspre capul satu- 
lui, căutând să prind în binecuvântarea pelerina- 
jului meu şi Izvoarele Sucevei. 

Nu îmi iese în cale nicio pensiune. Din neferi- 
cire, aș fi spus atunci. Acum, la finalul drumului, 
înţeleg că în multe întâmplări ale pelerinajului 
meu a fost Voia Lui Dumnezeu. Ar fi fost simplu, 
dacă ar fi trebuit să rămân la Pojorâta, ca Dumne- 
zeu să îmi scoată în cale nişte rude ale familiei care 
m-a găzduit la Breaza Prahovei, mai ales că aceste 
rude știu de trecerea mea. Dar nu se întâmplă așa. 

Mi se spune că voi găsi o pensiune în următorul 
sat, la Valea Putnei. Încă opt kilometri. Cum e abia 
ora patru după-amiaza și cum nu prea am încotro, 
mă decid să-i fac. 

Dar la Valea Putnei nu găsesc nicio pensiune. 
Trec pe lângă un restaurant care aveam să aflu 
mai apoi, după câţiva kilometri de urcuș, că are 
şi camere de închiriat. Dar cuvintele „Cazare” sau 
„Pensiune” nu figurau defel pe firma lui. 

Cum am trecut bine de acel restaurant, iar dru- 
mul urcă, mă decid să merg mai departe. Nu vreau 
să repet aceşti kilometri de urcuş. Mi se spune că 
mai sus este un cămin de bătrâni al preotului din 
localitate și că aș putea să înnoptez acolo. 

Dar odată ajuns acolo, nu sunt primit. Mi se 
spune că acolo sunt găzduiţi doar bătrâni. lar 

femeile de servici nu vor să-mi dea nici numărul 
de telefon al preotului. Oricum cred că mi l-ar fi 
dat degeaba... Urc mai departe. E deja șase seara 
şi începe să se întunece. Mă opresc într-un refugiu 
de tip staţie de autobuz, ca să mănânc. Mă întreb 
dacă să poposesc acolo peste nopate. De o orăîi 
întreb pe oameni dacă mă pot găzdui, dar nimeni 
nu poate... M-am cam descurajat. Două femei îmi 
spun că în vârful muntelui, pe coama Mestecăniş, 
e o pensiune. Sunt patru kilometri pe șosea și doi 
kilometri dacă urc muntele mai pieptiș, prin pă- 
dure. Una dintre femei îmi arată pe unde e aceas- 
tă scurtătură. Eu sunt dezamăgit și lipsit de vlagă, 
parcă nu m-aș mai urni. Dar, după ce iau anafură 
şi aghiazmă și după ce gust ceva, parcă mă mai în- 
tăresc. 

Îmi ridic rucsacul, foarte greu, pe umerii 
anchilozaţi, îmi ridic şi crucea şi pornesc la drum. 
Îndată găsesc, pe scurtătura arătată de acea fe- 
meie, niște căsuțe turistice, de felul celor din jurul 
motelurilor, dar o femeie care iese din casa veci- 
nă cu acestea îmi spune că nu mai sunt spre închi- 
riere. Tot ea mă sfătuiește să nu urc prin pădure, 
pentru că sunt urși, și e clar că mă va prinde noap- 
tea pe drum. Dar mie nu-mi arde să mă întorc îna- 
poi, și lei să fie. 

În pădure găsesc o hardughie de lemn, poate 
şură de fân, şi mă bate gândul să înnoptez în ea. 
Dar ar însemna să calc îngrăditura unui om fără 
ştirea sa... Merg mai departe. 

Într-un sfârşit, ies în vârful Mestecăniş, chiar 
lângă pensiune. E opt seara. Sunt cazat, cu o 
reducere consistentă, de la 70 la 50 de lei, şi mai 

primesc și mâncare pe degeaba. Două platouri 
mari, încărcate cu bucate de post, din care pot 
doar să ciugulesc câte ceva. 

Când mă întind în pat, frânt de oboseală, ştiu 
ce o să scriu în relatarea mea: la pensiunea de pe 
Culmea Mestecănișului e mai Biserică decât la bi- 
serica din Valea Putnei. Dar poate că e vorba de 
altceva, iar Dumnezeu a vrut să fac un drum mai 
lung în prima zi. 

A fost un drum de 45 de kilometri, la sfârşitul 
căruia am urcat un munte. Din pricina scurtătu- 
rii de la finalul său, pot şterge din itinerarul meu 
cei doi kilometri în plus pe care i-am făcut la 
Moldova-Sulița. 

2. VATRA DORNEI 


A doua zi, dis-de-dimineaţă, pornesc către Va- 
tra Dornei. Pe acolo nu cunosc pe mai nimeni. Fac 
rost de telefoanele de la mănăstirile din localitate 
şi sun de pe drum, ca să fiu sigur că voi avea unde 
să înnoptez. De acum sunt oarecum pâțit... 

Pelerinajul merge greu. Oboseala primei zile 
îmi apasă încă în oase. Doar rucsacul parcă s-a mai 
ușurat, din pricina pliantelor și a cărticelelor pe 
care le-am împărțit pe drum, dar şi a hainelor pe 
care le-am lăsat la Mestecăniş. Nu puteam merge 
mai departe cu rucsacul atât de burduşit. 

În cele din urmă o prind la telefon pe Maica 
Stareţă de la Mănăstirea „Acoperământul Maicii 
Domnului”, îi explic ce fac şi obțin permisiunea de 
afi găzduit acolo. Ce bine! întâmplarea cu acel pre- 
ot de pe Valea Brezei, cea cu cei de la Aşezământul 
pentru Bătrâni de la Valea Putnei, dar şi o discuţie 
cu un stareţ îmi formaseră convingerea că voi 
găsi împotrivire şi înăuntrul Bisericii... Ce trist! Să 
îţi stea împotrivă sectarii, beţivii şi câțiva aşa-zişi 
slujitori ai Bisericii!... 

De fapt, au contribuit la formarea acestei opi- 
nii şi câţiva prieteni şi cunoscuți care s-au dezis 
de mine în mare grabă sau chiar au căutat să-mi 
pună bețe în roate cu lansarea de la Bucureşti... 

Unii au avut, totuşi, argumente, nu doar por- 
niri viscerale. „Dacă e un lucru bun, de ce nu a fă- 
cut asta un om mai înduhovnicit decât tine, de pil- 
dă Părintele Rafail Noica?”, m-a întrebat prietenul 
Augustin. Am rumegat mult această întrebare, 

iar acum pot să-i răspund foarte exact. Fiecare are 
lucrarea lui, iar acest „Drum al Crucii”, la care mă 
gândeam de multă vreme, e chiar viața mea. Pen- 
tru că eu sunt născut din tată ardelean şi mamă 
moldoveancă, născuți în Nord, m-am născut la 
Brașov și am copilărit, învăţat și trăit mai mult în 
Sud. Culmea, chiar în oraşe din drumul meu: Pre- 
deal, Gheorgheni, Braşov, Breaza, Bucureşti. 

Aşa că, în braţul orizontal al „crucii mele” se 
poate citi genealogia mea, iar în cel vertical — 
viața mea. 

La Vatra Dornei aș putea să nu intru prin târg, 
dar mă hotărăsc să o fac, totuși, ca să-mi cumpăr 
niște plasturi de la vreo farmacie. 

Apăsării pricinuite de oboseală și de gândurile 
de a abandona i s-au adăugat bătăturile de pe tăl- 
pile picioarelor, cu usturimea lor. 

Sunt legitimat de nişte gardieni publici din fața 
liceului, care îşi motivează gestul cam aşa: „Mai 
era unul pe-aici care se plimba cu o sabie în mână 
pe stradă și se credea Ștefan cel Mare...” După ce 
le explic acestor gardieni ce fac eu, că nu mă cred 
nimeni altcineva şi că mesajul de pe crucea mea 
- „Domnul Hristos şi-a dat viaţa pentru noi!” - e 
limpede, par să se lămurească. 

În jurul liceului sunt mai mulți adolescenți care 
se hlizesc la mine, unii vociferând răutăcios, din 
care pricină prefer să intru cu tot cu cruce în far- 
macie, prilej de noi hlizeli și vociferări. Au ce po- 
vesti după mine... 

Apoi plec spre mănăstire. Dar voi intra în dru- 
mul meu și la micul Schit „Sfântul Dimitrie”. 

Când dau să ies din șoseaua principală, ca să o 

apuc către o punte suspendată peste râul Bistriţa, 
mă oprește un credincios coborât dintr-o Dacie 
Papuc prăpădită. Acesta îmi vorbeşte, frumos și 
cu multă Credinţă, despre Părintele Andrei, du- 
hovnicul de la „Acoperământul Maicii Domnului”, 
care are și el un schit, ceva mai departe de aceas- 
tă mănăstire. „Ce o să-ţi spună el, n-o să-ţi spună 
nimeni!”, îmi zice el. Apoi, în ciuda împotrivirilor 
mele, îmi dă douăzeci de lei. Merg mai departe cu 
părerea de rău că nu i-am cerut numele. 

Trec Bistriţa, iar apoi o apuc pe drumul care 
merge atât către Panaci, pe unde trece ruta pele- 
rinajului meu, cât şi către mănăstiri. 

După ce ies de la Schitul „Sfântul Dimitrie”, 
unde m-am închinat la icoanele din Biserică, întâl- 
nesc un tânăr aflat într-un Logan alb, care oprește 
şi mă salută. 

Tânărul se dă jos și trece pe partea mea, pentru 
că, tocmai ieşit de la schit, mergeam încă pe tro- 
tuarul din fața acestuia, pe partea stângă a dru- 
mului. 

Se numește Costică și e din Marginea, satul din 
apropierea Rădăuţilor. A luat un pliant de la Mă- 
năstirea „Sfântul loan cel Nou” de la Suceava şi 
din el a aflat de pelerinajul meu. Aşa că a plecat 
în căutarea mea. Potrivit planului din pliant, ar fi 
trebuit să mă găsească în zona Pojorâtei, şi a ple- 
cat într-acolo. Apoi, dintr-o neînțelegere, a pornit 
să urce către Breaza, dar oamenii l-au lămurit re- 
pede că trecusem în urmă cu două zile pe acolo. 
Asta a aflat și la Valea Putnei. Apoi a ajuns la pen- 
siunea de pe culmea Mestecănişului şi a aflat că 
înnoptasem acolo. În cele din urmă, mă găsise, 

iată, la o sută de kilometri de casa lui. 

A venit să mă ajute. Loganul său are bare dea- 
supra, iar Costică are și elastice care să uşureze 
prinderea crucii. Mai mult, el are și răbdarea nece- 
sară să mă aștepte până îmi fac „baremul”, adică 
până ies din drumul care duce la Panaci în drumul 
mănăstirii. Pentru că, așa cum precizasem în pli- 
ant, regula pelerinajului meu e că merg cu crucea 
în spate cât timp sunt pe traseul meu. Atunci când 
mă abat din drum ca să înnoptez, pot folosi orice 
mijloc de transport disponibil. Mă înţeleg cu Cos- 
tică aproape fără cuvinte, iar el mă așteaptă exact 
acolo unde mă abat din drum. Punem crucea pe 
mașină și mergem împreună mai departe. Dar 
Costică acceptă să mai facă încă doi kilometri cu 
mine, după ce mă așez la mănăstire, ca să-l vedem 
pe Părintele Andrei, duhovnicul despre care îmi 
vorbise creştinul întâlnit în centrul orașului. 

Dar, cum Părintele Andrei e plecat la Constanța, 
timpul acesta, o jumătate de ceas petrecută pe un 
drum plin de hârtoape, se va vădi menit împriete- 
nirii noastre. 

Şi aveam mare nevoie ca Dumnezeu să-mi tri- 
mită o asemenea întărire, un om precum Costică. 
Pentru că, sub povara poticnirilor trupului, gân- 
dul că mi-am luat o cruce prea mare pentru mine, 
sau una nepotrivită, prinsese puteri tot mai mari. 

Dar cine mi-a amintit povestea din „Proloage- 
le” Bisericii Ortodoxe, pe care aproape că o uita- 
sem, despre omul care înțelesese în literă porunca 
Domnului „la-ţi crucea ta şi urmează-Mi Mie!” şi 
îşi făcuse o cruce şi pornise cu ea către Ierusalim? 
Poate mi-a spus-o preotul, viitorul preot Ovidiu, 

pe care l-am întâlnit în ziua următoare, poate cea 
mai dificilă zi a pelerinajului meu, la Mănăstirea 
Păltiniș? Sau mi-a amintit-o Costică? Sau credin- 
ciosul din Vatra Dornei, cel cu Dacia Papuc? Mai 
degrabă Costică... 

Neclaritatea din mintea mea are o explicaţie 
clară: Domnul Dumnezeu mi-a amintit-o, ca să mă 
întărească. Atunci când am auzit-o citită în Biseri- 
că, un glas tainic mi-a spus, destul de clar: „Omul 
ăsta eşti tu!” Fireşte că atunci nu înţelesesem ni- 
mic, vorba auzită mi se păruse o alunecare a minții 
mele în vis, o halucinație... 

Aşadar, acest om, care înțelege ad litteram po- 
runca Domnului, îşi ia Crucea în spate și merge cu 
ea la lerusalim. Cu puţine excepţii, mai toţi râd de 
el, dar el își urmează calea cu statornicie. Ajunge 
la lerusalim, iar acolo Domnul îl învredniceşte să-și 
dea ultima suflare chiar pe Mormântul Său. 

O poveste frumoasă, care arată că Domnul, în 
marea Sa bunătate, primește orice jertfă făcută în 
Numele Său. 

Dar de la Costică aflu, sigur de la Costică (!), că 
a mai făcut asta înaintea mea un irlandez. Acum, 
când scriu aceste rânduri, aflu de pe internet de- 
taliile pelerinajului acestui om. Îl cheamă Peter 
Hurley și a făcut un drum de la Săpânța până la 
Bucureşti, ca să le amintească românilor ce tradiţii 
frumoase au. Bravo lui! Legenda spune că a făcut 
acest drum cu o Cruce în spate, dar el îmi spune, 
poate din smerenie, că a făcut acest drum fără 
cruce... pe jos, cu rucsacul în spate, fotografiind 
crucile întâlnite în drum. De aici „Drumul Cruci- 
lor”, cartea sa. 


20 


“* PE DRUMUL CRUCII MELE * 


Din păcate, la Mănăstirea „Adormirea Maicii 
Domnului”, ctitorie a IPS Teodosie al Tomisului, 
mă lovesc de o neînțelegere. Maicii trimise în în- 
tâmpinarea mea i se pare ceva „în neregulă” cu 
crucea mea și îmi cere să o ascund, „să nu o mai 
las aici”. Mă primesc la mănăstire, dar cu condiţia 
asta. Cum crucea oricum trebuie adăpostită în clă- 
direa în care voi dormi, nu obiectez. Dar privesc şi 
eu cu oarecare neîncredere ochelarii moderni ai 
maicii care îmi spune acestea şi îmi aduc aminte 
de alţi ochelari, cam „de fiţe”, ai duhovnicului de 
la Mănăstirea Predeal, despre care voi vorbi mai 
încolo. lar deasupra porţii mănăstirii dornene, 
Crucea cea mare stă cu vârful către pământ. Acest 
lucru mă nelinişteşte şi el. Dar îmi amintesc și de 
ce i-am spus lui Costică despre neliniștea mea în 
privinţa arhiereilor noştri şi de întrebarea dacă 
fac bine venind aici. Să vrea Dumnezeu ca acestea 
să fie doar nelinişti fără obiect. O asigur pe mai- 
ca în cauză că e o cruce „sută la sută ortodoxă”, 
deși simt că nu asta e problema ei (sau a lor). Pare 
totuși să se potolească. După ce îmi pun rucsacul 
în camera unde voi fi cazat, iar crucea pe holul 
acelei clădiri, mă întorc la Costică. La dragul meu 
Costică. 

Dar cine mi-o fi amintit povestea din „Proloa- 
ge”? Parcă aud și acum acel glas... Parcă un preot 
mi-ar fi spus, în predica lui: „Omul ăsta ești tu!”. Un 
om a auzit asta, în vis sau în trezie... 

3. LA PĂLTINIȘUL BUCOVINEI 


Cu Costică voi ţine legătura de-a lungul între- 
gului meu pelerinaj. Sunt trei oameni pe care i-am 
ţinut la curent permanent cu drumul meu: regizo- 
rul Nicolae Mărgineanu, Costică de la Marginea și 
Mama (Flor)ica, o doamnă pe care am întâlnit-o la 
Petru Vodă şi care îmi promovează cărțile cu asi- 
duitate, la Pașcani. Lor li s-au adăugat, pe anumite 
porțiuni ale drumului sau de la un anumit punct al 
lui, scriitorul Ciprian Voicilă, criticul literar Dumi- 
tru Buda și Diana Șandru de la Breaza. 

Fiecare dintre aceştia au adăugat jertfei mele 
jertfa lor, meritându-și o dreaptă răsplată pentru 
ajutorul dat unui pelerin, în nume de pelerin, cum 
poate că ar zice Domnul. 

Fiecare în felul lui, în baza câtorva rânduri citi- 
te, a primit și privit drumul meu ca pe un act și o 
probă de Credinţă. 

Costică a venit o sută de kilometri după mine 
în urma rândurilor citite în pliantul de la Mănăs- 
tirea Sfântul loan cel Nou. Vorbim în maşină. Pe 
lângă multele binefaceri cu care I-a binecuvântat 
Dumnezeu, Costică are și un necaz - nu are copii. 
Caut să-l întăresc. 

- Mai sunt vremurile astea pentru copii?, îl 
întreb, dar pe undeva simt că astfel nu îi 
aduc mare mângâiere... 

Dar se poate și să am dreptate, iar Fratele Cos- 
tică şi soţia sa să fie sortiţi unei mucenicii care ar 
fi îngreuiată de apariţia copiilor. Dar cine nu-și 
dorește copii?! 

Ziua următoare, a treia a călătoriei mele, va fi, 
parcă, cea mai grea. 

Observând reacţiile oamenilor, mă tot gân- 
desc la ce mi-a zis prietenul Augustin. Dacă o avea 
dreptate?, mă întreb... 

Dar întărirea pe care mi-o va da Dumnezeu pe 
drumul acestei zile mă va face să arunc la coş aces- 
te gânduri. 

Am binecuvântarea Părintelui loan de la Sihăs- 
tria Rarăului. M-a binecuvântat şi Părintele Zosi- 
ma de la Moldova-Sulița. Înaintez pe drum. Lân- 
gă mine, pe partea opusă a drumului, se oprește 
Părintele Antonie, stareţul de la Mănăstirea Piatra 
Tăieturii. Îşi aduce aminte de mine, când îi spun că 
am scris despre mănăstirea sa. Cum m-a văzut din 
mașină și îmi poate împărtăși părerea celorlalți 
şoferi care mă văd, dar mă vede şi oprit, dintr-o 
perspectivă de pieton, îl întreb pe șleau: 

- Părinte, fac bine ce fac? 
- Cum să nul, îmi răspunde. Foarte bine! Tu 
propovăduiești! 

Nu aveam nevoie de mai mult. Cu binecuvân- 
tare Părintelui Antonie, având, deci, acum bine- 
cuvântarea a trei stareți, plec mai departe, către 
Mănăstirea Păltiniș. 

Dar voi mai avea o ispită pe drum, legată chiar 
de Părintele Antonie - îl văd şi când se întoarce la 
mănăstire şi mă întreb dacă nu aş fi făcut mai bine 
să înnoptez la mănăstirea sa, chiar dacă ar însem- 
na să mă opresc foarte aproape de Vatra Dornei și 
chiar dacă și el m-a sfătuit să mă duc să înnoptez la 
Mănăstirea Păltiniş. După ce îmi vine gândul ăsta, 
mi se blochează și genunchiul. Treceam pe lângă 

un joagăr, la o sută - două de metri după drumul 
care duce la Mănăstirea Piatra Tăieturii, m-am oprit 
pentru două minute, să mă odihnesc şi să mă gân- 
desc, lângă acel joagăr, iar un cârcel dureros m-a 
înțepenit. Cu chiu cu vai mă ridic şi fac câţiva paşi 
înapoi, în direcţia pe unde a trecut maşina Părin- 
telui Antonie. Dar, după aceşti câțiva paşi, genun- 
chiul îşi revine și plec spre Piatra Tăieturii, oarecum 
speriat de perspectiva de a mă bloca din motive 
fizice. Cum o să-mi mai duc eu pelerinajul până la 
capăt, dacă mă mai prind câţiva cârcei din ăştia? 

E de urcat până la Păltiniş. E al doilea munte 
din drumul meu, a doua mică Golgotă... Dar gân- 
dul la pătimirile, la adevăratele, cruntele pătimiri 
ale Mântuitorului, nu-mi dă voie să duc prea de- 
parte această comparaţie şi mă împinge înainte. 
Pe lângă uciderea Sa drumul meu e un voiaj de 
plăcere al unui excursionist. Urc şi acest Păltiniş. 

Drumul spre mănăstire se desface în stânga 
drumului meu şi reprezintă un nou urcuş. Aflu 
asta din timp și mă rog ca Dumnezeu să-mi trimi- 
tă o maşină cu care să urc. Maşina vine, dar, din 
cauza unei neînțelegeri, poate, nu mă ajută. E o 
dubiţă în care sunt doi tineri — şoferul și un băiat 
care îmi ia un fel de interviu, pe telefonul mobil, 
„pentru internet”. 

După ce îi spun băiatului două-trei lucruri, și 
după ce le dau lui și șoferului câteva pliante, îl în- 
treb pe jurnalistul nostru dacă nu ar putea să mă 
ducă la mănăstire, pentru că acum, fiind ieșit din 
drum, pot folosi mijloace de transport. Îmi spune 
că nu e maşina lui şi că îi va transmite dorinţa mea 
şoferului, care a rămas în mașină, la câţiva metri 

în urma noastră. Nu ştiu ce îi spune şoferului, dar 
dubiţa pleacă. 

Poate dacă i-aș fi vorbit eu şoferului rezultatul 
ar fi fost altul, îmi spun. Mi-am pierdut vremea de 
pomană cu vânătorul de senzaţional... 

Aşa-mi trebuie! Urc greu cei trei kilometri de 
drum abrupt, până la mănăstire. Și tocmai când să 
intru pe poarta mănăstirii se iveşte Ovidiu. 

4. CĂTRE ARDEAL 


Ovidiu, viitorul preot Ovidiu, e tocmai întărirea 
de care aveam nevoie. Acea doză de înţelegere a 
lucrării mele care să mă ducă mai departe. Medi- 
cament sufletesc miraculos pe care îl primisem și 
în seara zilei precedente, prin Costică. 

- V-am văzut pe la Păltiniş de mai multe ori!, 
îmi spune viitorul Părinte Ovidiu, încântat. 
Nu am putut să opresc, dar aș fi vrut... 

Și îndată mă invită în viitoarea sa parohie, la 
Dărmănești, să le vorbesc oamenilor despre Cru- 
ce. 

- Şi Preotul poartă Crucea, între masă şi Al- 
tar, îmi spune Părintele Ovidiu, dar e mai 
interesantă părerea cuiva care chiar a dus 
în spate Sfânta Cruce. 

Părintele Ovidiu are o căldură a Credinței şi o 
bucurie a Preoţiei pe care să vrea Măicuţa Dom- 
nului să și le păstreze până la capătul pelerinajului 
său pământesc. 

E cucerit de lucrarea mea şi le explică el însuşi 
măicuțelor de la mănăstire ce anume fac. Ele îl cu- 
nosc bine, pentru că este de-al locului. Îmi doresc 
să-l vizitez cândva la Dărmănești. 

Mai capăt oleacă de întărire aici, în Păltinișul Că- 
limanilor, de la Maica Nectaria, care îmi dăruiește 
un flacon cu untdelemn din candela Sfântului 
Nectarie de la Eghina. 

A doua zi, dis-de-dimineaţă, pornesc către 
Bilbor. Ştiu localităţile prin care urmează să trec 
după numele din pliantul meu: Drăgoiasa, Gura 

Glodului, Glodu... 

M-am înțepenit cândva, într-o noapte ploioa- 
să, cu fosta mea mașină, un Renault 11, pe drumul 
pe care voi urca acum. Dar astăzi voi reuşi să urc 
până la capăt. 

Oamenii din această zonă îs mai curioși decât 
ceilalți pe care i-am găsit în drumul meu. Poate 
unde valea lor e mai ruptă de lume. Mă întreabă 
mai multe, par mai atenţi la răspunsurile mele, iar 
când mă critică o fac mai civilizat, căutând să ar- 
gumenteze. Au un anume bun-simţ pe care cred 
că îl putem atribui civilizației rurale tradiţionale. 
O civilizaţie pe cale de dispariţie... 

- Nu asta contează, ci faptele bune, mă com- 
bătuse un șofer de camion, oprit să îmi pri- 
vească strădania, undeva înaintea Panaci- 
lor. 

Dar o întorsese repede: 

- Fiecare cu Credinţa lui. 

Când află de unde vin şi până unde vreau să 
merg oamenii Călimanilor încep să mă privească 
mai cu lumină. 

Dar trec repede prin valea lor şi, încă dimineață 
fiind, încep să urc către Bilbor. 

Un urcuş zdravăn. Ajuns în vârful muntelui, 
aflu despre ce e vorba: sunt pe Şaua Aluniş, la alti- 
tudinea de 1277 metri. 

Un om din Bilbor a pus aici o frumoasă cruce, 
împodobită și cu un steag al României, iar eu îmi 
sprijin crucea de crucea lui. 

Bilborul e, sau era atunci?, plin de bălți. Lângă 
aceste bălți tronează inscripţii care vorbesc des- 
pre zone de control al purității apei. Le privesc cu 

neîncredere. Bălțile astea să fie apa aceea pură? 

Bilborenii sunt tare curioși. Unul mă invită să 
pun crucea în căruță. Alţii caută să mă tragă de 
limbă în privința destinaţiei mele şi a locului de 
unde vin. Unora le spun întregul adevăr, altora nu. 
După cum simt. Am o oarecare reţinere şi pentru 
faptul că am intrat în Ardeal şi nu ştiu cum se vor 
raporta la mine oamenii de aici. 

Aproape de ieșirea din sat întâlnesc o familie 
minunată. Vasile, Lucreția şi copiii lor îmi ies în 
cale, vădit emoţionați. Femeia are lacrimi în ochi. 

- Cucesă te ajutăm?, mă întreabă ea. 
- Cu nimic, îi răspund, neînţelegător. 

(Dar acum știu că Dumnezeu mi-i scosese în 
cale ca să am unde să poposesc peste noapte...) 

Cu puțin înainte de casa lor mă oprisem la pri- 
ma pensiune din sat. Era trecut deja de ora 15 și 
îmi căutam un loc de înnoptat. Nu se trecuse încă 
la ora de vară. La acea pensiune nu găsisem pe ni- 
meni. Ar fi trebuit să aştept, cine ştie câtă vreme, 
un băiat care lucra peste drum de această pensi- 
une. Şi cine ştie dacă avea cheile ei şi dacă m-ar 
fi primit? Aşa că m-am decis să urc către a doua 
pensiune, aflată la câteva sute de metri mai sus. 

Între cele două pensiuni, iată-mă în mijlo- 
cul drumului, cu minunata casă a lui Vasile și a 
Lucreţiei împrejurul meu. 

- Puteţi să mă ajutaţi dacă vă rugaţi pentru 
mine, le mai spun. 

Apoi le dau câteva cărticele. Lucreția îmi cere 
să mă rog și eu pentru ei. Pentru ei doi, pentru co- 
piii lor și mai ales pentru Maria, fetiţa lor bolnăvi- 
oară. 

Îi rog și eu pe toţi cei care citesc aceste rânduri 
să spună o mică rugăciune pentru Vasile, Lucreția, 
Maria şi toţi ai lor. Şi pentru Marius şi toți cei dragi 
lui. 

Plec mai departe, minunându-mă de Credinţa 
Lucreţiei. Cred că are cea mai credincioasă familie 
pe care am întâlnit-o în pelerinajul meu. 

La pensiunea din capul satului găsesc doar un 
băiat care are grijă de gospodărie. El îmi dă numă- 
rul de mobil al stăpânului, care e plecat. Stăpânul 
îmi spune că el e la Cluj, dar mă va pune în legă- 
tură cu fiul său, care trebuie să fie în sat. Băiatul 
stăpânului vine, dar îmi dă un răspuns neașteptat: 
nu va fi acasă în această noapte, iar, cum părinţii 
lui vor înnopta la Cluj, nu mă poate primi. Nu știu 
ce să fac. M-ar fi bucurat să aibă un strop de în- 
credere în mine, măcar datorită înfățișării mele 
ortodoxe și crucii mele, și să mă primească. Îl sun 
pe omul plecat la Cluj şi îi spun aceasta, dar nu se 
întâmplă nimic. Nu mă întorc la cealaltă pensiune, 
pentru că mă tem să nu obțin același rezultat. Nici 
pe Lucreția și pe cei din casa ei nu vreau să îi de- 
ranjez. Aveau mai mulţi copii. Ştiu că nici în satul 
următor, care e destul de departe, nu sunt pensi- 
uni. Dar îmi aduc aminte de dezamăgirea vădită a 
lui Costică atunci când i-am spus că înnoptez și pe 
la pensiuni. El se aștepta să dorm prin căpiţe de 
fân, ca Peter Hurley, irlandezul despre care deja 
v-am povestit. 

- Ei, bine..., îmi zic, în noaptea asta n-o să-l 
mai dezamăgesc... 

Şi mă hotărăsc să dorm în pădure. Trebuia să 
fac şi asta într-o bună zi. 

5. AMINTIRI DIN WINNETOU 


Zis şi făcut. După ce urc versantul de la ieşire 
din Bilbor și intru suficient de adânc în pădure, 
mă opresc în apropierea unei cabane care pare să 
servească drept adăpost pentru tăietorii de lem- 
ne. Îmi caut lemne și pietre, îmi aleg un loc între 
copaci şi îmi amenajez cercul în care voi face foc. 
ÎI împrejmuiesc cu pietre şi smulg ierburile din ju- 
rul lui. Apoi, încep să clădesc înăuntrul lui un mă- 
nunchi de lemne, format mai întâi din vreascuri, 
apoi din lemne mai groase. Focul se aprinde repe- 
de. După lăsarea nopții, mă năpădesc amintiri din 
romanul Winnetou. 

Povestitorul, Old Shatterhand, e uimit de pri- 
mul foc pe care îl face Winnetou în compania lui. 
„Parcă înţelegându-mi uimirea”, ne spune, cu 
aproximaţie, Old Shatterhand, „incaşul îmi expli- 
că: Lemne groase - nu bun, lemne subțiri - bun.” 

Aşadar, Winnetou strânsese lemne de felul 
majorităţii celor strânse de mine. Vreascuri des- 
tul de subţiri ca să le pot rupe cu mâna. Cam așa 
descrie şi Karl May, autorul romanului, vreascu- 
rile strânse de indian: „de grosimea degetului 
mare”. lar deducţiile povestitorului ne descope- 
ră raţiunea acestui fapt. Winnetou alimentează 
focul doar când e pe cale să se stingă, cu câte un 
braţ de vreascuri, așa încât focul constă doar într- 
o mică pălălaie, într-o flacără minusculă şi într-un 
fir subţire de fum. Suficient de mare încât să ţină 
fiarele sălbatice, ai căror ochi sticloşi se întreză- 
resc în desişul pădurii, care simt căldura stranie 


30 


“* PE DRUMUL CRUCII MELE * 


care izvorăşte din foc, la oarecare distanţă, dar su- 
ficient de mic încât să treacă neobservat de către 
posibilii vrăjmaşi, indienii navajo, cei răzbunători, 
care bântuiau prin părţile acelea. 

Pe aici or fi animale sălbatice? 

Tot din romanul amintit ţin minte cum eroii 
poveștii se poziționaseră strategic, pe partea din- 
spre care bătea vântul spre foc. 

Eu, din rațiuni şi mai strategice, stau o vreme în 
partea opusă a focului, cu spatele lipit de o râpă 
de pământ care îmi oferă o oarecare protecţie. 
Fâşul mi se umple uneori de scântei. 

Îmi dau seama curând că aș fi făcut bine să 
adun mai multe lemne, şi lemne mai groase. Dar 
mai găsesc câte ceva prin jur. 

După o vreme, în faptul nopții, circulaţia auto 
se intensifică neașteptat de mult pe drumul din 
pădurea în care înnoptez. Suspect de mult. 

- Săvezi că ăştia mă caută pe mine, îmi spun. 

Dar care „ăştia”? Nu ies din ascunziş. Probabil 
că au identificat zona în care sunt, după telefonul 
mobil, dar nu le dă mâna să umble prin pădure 
după mine... 

După vreo oră de vânzoleală auto, lucrurile se 
potolesc. 

Dar tot nu reuşesc să adorm. Pun lemne pe 
foc, până către dimineaţă. lar când se apropie 
dimineaţa, printre lătrăturile câinilor de la stâna 
de la intrarea în Bilbor răsună un urlet zguduitor, 
de urs înnebunit. De fapt, în prima fază mi s-a pă- 
rut răgetul unui leu... 

La puţină vreme după asta se luminează. Mai 
devreme decât de obicei, pentru că e abia ora 

patru, dar mă hotărăsc să profit de această lumină 
și să plec. După ce mă ridic, văd de la ce vine lumi- 
na: de la lună. A răsărit o lună mare, strălucitoare, 
aproape de plinătatea ei. 

După ce aruncniște apă în jar, pornesc la drum. 

În această dimineață aveam să fac o desco- 
perire interesantă: nu ultimele ceasuri ale nopții 
sunt cele mai friguroase, ci primele ceasuri ale 
dimineţii. În fapt, vremea se încălzește ușor înain- 
tea și în timpul răsăritului, dar apoi peste lume se 
lasă o răbufnire îngheţată. Ca și cum, la vederea 
soarelui, din pământ ar răbufni tot gerul nopții. 

Aceste ceasuri de ger mă prind nu departe 
de Europeanul care merge de la Târgu Neamţ la 
Topliţa. Cu tot cu mănuși, unghiile de la mâini îmi 
sunt îngheţate și mă dor înfiorător de tare. Mi le 
ung cu mir din flaconul primit de la Maica Necta- 
ria, iar durerea îmi trece pe loc. Ca în povești. Mare 
putere are Sfântul Nectarie! 

Şoferii autobuzelor şcolare mă privesc cu mare 
curiozitate. Dar cam tuturor celor care mă văd de 
mai multe ori pe zi le cam stârnesc curiozitatea. 
Din păcate, pe această porțiune de drum nu sunt 
prea vorbăreţ. Poate din pricina nopții nedormite 
în pădure. 

Găsesc și motelul la care aș fi putut să mă 
opresc noaptea trecută. La Bilbor mi se spusese 
că e la intrare în Topliţa, iar Topliţa e la 24 de ki- 
lometri. Dar motelul era la doar vreo doisprezece 
kilometri de unde am înnoptat eu. Aș fi ajuns pe la 
ora opt. Dar nu e vreme de regrete. 

La intrare în Topliţa, de fapt la fosta intrare în 
satul Vale, înglobat de curând în Topliţa, în urma 

unei extinderi a acestei localităţi, tocmai unde e 
un Mausoleu care adăposteşte osemintele a 771 
de soldați români căzuţi în al doilea război mon- 
dial, sunt oprit de un echipaj de poliţie. 

Mi se cere să mă legitimez, apoi sunt întrebat 
asupra traseului meu, iar mai apoi mi se cere să 
spun, pe șleau, unde am fost în noaptea prece- 
dentă. Asta era! Îmi devine acum clar că agitația 
de pe șosea n-a fost întâmplătoare... Îi spun lui 
Dumitru şi subordonaţilor săi că n-am găsit nicio 
pensiune deschisă și mi-am făcut un foc lângă un 
adăpost de la marginea drumului. Lucru în parte 
adevărat, pentru că la vreo sută de metri de locul 
în care înnoptasem era și un astfel de adăpost. 

După ce polițiștii mă lasă în pace, mă opresc și 
jandarmii. Şi ei mă întreabă aceleași lucruri: cine 
sunt, de unde vin, încotro mă duc şi, desigur, unde 
am fost peste noapte. Îmi primesc actul de iden- 
titate și merg mai departe, oarecum surprins că 
atât polițiștii, cât, mai ales, jandarmii, s-au dovedit 
oameni de treabă. Topliţa, după extindere, e tare 
lungă. Un fel de Bucureşti încă neconstruit. Cu chiu 
cu vai, ajung în centru și de acolo cobor un kilo- 
metru sau doi, până la Mănăstirea Sfântul Ilie. Deşi 
inima mă împinge cumva în partea cealaltă, la Mă- 
năstirea Moglănești, care mai e și în drumul meu, 
mă decid să fac această abatere din drum pentru 
că la „Sfântul Ilie” am trimis câteva pachete cu căr- 
ticele şi pentru că e mănăstire de călugări. 

Dar acolo trăiesc o mare deziluzie. Călugă- 
rii mă trimit de la unul la altul și par foarte puțin 
încântați că am nimerit pe capul lor și foarte 
suspicioşi. Părintele Emilian, cel căruia i-am trimis 

pachetele, e de negăsit, deși e acolo. În curte tro- 
nează un bust al Patriarhului Miron Cristea. Mă uit 
la el cu nehotărâre. Ar trebui acum, ca să mă ca- 
zez, să-l mai caut și pe un anume Părinte Miron. 
Asta după ce fratele de la pangar caută să mă iro- 
nizeze / maimuţărească / încerce întorcându-mi 
în nas, oarecum sarcastic, o întorsătură retorică a 
mea, foarte politicoasă. 

Dar eu, după atâtea ore de mers cu crucea în 
spate și după noaptea petrecută în pădure, n-am 
niciun chef de figurile şi capcanele lor. Îmi iau cru- 
cea şi plec, întristat că am găsit asemenea stare 
de lucruri în această zice-se mănăstire. Voi face 
trei-patru kilometri în plus, dar așa e mai bine. Pe 
drum mă întâlnesc iar cu maşina de poliție care 
mă oprise la intrare în oraş. Le explic că mă duc 
la Moglănești. Ei par convinşi că la „Sfântul Ilie” 
nu m-au primit, deşi eu nu le spun şi nu îi las să 
înţeleagă asta. Poate cunosc și ei așezământul 
şi obiceiurile lui... Din partea din spate a mașinii 
poliţiei, prevăzută cu geamuri fumurii, mă 
priveşte o figură tăioasă, de individ cu grad mare, 
căpătat prin căprărie. Îi întorc privirea cu mult 
calm. Nu ştie el cu câţi „duri” ca el am avut eu de-a 
face în liceul militar. Plec mai departe. 

Ajung la Mănăstirea Moglănești, unde sunt pri- 
mit foarte bine. Ce diferenţă față de cealaltă mă- 
năstire toplițeană! Măicuţele profită de faptul că 
au muncitori care lucrează la înălțarea noii biserici 
a mănăstirii şi mă cazează şi pe mine. lar Părinte- 
le Onisim, duhovnicul mănăstirii, mă spovedește 
şi împărtăşeşte a doua zi, la ora cinci dimineaţa, 
chiar înainte să plec. 

Aici îl voi cunoaşte şi pe lon, un om de la Deda, 
fost ceferist, care avea să mă întâmpine și în satul 
lui, pe al doilea braţ al crucii mele. 

Cu altă inimă pleci de la o mănăstire unde eşti 
primit şi încurajat! 

Dar vă voi povesti despre Maica Stareţă Ecate- 
rina şi Părintele Onisim şi mai încolo, pentru că la 
ei aveam să mai petrec câteva nopți. 

Şi cum aş putea scrie despre îngerii şi binecu- 
vântările sau afuriseniile locurilor? Amân şi acest 
subiect pentru mai încolo. 

6. JOSENI 


Am două zile avans, dar știu că pe una din ele 
o voi pierde chiar azi. Până la Mănăstirea Izvoru 
Mureșului sunt peste patruzeci și cinci de kilome- 
tri. lar eu mi-am dat deja seama că e greu să fac 
mai mult de treizeci şi cinci de kilometri pe zi. Dat 
fiind caracterul naţionalist al pelerinajului meu, 
îmi făcusem socoteala să trec mai repede printre 
secui. Dar socoteala de acasă nu se potriveşte cu 
cea din târg. Mă decid să mă opresc la Biserica Or- 
todoxă din Joseni, să îmi las acolo Crucea, dacă îl 
voi găsi pe preot și el va accepta, și să mă duc să 
înnoptez la Mănăstirea Izvoru Mureșului, cu vreo 
ocazie, urmând ca a doua zi, sâmbătă, să mă în- 
torc şi să-mi duc şi crucea până la mănăstire. 

O femeie care se opreşte să stea de vorbă cu 
mine caută să mă convingă să merg prin Gheor- 
gheni, dar eu fac tot cum simt eu că trebuie. Nu 
voi intra în Gheorgheni şi Braşov, două oraşe în 
care am copilărit (mai mult în ultimul) pentru că 
„Nimeni nu e profet în ţara lui” și pentru că aceste 
oraşe nu m-au primit. În fine, ar fi multe de spus 
pe tema asta... 

În satul dinaintea Gheorghenilor o apuc către 
Joseni. Pe drum mă întâlnesc cu un biciclist pe 
care l-am tot văzut în drumul meu. A făcut şi el 
vreo douăzeci de kilometri. 

Părintele de la Joseni, deşi preot de mir, are 
nume de călugăr. Îl cheamă Pimen. Aflu a doua zi, 
de la soţia lui, că aşa face IPS loan cu preoţii de mir 
din episcopia lui: la hirotonire le pune nume. 

Părintele Pimen îmi primeşte crucea cu drag. 
Apoi mă sfătuiește, ca să ajung mai repede, să 
caut o ocazie spre Gheorgheni. 

Găsesc această ocazie şi ajung cu ea până la o 
benzinărie aflată în zona gării. Aştept în dreptul 
acestei benzinării o altă ocazie, care să mă scoată 
în drumul mare. Mai e un om care face autosto- 
pul. Suntem pe o stradă industrială pustie. Omul 
de la Joseni m-a dus până unde avea treabă. La un 
moment dat, mai sus de noi se opreşte un micro- 
buz Mercedes. Întorc capul în direcţia opusă, de 
unde aștept să vină vreo ocazie. Deodată, tot din 
sus, apare lângă noi, ca din senin, pe strada pus- 
tie, o ţigancă. Țiganca vine la noi și ne cere bani. 
Îi dau un leu. Apoi o văd mergând în josul străzii. 
După alte câteva momente văd că microbuzul 
mai opreşte o dată, în josul străzii. După care ob- 
serv că ţiganca a dispărut. Şi atunci mă dumiresc! 
Țiganca cu pricina era plimbată cu microbuzul la 
cerşit! Dusă anume în zonele în care erau oameni. 
Probabil că mai erau şi alţii în microbuz, femei şi 
copii, dar nu au considerat că e cazul să coboare 
toţi pentru noi. 

Şi îmi aduc aminte că nu o dată văzusem la 
Humor microbuze înţesate cu ţigănci şi ţigănuşi, 
oprite în faţa magazinelor, la cumpărături. Cine 
știe câte orașe „făcuseră” aceia... Din păcate, exis- 
tă şi ţigani foarte săraci, cumplit de săraci, care ar 
trebui ajutaţi. Dar cum să mai ştii care au într-ade- 
văr nevoie și care şi-au făcut o meserie, iată cât de 
profesionistă!, din cerşit?... 

În cele din urmă, colegul meu de autostop 
cheamă un taxi şi, cu acest taxi, ajung şi eu la 

Gheorgheni, în locul unde se face autostopul pen- 
tru Miercurea Ciuc. Nu stau mult şi apare o Dacie 
bătrânică a unui român credincios. Anume pentru 
mine. 

7. MĂNĂSTIREA 
IZVORU MUREȘULUI 


Şoferul cel credincios nu mi-a luat, firește, ni- 
ciun ban. A intrat și el în mănăstire, ca să se închi- 
ne, şi a aşteptat până mi-a adus o măicuţă nişte 
cărţi pe care i le-am dăruit. Vi se pare puţin lucru? 
În lumea nebună de azi, cu goana ei furibundă, 
răbdarea lui mi se pare un gest deosebit... 

Măicuţele m-au găzduit cu mare drag. În urma 
unui schimb de scrisori pe care l-am făcut cu Maica 
Stareţă, erau la curent cu pelerinajul meu şi erau 
încântate să mă primească. M-am împrietenit de 
îndată cu Maica Timoteea şi Maica leroteea. Dar 
şi Maica Stareță Miriam, deşi bolnavă, mi-a arătat 
prețuirea ei, reproşându-mi totuși ceva din ce am 
spus în pliant despre arhierei. Trebuie spus totuși 
că este vorba de atitudinea mea față de anumiţi 
arhierei, într-un context dat: tăcerea lor în faţa 
amenințării actelor biometrice. Am scris în plian- 
tul pe care îl împart pe drum că se pare că nu ne 
putem pune nădejdea în ei, pentru că se află sub 
influența masonilor. 

Şi aşa e... Oamenii sunt pe cale să-şi piardă li- 
bertatea, cel mai mare dar făcut lor de Dumne- 
zeu, iar ei nu scot un pâs! Nu degeaba îi decorează 
preşedinţii, ca pe securiști... 

În pofida obiecției Maicii Miriam, care crede 
că şi dacă ar fi în Biserică ceva rău nu ar trebui să 
vorbim despre asta, rămân pe aceeași poziție. Ce 
ar fi fost dacă cei din Biserica din vechime nu ar fi 
vorbit despre nicolaiţi, arieni sau iconoclaşti? Nu 

cumva li s-ar fi dat acelora voie să pună mâna pe 
Biserică? 

Dar disputa noastră nu o împiedică pe Maica 
Stareţă să își manifeste din plin ospitalitatea. Voi 
fi găzduit aici pentru cinci nopţi, astfel încât să 
plec după Bunavestire. 

Drumul pe care îl fac a doua zi, de doar două- 
zeci de kilometri, mi se pare o jucărie. Înainte de 
prânz sunt la mănăstire, cu tot cu crucea. 

Împreună cu Maica Timoteea găsim un loc 
pentru cruce chiar în clădirea în care sunt găzduit 
- turnul de deasupra porții. 

Aş face şi luni o bucată de drum către Miercu- 
rea Ciuc, dacă aş şti că găsesc o maşină care să 
mă aducă, cu tot cu cruce, înapoi la mănăstire, iar 
miercuri dimineață să mă ducă înapoi de unde 
m-a luat, dar nu găsesc așa ceva. 

Zilele de odihnă de la Izvoru Mureșului îmi 
prind cum nu se poate mai bine. Marţi, de Buna- 
vestire, e hramul bisericii ortodoxe din sat. Parti- 
cip și eu la acest hram. Din păcate, mă cam smin- 
tesc de protopopul locului, venit și el, de la Gheor- 
gheni, la hram. Mi se pare destul de evident că are 
o credinţă făţarnică, de vorbe goale. 

Din păcate, citind editorialul Episcopului loan, 
autointitulat „Episcopul Munţilor”, din publicaţia 
pe care o editează, mă încearcă acelaşi sentiment. 
O compunere şcolărească de douăzeci-treizeci de 
pagini, brodată în jurul unei metafore frumoase, 
dar insuficientă pentru a susţine aceste douăzeci 
de pagini de calofilie. „Omul este o floare a Ceru- 
lui”, spune, frumos, Episcopul loan. Și, în anumite 
condiții, care trebuiesc specificate, chiar așa e. Dar 

restul compunerii sale rămâne la nivelul literar al 
clasei a zecea. Dacă ar avea Duh Sfânt nu cred că 
ar scrie aşa. 

Dar miercuri aveam să mă confrunt din plin cu 
duhul acestui arhiereu, pe cât de poet prefăcut, 
pe atât de lumesc. Sau, cel puţin, cu reflexia aces- 
tui duh în oamenii săi. Ceea ce e același lucru. 

Dar şi pe protopopul cel sărac în Credinţă și 
mândru de la Gheorgheni îl văd tot ca pe o pre- 
lungire a unui episcop făcut din același material. 

8. PRAFUL DE PE BOCANCI 


Miercuri dimineața, pe 26 Martie, plec spre 
Miercurea Ciuc, cu gândul că voi fi găzduit la Epi- 
scopie. 

Pe drum tot încerc să vorbesc cu cei e acolo. La 
început fără succes, apoi, după ce reușesc să prind 
Episcopia la telefon, zadarnic. 

Cel care răspunde la telefon îmi dă senzaţia nu 
doar că „face ascultare” milităreşte, prosteşte, ci şi 
că nu ar ajuta pe nimeni, nici cu un capăt de aţă. Îl 
rog să îl sune pe Episcop, care e plecat, sau pe ci- 
neva din suita sa, și să-i spună povestea mea. Dar 
el nu vrea. 

Dar poate că nu am dreptate oprindu-mă atât 
asupra lipsei de Credinţă a celor de la Episcopie. 
Poate așa a vrut Dumnezeu să fie: să trec de Mier- 
curea Ciuc și să ajung la Jigodin, unde am simțit, 
pe stradă, rugăciunea puternică sau binecuvânta- 
rea cuiva. 

Dar, în această zi de miercuri, înaintând către 
Miercurea Ciuc, nu îmi pot împiedica dezamăgiri- 
le legate de Episcopia de aici. 

Cel cu care am vorbit mi-a spus că Episcopul e 
la Covasna, unde are o echipă de muncitori. De la 
taică-miu aflu, peste câteva zile, că Episcopia Har- 
ghitei și a Covasnei a cumpărat, cu câteva milioa- 
ne de euro, Hotelul Covasna. Probabil că se lucra 
la amenajarea lui. Sper că nu au de gând, totuși, să 
facă afaceri cu el. Deși... la cât de primitori sunt, se 
prea poate să fie chiar asta... După terminarea că- 
lătoriei, la Săcele, aveam să întâlnesc un preot de 

pe la Măgurele, care se ducea la tratament la Co- 
vasna, așa că mă gândesc că povestea cu hotelul 
poate fi, de fapt, o afacere a Patriarhiei, în sprijinul 
„sărmanelor” feţe bisericeşti. 

Pe drum observ mașini cu ţigani care îmi tot 
dau târcoale. Unele încetinesc, iar șoferii lor îmi 
aruncă întrebări pe ungureşte. Alt şofer mă întrea- 
bă „care-i treaba?” răsucindu-şi mâna deschisă în 
jurul propriului ax. Dar nu-i răspund nici lui, deși 
înţeleg foarte bine nedumerirea acestora. „Ce 
şmecherie a mai inventat şi ăsta?”, se întreabă ei. 

Li se pare, deci, că am inventat o nouă metodă 
de cerșit, una superioară metodelor lor dezvolta- 
te de-a lungul veacurilor. Sau cel puţin una la care 
ei nu se gândiseră. Cum sunt şi oleacă bronzat, de 
la soarele zilelor de pelerinaj, se prea poate ca, de 
la distanţă, să mă ia drept unul de-al lor. De asta 
câţiva dintre ei mi s-or fi adresat pe ţigăneşte... 

Pe măsură ce mă apropiu de Miercurea Ciucu- 
lui, drumul e tot mai greu. Ştiind că mă aşteaptă 
treizeci şi opt de kilometri de drum, am plecat cu 
noaptea în cap, la cinci dimineaţa. Aveam să fac, 
de fapt, vreo patruzeci și doi. 

La intrarea în Miercurea Ciuc, după câteva cli- 
pe rătăcitoare, găsesc o pensiune, dar femeia de 
acolo, văzându-mă poate oarecum nehotărât, îmi 
spune că mai găsesc o pensiune și dincolo de oraș, 
la Jigodin, la vreo patru kilometri depărtare. 

Mă decid să plec într-acolo. Involuntar, leg 
în mintea mea sfatul femeii de porunca dată de 
Mântuitorul nostru apostolilor - aceea de a ieşi 
din oraşele în care nu sunt primiţi şi de a-şi scutura 
sandalele de nisip la ieşirea din acestea. Sigur că 


43 


Marius DRĂJAN 


eu nu sunt un apostol, dar poate că are și peleri- 
najul meu rostul său. De binecuvântare şi îndemn 
la rugăciune, dar și de încercare a inimilor unora și 
altora. Poate că și cine primește un pelerin în nu- 
mele Domnului capătă răsplată de pelerin. 

Îmi propun, aşadar, să mă duc la catedrala or- 
todoxă din centrul orașului şi să încerc să obţin 
cazare la Episcopie prin cei de acolo, iar dacă nu 
obţin să mă duc a Jigodin, unde să-mi scutur pra- 
ful de pe bocanci. 

Miercurea Ciuc e singurul oraş pe care l-am 
străbătut cum se cuvine, de la un capăt la celălalt, 
în plină zi, la o oră de vârf. Totuşi, nu am stârnit 
reacţii de felul celor din Vatra Dornei, deşi liceenii 
se uitau tare curioşi după mine. 

La catedrală îngrijitoarea nu mă ajută. Probabil 
că au primit ordin să nu dea mobilul episcopului 
nimănui. (Sau „binecuvântare” cum zic ei, dar asta 
numai binecuvântare nu e...) 

Ce să le fac?... Praful de pe bocanci... 

Cum spuneam, ajuns la Jigodin simt o rugăciu- 
ne puternică sau o mare binecuvântare poposin- 
du-mi în inimă. Să fie încuviințarea acţiunii sau 
gândurilor mele? Sau trezirea inimii vânzătoarei 
de la care mă duc să cumpăr de-ale gurii și care 
mă văzuse trecând cu crucea? 

Nu găsesc pensiunea despre care mi se vorbise 
deschisă, dar aproape de ea, la şosea, e un motel 
destul de ieftin. Poposesc aici. 

9. DE-A LUNGUL OLTULUI 


A doua zi pornesc spre Tusnad. Pe-aici nu mai e 
nicio mănăstire românească, dar la Tușnad-Băi voi 
găsi cu siguranţă pensiuni. 

În pădurile de pe partea apuseană a Carpaţilor 
Orientali nu au intrat drujbele ca în părţile Mol- 
dovei. Brazii se înalță semeţ în veşmintele lor de 
un verde închis, cu sclipiri argintii, foarte diferiți 
de molizii de dată recentă de pe cealaltă coastă a 
arcului nostru de piatră. 

La ieșirea din Tușnad-Sat, unde începe urcușul 
către Băile Tușnad, la câţiva pași de drum, stau trei 
ţigani trântiţi în iarbă. 

Unul dintre ei mă interpelează, ridicându-se 
într-o rână: 

- Undeo duci? 
- La Sfântu Gheorghe!, îi răspund. 

Ca să nu mă poticnesc în vreo bătălie inutilă, 
am decis să le spun celor de pe aici doar care e 
următoarea mea ţintă de pe traseu, ca să nu fiu 
nevoit să le descriu proiectul întreg, care are un 
evident caracter naţionalist. 

Altul, neștiind dacă să râdă de mine sau nu, 
strigă tare: 

- Da în spate?! 

Nu răspund nimic. Asta cu „Da' în spate?!” e 
din categoria „Ce e aceea?!” — întrebare pusă de 
oameni care au impresia că eu sunt prost sau ne- 
bun și nu știu ce fac, așa că trebuie să-mi explice 
ei, care sunt deosebit de inteligenţi. 

- Da în spate?!, strigă ţiganul și mai tare, de 

parcă n-aş fi auzit de prima dată. 
Ce să-i răspunzi? 
La Tuşnad-Băi mă opresc la Hotelul Ana, unde 
primesc camera cu exact același număr ca la mo- 
telul de la Jigodin: 110. 

10. SFÂNTU GHEORGHE 


Mi-am aranjat din vreme următoarea oprire. Ea 
va fi la Sfântu Gheorghe, la pensiunea la care stă 
regizoarea Ana Mărgineanu, fiica domnului regi- 
zor Nicolae Mărgineanu și a minunatei actrițe Ma- 
ria Ploae. 

Îmi voi lăsa crucea la tânăra regizoare, venită 
din America să monteze un spectacol, iar apoi voi 
lua un microbuz până la Brașov, ca să înnoptez la 
casa părinţilor mei, la Tărlungeni. 

M-am învăţat cu mersul. Ştiu când să mă odih- 
nesc și în ce ritm să pășesc ca să nu obosesc prea 
tare. Totuși, când mă apropiu de Sfântu Gheor- 
ghe, de fapt, înainte de satul Olteni, se pornește 
un vânt puternic care mă învârte în toate direcţiile 
şi mă oboseşte foarte tare. 

Însoţit de vântul ăsta, trec prin Olteni, cel mai 
dezolant sat pe care l-am întâlnit în drumul meu. 
Un sat de unguri reformați, fără nicio cruce. 

Nu mă miră că oamenii pe care îi întâlnesc aici 
se uită la mine cu ochi orbi. Biserici fără cruci, pie- 
tre de mormânt fără cruci... „Doamne fereşte!”, îmi 
spun când ies din satul acesta blestemat. Doamne 
ferește! Doamne fereşte! 

Şi pun chiar şi vântul hain care se opreşte când 
ies din sat pe seama acestui loc, poate încă bântu- 
it, neîncreştinat... 

Cu vreo cinci kilometri înainte de Sfântu Ghe- 
orghe mă așteaptă un reporter. Singurul pe care 
aveam să-l întâlnesc în drumul meu. 

Deși lucrează pentru presa de limba maghiară, 

cum aveam să aflu pe parcursul discuţiei, mă de- 
cid să-i spun tot adevărul. Până la urmă, sunt ca şi 
ieşit dintre satele de secui. 

Omul devine repede captivat de povestea 
mea. Îi place „nebunia” ei și mă pune chiar să-i re- 
pet câteva fraze, ca să le înregistreze. 

- Iniţial, crucea mea ar fi trebuit să aibă 
aproape o mie de kilometri, cinci sute 
şaizeci pe patru sute cincizeci, dar mă gân- 
desc să mai scurtez din al doilea braț și să 
o fac de cinci sute pe două sute, îi repet 
reporterului, căruia îi place teribil această 
dezvăluire matematică. 

Dar e adevărat. Sunt pe cale să pierd o zi, adi- 
că să intru în criză de timp, aşa că mă gândesc să 
merg în jos doar până la București, iar nu până la 
Giurgiu, cum plănuisem iniţial, iar al doilea braţ să 
îl scurtez chiar mai mult de atât, în locul distanţei 
de la Cluj la lași, să parcurg distanţa dintre Târgu 
Mureș și Târgu Neamţ. 

Când îmi făcusem planul inițial mă gândeam 
că voi face patruzeci și cinci de kilometri pe zi, 
adică vreo patru kilometri și jumătate pe oră, mai 
ales pe al doilea braţ, când, cel puţin teoretic, voi 
fi dobândit experienţă. Dar lucrurile nu stau chiar 
așa. Pot să fac peste patruzeci de kilometri pe zi, 
dar e epuizant. Și trebuie să merg de dimineaţa 
până seara, pentru că nu fac decât trei kilometri și 
jumătate pe oră, iar după treizeci și cinci de kilo- 
metri sunt foarte obosit. 

Şi, cum m-au mai descurajat şi unii oameni, 
poate bine intenţionaţi... Ideea de a mai tăia din 
cruce prinde puteri tot mai mari în mintea mea. 

Când ne despărțim, reporterul îmi spune că jur- 
nalistele din presa de limba română de la Sfântu 
Gheorghe sunt la o conferință de presă, dar, dacă 
vreau, le trimite la mine. 

Nu îi răspund nimic. Să fie cum vrea Dumnezeu. 
lar apoi mă rog să îmi mai iasă jurnaliști în cale 
doar dacă pot scrie ceva bun, folositor oamenilor. 

Îi spun şi acestui jurnalist, care a mers alături 
de mine vreun kilometru: 

- Puteţi să participaţi la lucrarea mea, să 
lucraţi alături de mine. 

Dar el îmi răspunde că nu e prea bisericos. Poa- 
te îl ajută Domnul să se trezească. 

Dacă m-ar căuta jurnaliști care să participe la 
lucrarea mea, ar fi o plăcere să-i întâlnesc. Dacă 
nu... mai bine lipsă. 

Mă întâlnesc cu Ana chiar în fața teatrului An- 
drei Mureșanu, unde se joacă piesa ei „Sfântul din 
Sfântu Gheorghe”. 

Cred că, dincolo de ce ar putea conţine, titlul 
piesei vădeşte chemarea spre Biserică şi rugăciu- 
ne atâta ei, cât şi a autorului, Ştefan Peca. 

Ana Mărgineanu a venit tocmai din Statele 
Unite ca să monteze această piesă, prilej pentru o 
discuție asupra Ortodoxiei. 

Fetița ei mă priveşte cu curiozitate. Ajunşi la 
pensiunea la care stau, îi cerem voie patroanei să 
lăsăm crucea acolo, apoi mă joc două minute cu 
fetița, apoi plec spre Tărlungeni. 

11. ACASĂ 


Părinţii mei vor pleca în dimineaţa zilei urmă- 
toare, sâmbătă, la Bucureşti, ca să o viziteze pe 
fetiţa mea, Zvera-Maria. 

Totuşi, dis-de-dimineaţă, taică-miu mă repede 
până la Sfântu Gheorghe. El nu ştie pentru ce. Voi 
ajunge acasă înainte de a se întoarce ei și voi as- 
cunde crucea în podul garajului. 

M-am rugat ca Dumnezeu să facă în aşa fel în- 
cât să nu mai fiu nevoit să le dau explicaţii - sau să 
mă poticnesc în percepţia şi ideile lor - şi iată că 
Domnul a ascultat rugăciunea mea. 

După ce intru în Judeţul Brașov sunt tot mai 
mulți oameni care mă întreabă „Cine a murit?”. 

Aceeaşi întrebare poate fi citită şi în ochii uno- 
ra care nu zic nimic. 

Probabil că pe-aici nu e ceva neobișnuit să 
ducă cineva o cruce în spate... 

Trec pe la Prejmer, iar apoi, destul de căznit, mă 
îndrept spre Cărpiniș. Tocmai când apuc drumul 
spre Cărpiniș mă întâlnesc cu doi tineri pe bicicle- 
te. Unul dintre ei zice: „Uite-L şi pe Gizăs!” Săracii 
copii! E o presiune așa de mare a mass-mediei în- 
străinate şi a lumii în care trăim, încât adolescenţii 
nu mai folosesc cuvântul românesc nici măcar 
pentru Mântuitorul nostru... 

La Cărpiniş am marea şansă că locuinţele sunt 
atât de departe de șosea încât nu mă remarcă ni- 
meni în mod deosebit. (Dar m-am şi rugat să trec 
neobservat pe aici.) Apuc drumul spre Săcele, iar 
apoi intru pe drumeagul pe care e casa noastră. 

Sunt salvat! Urc crucea în podul garajului și mă în- 
tind oleacă în pat. 

Luni voi pleca dis-de-dimineaţă, aşa că părinţii 
mei nu vor observa nimic. lar după noi mai sunt 
case. 

12. CRUCEA TREBUIE ȚINUTĂ 
ÎN BISERICĂ? 


Luni dimineață plec spre Predeal. După ziua de 
pauză, urc cum nu se poate mai bine. Duminică 
am fost la Liturghie la Săcele, la primul meu du- 
hovnic. 

M-am bucurat să văd expus la pangar numărul 
din „Lumea Monahilor” în care e interviul meu cu 
Părintele loan de la Sihăstria Rarăului. 

Văzându-mi barba, Părintele Laurenţiu m-a în- 
trebat dacă m-am pustnicit. Da... suntem în Arde- 
al, iar pe aici e ciudat ca un mirean să-şi lase barba 
să crească în pace. 

Ajung la Predeal destul de repede și realizez 
iar că urcușurile nu sunt neapărat mai dificile de- 
cât drumul drept. Cele abrupte poate că sunt, dar 
cele line, pe serpentine, nu. 

Vreau să înnoptez la Mănăstirea Predeal, așa 
că mă opresc aici, deși aș mai putea merge, nefi- 
ind încă târziu. 

Vreau să mă opresc la Mănăstirea „Sfântul Ni- 
colae” din Predeal și pentru că aici am fost bo- 
tezat. Ai mei au fost cabanieri pe Cioplea și, mai 
apoi, pe Clăbucet. 

Dar aici nu sunt deloc primit bine. Mi se spune 
mai întâi că nu au locuri de cazare - să mă duc la 
Mănăstirea Caraiman, de la Buşteni. 

Apoi, când vreau să las niște pliante în biserica 
nouă, o călugăriță le smulge de pe masa pe care le 
pusesem, plină de mânie, şi izbucneşte: 

- Pleci acum! Îţi iei astea și pleci! De ce ne 

bagi crucea aia în nas?! Crezi că n-am mai 
văzut cruce?! 

Încerc să-i explic, calm, ce fac, dar o ţine pe-a ei: 

- Crezi că noi nu ştim că Hristos e Fiul Lui 
Dumnezeu?! Trebuie să ne spui tu?! Crucea 
trebuie să stea în biserică! Ai văzut tu vre- 
un călugăr mergând ca tine, cu crucea-n 
spate? 

- Nu, dar ar trebui să meargă!, îi răspund, 
ferm. 

Aici pare să aibă o poticnire, o sticlire de luci- 
ditate: 

- Nucănu ne-ar place crucea, dar... 

Plec. Dezamăgit spre foarte dezamăgit. Și îmi 
aduc aminte de bucuria cumplit de prostească 
a duhovnicului de aici, Părintele Teofil, când îmi 
spunea că Părintele Gherontie, care „scrie singur 
despre el”, nu mai e stareţ la Mănăstirea Caraiman. 

O bucurie stranie, diavolească, care adăugată 
ochelarilor „de fiţe” pe care îi purta ar fi trebuit să 
mă facă să îl taxez în reportajul pe care l-am făcut 
pentru „Lumina”. 

Nu am făcut-o, pentru că am zis să nu judec pe 
nimeni, mai ales de aici, unde am fost botezat. 

Dar acum, când văd roadele lucrării lui, îmi 
pare rău că i-am suflat în coarne. 

Le trimit câtorva prieteni un SMS în care le po- 
vestesc întâmplarea și dezamăgirea mea faţă de 
acești călugări care „vor să mergă cu jeep-ul, iar 
nu cu crucea”. 

Ajung la Mănăstirea Caraiman şi nu sunt primit 
nici acolo. „Nu au locuri de cazare pentru noaptea 
asta” îmi spune un om pe carea trebuit să-l sun pe 

mobil. Dar tare mi-e teamă că, dacă ar fi fost vreo 
comisie de la Patriarhie, sigur aveau. 

Plec mai departe. Voi dormi la Pensiunea Mi- 
hail de la Poiana Țapului. De parc-aş fi într-un loc 
fără mănăstiri. Și poate așa și e. 

Dar poate sunt eu neînţelegător... 

13. LA FAMILIA ŞANDRU 


La Breaza mă așteaptă doamna Diana Șandru 
şi familia ei. De fapt, doamna Şandru se informea- 
ză din vreme asupra locului unde sunt şi vine cu o 
mașină după mine, la Comarnic. 

Aşa nu mai sunt nevoit să fac ocolul pe vari- 
anta care urcă în Breaza. Cei din familia care mă 
găzduiește mă vor lua din și mă vor aduce înapoi 
în acelaşi loc, la Comarnic. 

Casa familiei Șandru e la doi paşi de poarta 
liceului pe care l-am absolvit - Liceul Militar „Di- 
mitrie Cantemir”. Tot la doi paşi de poarta liceului 
locuiește și profesorul meu de română din liceu, 
Constantin Giurgincă. Îl vizitez și primesc un caiet 
de versuri pe care le scrisesem în liceu. 

Versuri rimate, dar cam moderniste pentru gus- 
turile mele de acum. Totuși, foarte tradiționaliste 
în raport cu versurile care m-au făcut cunoscut. 

Către seară doamna Şandru îmi vorbeşte foar- 
te frumos despre Părintele Arsenie de la Mănăsti- 
rea Cornu. Dar, nu știu de ce, eu îl voi ţine minte ca 
fiind Părintele Adrian. 

Discut câteva ceasuri cu ea şi soţul ei. Sunt 
singurii mireni pe care nu-i cunoşteam dinainte 
care m-au invitat în casa lor în cursul pelerinajului 
meu... 

14. COSTEL 


Dis-de-dimineaţă, vecinul familiei Şandru care 
m-a adus la Comarnic mă depune în locul de unde 
m-a luat. Vine cu noi şi doamna Şandru, căreia îi 
mulțumesc pentru găzduire. 

Plec mai departe. Va fi o zi dificilă, pentru că în 
ziua anterioară nu mi-am făcut „baremul” şi tre- 
buie să ajung vineri la lansarea cărților mele, la Li- 
brăria Predania din București. Aş putea, poate, să 
ajung la zece-douăzeci de kilometri de București 
şi de acolo să iau o ocazie, îmi zic. Oricum, până 
atunci mai sunt trei zile... 

În vreme ce mă frământ cu aceste gânduri, în- 
dreptându-mă spre Halta Nistorești, de pe dealu- 
rile din partea stângă a şoselei coboară un om. 

Un om slăbuţ, puţin de statură, cu chelie şi cu 
o barbă tunsă scurt. E îmbrăcat cu o geacă relativ 
subţire, de culoare deschisă, şi cu blugi, și poartă 
un rucsac de plastic în spate. Pare un muncitor oa- 
recare, un tăietor de lemne care se îndreaptă spre 
Gara Nistoreşti ca să ia un tren către joagărul la 
care lucrează. 

Dar omul nu se îndreaptă către Gara Nistoreşti, 
ci către mine. Pe măsură ce îmi povesteşte ce e cu 
el sunt tot mai șocat. 

Îl cheamă Costel şi e de prin părţile Bacăului. 
A lucrat în Anglia, ca instalator. Soţia şi copiii săi 
sunt acolo. Într-o zi, poate în urma unor necazuri 
pe care nu mi le povestește?, simte chemarea că- 
tre Dumnezeu și își părăsește familia. De atunci 
trăieşte pe unde apucă. 

56 


“* PE DRUMUL CRUCII MELE * 


Încerc să-l conving că nu trebuie să-şi pără- 
sească familia, ci să caute să-i aducă şi pe soție şi 
copii către Dumnezeu. Cel puţin aşa mă raportez 
eu la ce mi s-a întâmplat mie. 

Caută să mă convingă de contrariul, cu argu- 
mente din Biblie. Dar pasajul pe care mi-l servește 
el trebuie citit altfel: „Cine nu e gata să lase părinţi, 
soție, copii pentru Mine, nu e vrednic de mine.” 
Aşa cred că ar fi trebuit tradus și înţeles acel cu- 
vânt al Domnului. „A fi gata să laşi pentru Dumne- 
zeu”, nu înseamnă „a lăsa pentru Dumnezeu”. În- 
cercarea la care e supus patriarhul căruia i se cere 
să îl jertfească pe fiul său, dar care apoi nu e lăsat 
să facă asta, ne e cunoscută tuturor. 

Dar el o ţine pe a lui. Acum trăieşte într-o 
peșteră de lângă Brașov. De fapt, acolo trăiește 
iernile. De primăvara până toamna merge prin 
ţară, numai pe jos, vorbeşte cu oricine stă să-l as- 
culte şi predică în adunările sectarilor. 

ÎI întreb dacă e sectant și îmi spune că nu. E bo- 
tezat ortodox. Când trecem pe lângă o biserică îi 
cer să-şi facă semnul crucii, iar el îl face, chiar foar- 
te corect. Interesant... 

Îi spun că am stat și eu o noapte în pădure şi îi 
povestesc peripeţia mea de la Bilbor și neliniștea 
pricinuită de răgetul acelui urs. 

- Numai o noapte?!, îmi răspunde. Am dor- 
mit și în zăpadă. Dădeam zăpada la o parte, 
mă puneam acolo, mă înveleam în pătură 
şi dormeam. A trecut ursul pe lângă mine! 

Are mereu la el o pătură, în rucsac. Și noaptea 
asta dormise în pădure, acolo, pe costișele 
Nistoreştilor. 

- În pădure e mai cald..., îmi spune. 

Dacă la prima vedere nu observ nimic ieşit din 
comun la el, ba chiar am tendinţa să nu îl cred, din 
pricina curăţiei hainelor sale, la o privire mai aten- 
tă observ că e foarte bronzat și că are o strânsură 
a dinţilor, dată probabil de frig, care certifică cele 
spuse de el. 

- Darvă faceţi foc în pădure?, îl întreb. 
- Nu. 
- Păi... v-ar prinde bine. 

De fapt, tot trupul lui, atins de răbufnirea 
îngheţată a dimineţii, despre care am mai vorbit, 
pare înțepenit, înfrigurat. Observ asta când se în- 
depărtează de mine, în tufişurile de pe malul Pra- 
hovei, probabil ca să-și facă nevoile. 

Când îmi iese în cale ne continuăm drumul și 
discuţia. Suntem deja în dreptul Brezei. Îi spun tot 
ce am de spus despre sectari: cum interpretează 
Biblia după capul lor, raţional, dar acolo sunt tai- 
ne, pilde, lucruri ascunse, care nu pot fi înțelese 
în acest fel. Cum au renunţat la descoperirile 
duhovniceşti ale atâtor călugări care au fondat 
Tradiţia Bisericii. (Aşa au ajuns să renunţe la Cru- 
ce, despre care Sfântul Apostol Pavel spune, foar- 
te clar, că pentru cei care se mântuiesc ea e sim- 
bol de biruință.) Şi cum nu fac ascultare, deci se 
lasă pradă diavoleştii mândrii, autosuficienţei. De 
fapt, cam astea par să fie şi slăbiciunile lui Costel. 
Încerc să-i strecor și lui în minte ideea de a face 
ascultare. 

- Eu le demonstrez oamenilor cu care vor- 
besc prin propria mea viaţă ce înseamnă 
să lași totul pentru Hristos, îmi spune el la 

un moment dat. 

- Lucrarea dumneavoastră o să fie și mai pu- 
ternică dacă luați binecuvântare, îi spun. 
Eu am binecuvântare pentru ce fac de la 
Părintele loan de la Sihăstria Rarăului. Şi 
am mai primit câteva binecuvântări pe 
drum. Dumneavoastră puteţi intra la Mă- 
năstirea Cornu şi puteţi cere binecuvânta- 
re de la Părintele Adrian”, starețul de aco- 
lo. Gazda mea din Breaza mi-a spus căe un 
Părinte foarte bun. 

Nu spune nici „Da” nici „Nu”, iar asta îmi dă cu- 
raj. Ar fi o mare victorie să-l întorc pe acest pe ju- 
mătate sectar în Biserică: 

- V-aţi spovedit vreodată? 

Îmi dă de înţeles că nu. 

- Eu, când m-am spovedit prima dată, acum 
vreo patru ani, am simţit o crustă de mize- 
rie desfăcându-se de pe mine, de pe sufle- 
tul meu. Nu imediat, ci la vreo jumătate de 
oră după spovedanie. 

- Şi eu m-am întors la Dumnezeu tot acum 
patru ani, îmi răspunde. 

- Da, îi răspund. Dar aveţi nevoie de confir- 
mare că sunteţi pe drumul cel bun. Vedeţi, 
până și Apostolii au fost trimiși de cineva, 
de Domnul Hristos, la lucrarea lor. Avem 
nevoie de această confirmare, mai ales 
pentru o lucrare aşa de importantă cum e 
propovăduirea. 

Pe căi mai ocolite, îmi dă de înţeles că l-a trimis 


1 Defapt, Arsenie, după cum spuneam în capitolul anterior. 

Însuși Domnul Hristos. 

- Vi S-a arătat Domnul Hristos?, îl întreb. 

- Nu. Dar am simţit asta. Chemarea asta. 

Dar chemarea e una, iar binecuvântarea e alta. 
Caut să-l conving că nu are dreptate și că trebuie 
neapărat să se spovedească și să capete binecu- 
vântare pentru ce face. 

- Nu putem să ne considerăm egalii Apos- 
tolilor, îi spun. Avem nevoie de niște su- 
pervizori. Asta sunt călugării bătrâni, care 
au stat mulți ani în mănăstire. Nici măcar 
Apostolii nu au umblat de capul lor. Dum- 
neavoastră cum vă rugaţi? 

- Spun „Tatăl nostru”. 

— Atât? 

- Da. 

- Decâte ori pe zi? 

- Odată. 

Răspunsul lui mă pune pe gânduri serios. 
„Pustnicul meu” spune „Tatăl nostru” o singură 
dată pe zi... 

Ceva îmi spune că n-o să-mi asculte sfatul și 
n-o să se ducă la Părintele Arsenie ("Adrian”, cum 
îi tot spuneam eu), iar acest gând mă necăjește. 
Nu-mi prea vine să îl am coleg de drum până la 
București, căci acolo merge şi el, dar nici nu aș 
vrea să încalc porunca lubirii Aproapelui, a doua 
ca importanţă între poruncile Domnului. 

Într-un final mă hotărăsc: dacă nu vrea să 
meargă la Părintele „Adrian”, îl voi ruga să o apu- 
ce înainte, ca să pot să mă rog. Când apăruse el, 
tocmai îmi începusem rugăciunea. 

Așa că îmi încarc vorbele cu mai multe istorii 

personale care dovedesc binefacerile binecuvân- 
tării şi, când ne apropiem de Cornu, îi zic: 
- Ei, îndată o să ne despărțim. Un pic mai în- 
colo e drumul către Mănăstirea Cornu. 
- Eu nu mă duc acolo, îmi răspunde. Merg 
spre București. 
- Nu vreţi să ascultaţi?!, îl întreb, destul de 
supărat. Puteaţi intra la Părintele să primiţi 
o binecuvântare, iar apoi să mă ajungeţi 
din urmă... Atunci, dacă nu vreţi să mă 
ascultați şi să lucraţi cu binecuvântare, o 
să vă rog să mergeţi înainte, ca să pot să 
mă rog. 
— Acum?, mă întreabă el. 
- Da. 

Ne despărțim strângându-ne mâinile. Acum, 
privind înapoi, îmi pare rău că nu m-am gândit să 
mă duc împreună cu el la acea mănăstire. Poate 
aşa ar fi venit. Totuşi, nu cred că ar fi făcut-o. Era 
prea convins de importanţa misiunii sale şi oare- 
cum reticent față de Ortodoxie. 

Când mă plângeam că la mănăstirile Predeal şi 
Caraiman nu m-au primit, mi-a povestit că, imedi- 
at după întoarcerea în ţară, a dormit o noapte la 
Mănăstirea Caraiman și a plătit pentru asta. 

Nu cred că îi plac mănăstirile noastre. Cel puțin, 
nu le cercetează. Rămăsese foarte surprins când 
i-am spus că multe mănăstiri te primesc să înnop- 
tezi fără bani. De fapt, majoritatea ar trebui să facă 
asta. Dar or mai fi o majoritate? Nicio mănăstire 
din jurul Humorului nu primeşte! Nici Voroneţul, 
nici Mănăstirea Humorului, nici Schitul Daniil 
Sihastrul. Chiar dacă au spaţii de locuit berechet... 

Ştiu, pentru că a trebuit să găzduiesc pe cineva, 
îndată după acest pelerinaj, iar la mine nu aveam 
cum... Ce mănăstiri or mai fi şi acelea?! Lipsa de iu- 
bire creştinească a multora dintre cei din mănăsti- 
rile ortodoxe le dă apă la moară sectarilor. Cumva, 
sectarii sunt expresia necredinţei noastre... 

Mă stabilisem la Humor pentru aceste mănăs- 
tiri, dar dacă ele nu mai sunt mănăstiri nu știu 
dacă voi mai sta acolo... 

Dar bine că mai sunt în România și mănăstiri 
care își respectă menirea, locuri minunate în care 
simţi prezența Duhului Sfânt şi puterea rugăciunii 
călugărilor şi locuri creştineşti în care simţi mân- 
gâierea iubirii aproapelui, izvorâtă din iubirea de 
Dumnezeu, Cel oglindit în aproapele nostru. 

Discuţia cu Costel mi-a rămas în minte multă 
vreme. A durat doar vreo două ore, dar a fost deo- 
sebit de vie, foarte intensă. Îmi pare rău că nu l-am 
ajutat mai mult. Dar cum să o fi făcut, dacă el se 
considera trimis de Dumnezeu şi nu se lăsa ajutat? 

Totuși, Costel avea o căldură a sentimentelor, o 
omenie pe care puțini aşa-zişi călugări o au. 

Când ne-am despărţit, m-a privit cu mult drag, 
deși îl cam repezisem, iar asta m-a determinat 
chiar să îi cer să se mai roage şi pentru mine. Poa- 
te așa se va ruga și el un pic mai mult. 

14. PLOIEȘTI — ȚIGĂNEȘTI 


Când mă despart de Costel, acesta mă întreabă 
dacă voi ajunge „astăzi” până la Ploiești. Îi spun 
„Da”, deși mă îndoiesc. Am senzaţia că mă voi opri 
la vreo zece kilometri de Ploiești, la vreo pensiu- 
ne. Costel dispare repede din raza mea vizuală. Cu 
mâinile în buzunare și rucsăcelul lui uşor, nici nu-i 
de mirare. 

După ce îmi termin rugăciunile mă gândesc din 
nou la el. Săracul! Poate ar fi fost mai bine să mer- 
gem împreună, ca să doarmă şi el în locuri încălzi- 
te. Încep să mă simt vinovat că i-am spus să meargă 
înainte, chiar dacă ştiu că pentru el să trăiască aşa, 
pustnicește, e o alegere. O alegere venită, poate, 
dintr-o înţelegere trunchiată a Adevărului expus în 
Biblie. (Şi îmi aduc aminte că m-a întrebat dacă am 
de gând să continui stilul acesta de viaţă şi după ce 
îmi termin pelerinajul. Bineînţeles că nu...) 

Totuși, lucrarea lui Costel nu cred că poate fi 
ignorată. 

Cu toate îndoielile mele legate de puterea de a 
ajunge până la Ploiești, cum nu găsesc nicio pen- 
siune înaintea orașului, sunt nevoit să merg până 
la motelul de la intrarea în Ploiești. 

Deşi în faţa recepţiei stau tolănite în fotolii două 
ţigănci cu atitudine de prostituate, şi deşi preţurile 
sunt pipărate (o sută de lei camera), mă hotărăsc 
să rămân. Am făcut iar patruzeci de kilometri... 

A doua zi mă îndrept spre București. Mă gân- 
desc să îmi caut un loc de dormit undeva în zona 
Tâncăbeştilor. 

„Păcală!” îmi strigă un tânăr dintr-o mașină, 
dar un altul mă opreşte ca să mă descoasă şi să 
mă pozeze. 

Sunt pe centura Ploieştilor. Tocmai când să ies 
de pe centură, la Bărcănești, un câine foarte agre- 
siv mă latră nebunește, cu ură. Numai asta nu-mi 
trebuia... Cătrănit, fac semnul crucii asupra câine- 
lui şi spun: 

- Să dea Dumnezeu să-ţi piară lătratul! 

Apoi îi întorc spatele și merg mai departe. Câi- 
nele se îneacă şi nu mai e în stare să scoată niciun 
piuit. Îl aud hârâind disperat, în încercarea de a lă- 
tra, dar nu mai poate. Parcă i s-a înfundat gâtul. 
Mare e puterea ta, Doamne! 

La Bărcănești primesc ajutor şi binecuvântare 
de la Părintele Constantin, preot de mir în aceas- 
tă localitate, pe care îl întâlnesc întâmplător pe 
drum. 

„Parcă am întâlnit cam mulţi Constantini, Cos- 
tici şi Costeli în drumul meu”, îmi spun. Şi tocmai 
când îmi spun asta trec pe lângă o cruce de pia- 
tră dedicată memoriei unui preot numit și el Con- 
stantin. 

Din informaţiile pe care le pun cap la cap aflu 
că n-am șanse să găsesc vreun motel sau vreo 
pensiune ieftină pe drum în jos, în bătaia pasu- 
lui meu, şi că ar trebui să mă abat din drum vreo 
doi kilometri. Dar, tocmai când îmi fac griji pentru 
asta, se iveşte indicatorul care arată direcția Mă- 
năstirii Țigănești. Sunt, până acolo, trei kilometri 
pe șosea și doi kilometri pe un alt drum. 

Nu-mi prea surâde ideea să înnoptez la Mănăs- 
tirea „Țigănești”, mai ales după ţigănia pe care am 

văzut-o în împrejurimile Ploieștiului, dar, până la 
urmă, mă hotărăsc. 

Şi bine fac! Drumul către Mănăstirea Țigănești 
pare desprins dintr-o poveste. 

Încă nu văzusem primăvară adevărată în dru- 
mul meu. Toţi pomii care mărginesc drumul sunt 
înfloriţi, împodobiţi cu un veșmânt de flori albe. Pe 
acest fond, nici nu mai bag în seamă înţepăturile 
sătenilor. 

- Unde mergi?, mă întreabă un om grăsuţ, 
radiind de bucuria de a putea râde de 
mine. 

- Tu unde crezi?, îl întreb. 

Atâta-i trebuie. Începe să urle de se cutremură 
satul: 

- Aoleu! Săriţi! A înnebunit lumea! Vine din 
Basarabia cu crucea-n spate şi se duce la 
mănăstire, la măicuţe! 

Strigătele lui mă petrec multă vreme, dar nu-l 
mai bag în seamă. M-au lătrat pe mine mulți până 
acum... Le dau, în schimb, câteva detalii asupra 
pelerinajului meu, parcă și niște pliante, altor 
curioșşi, aflaţi în piaţeta din mijlocul satului. 

La mănăstire, care nu e una de obşte, ci una cu 
chilii particulare, sunt găzduit de Maica leronima, 
care își permite să treacă peste regula nescrisă in- 
vocată de ţigănişteanul care m-a petrecut cu stri- 
găturile lui pe drum, pentru că oricum găzduiește 
câţiva muncitori care lucrează la reamenajarea ca- 
sei sale. 

La mănăstirea aceasta, al cărei nume mă 
speriase, am întâlnit o pace duhovnicească rară. 
Mă şi mir că bucureştenii umblă prin munți să 

caute mănăstiri deosebite, când au o asemenea 
perlă mănăstirească, atât de aproape. 

Deasupra uşii din încăperea în care sunt găz- 
duit e icoana Sfinţilor Împărați Constantin și Elena 
şi devine clar cine mă ajută în pelerinajul meu. 

15. BUCUREȘTI 


Plec pe la cinci dimineaţa. Trebuie să ajung la 
lansarea cărticelelor mele de „flori duhovniceşti”, 
care va avea loc de la ora 19, la Librăria Predania. 

Mă opresc la Crucea Căpitanului Corneliu Zelea 
Codreanu, unde sunt lătrat de o potaie parcă la fel 
de tâmpită ca aceea de la Bărcănești. Dacă nu o fi 
ajuns aici din prostia cuiva (crucile nu se apără cu 
câini), o fi învăţat-o cineva să stea aici tocmai ca 
să-și bată joc de memoria acestui mare luptător... 
Dar câtă bătaie de joc nu au îndurat aceşti tineri 
devotați țării și credincioși! Încă și azi ne mai sunt 
prezentați ca nişte criminali odioşi... 

Ţin minte cum îi îndemna Căpitanul pe legio- 
nari să meargă pe jos în satele vecine localităţilor 
lor. Dar și pedeapsa pentru anumite încălcări ale 
bunei-cuviinţe era tot mersul pe jos, de-a lungul 
şi de-a latul țării. Codreanu ştia că prin mersul pe 
jos se creează niște legături nevăzute între duhul 
omului şi duhurile locurilor şi ale comunităţilor în- 
tâlnite în cale. Nevăzute, dar puternice, o simbio- 
ză din care, dacă nu intră în ea şi duhuri necurate, 
fiecare are de câștigat, fiecare se îmbogățește. 

lată ce spune Corneliu Zelea Codreanu în „Căr- 
ticica Şefului de Cuib”: 

„Duminica şi în zilele de sărbătoare cuiburi- 
le de toate categoriile: Frăţii, Cetăţui, etc., trebu- 
ie să se obişnuiască a pleca în marş. Noi nu ne 
cunoaștem ţara. Unii nu-și cunosc nici satul vecin. 

În zilele de sărbătoare, pe ploaie sau pe vre- 
me bună, iarna sau vara, să ieşim afară în mijlocul 

naturii. Pământul românesc să devină un furnicar 
în care să se întâlnească pe toate drumurile mii de 
cuiburi alergând în toate direcţiile. 

În timpul slujbei să se oprească la Biserica din 
cale.” 

La Otopeni mă întâlnesc şi vorbesc cu un călu- 
găr care are metania tocmai la Sihăstria Rarăului. 
E un călugăr surprinzător, pentru că mai întâi se 
oferă să-mi dea niște bani, iar apoi îmi spune, in- 
sistent, că nu vrea să știe ce fac. 

Apoi intru în București. 

Domnul regizor Nicolae Mărgineanu vine după 
mine la Piaţa Aviatorilor. Voi locui până luni la el, 
prilej pentru a ne cunoaște mai bine și a discuta 
mai atent asupra unui proiect comun. 

Va veni și Domnia Sa la lansarea de la Librăria 
Predania. Mai întâi trecem pe la Ziarul „Lumina”, 
unde suntem primiți cu căldură. 

Cu câteva bidoane de vin luate de la Augus- 
tin, același Augustin care îmi spusese că nu mă 
susține în pelerinajul meu, reuşesc să transform 
lansarea într-un eveniment dacă nu plăcut, cel 
puţin digerabil. 

Pe mine unul mă plictisesc cumplit evenimen- 
tele de genul acesta, chiar şi cele organizate de 
mine... 

A doua zi o văd pe fetiţa mea și îi dau și ei căr- 
ticelele mele. Sper să le citească și să meargă pe 
drumul Credinței. De câte ori o văd mi se strânge 
inima... Din cauza unor oameni cu minţile şi ini- 
mile umbrite de puterea necuratului, a ajuns să 
trăiască într-o familie destrămată. Ca de obicei, 
mama ei scurtează întrevederea noastră, de frica 

celor pe care aș putea să i le spun. Abia dacă îmi 
văd copilul pentru o jumătate de oră. 

Cu această tristeţe, ajung la întâlnirea cu Cipri- 
an, în cafeneaua de la Muzeul Ţăranului Român. 
Am surpriza să o găsesc aici şi pe Adina Diniţoiu, 
o veche și dragă prietenă, cu care nu am apucat 
niciodată să vorbesc pe cât aș fi vrut (nici acum, 
pentru că mama ei îşi face apariţia foarte repede), 
căreia îi dau două exemplare din cărticelele mele. 

Apoi, autorul volumului „Diavolul din pahar” 
se gândeşte să-mi ofere nişte beri, dar îşi dă sea- 
ma că nu mai are bani. Îi spun că am eu o sticlă de 
vin, pe care o putem bea în parc, ca niște alcoolici 
veritabili. Dar eu nu sunt alcoolic — beau doar de 
vineri seară până duminică seară, cât e dezlegare 
la vin, și probabil că și Ciprian face la fel. 

Luăm două pahare de carton din cafenea, iar 
apoi găsim un loc unde să ne putem bea vinul. Ci- 
prian, care are vocaţia prieteniei, începe o discuţie 
chiar despre aceasta. Regretă vădit grupul de scri- 
itori din care făcea parte înainte să ajungă în me- 
diul ortodox. Îl înţeleg. În mediul ortodox există 
foarte mult fariseism și foartă multă paranoia. lu- 
birea aproapelui se pierde în lucrături lipsite de 
scrupule ale tuturor contracandidaţilor la ceva, iar 
împlinirea dată de dobândirea unor virtuţi — într- 
o nebunie egocentrică diavolească. Din această 
pricină e foarte multă dezbinare şi foarte multă 
lipsă de înţelegere în acest mediu, al teologilor. E 
lucrarea diavolului, desigur. Dar lucrarea asta par- 
că face spini prea repede în mediul lor. Nu prea 
merită să le ceri ceva celor din acest mediu... 

După ce bemvinul cu pricina, speriat și de faptul 

că luptătorul împotriva alcoolului pare cam abțţi- 
guit și nevoind să-mi fac o faimă proastă în faţa 
soţiei sale, îl conving să plecăm. 

La domnul Mărgineanu mă aşteaptă o discuţie 
deosebită asupra cinematografiei româneşti, apoi 
ne uităm împreună la filmul Chudo / Minunea, 
în sufrageria sa împodobită cu frumoase icoane 
tradiționale. 

Aflu acum şi care e hramul bisericii la care vom 
merge a doua zi. Ar fi trebuit să mă aștept la asta: 
Sfinţii Împărați Constantin şi Elena. 

lar a doua zi, în biserică, aveam să văd și o prea- 
frumoasă icoană a Maicii Domnului, ocrotitoare 
peste harta României. 

16. AL DOILEA BRAŢ 


Am reușit să găsim o linie de autocare, C&I, cu 
care sper să reușesc să îmi duc crucea până la Târ- 
gu Mureș, fără să o desfac. 

Dimineaţă ajungem la Autogara C&l din Stra- 
da Ritmului. Din păcate, prima cursă spre Târgu 
Mureș e un microbuz, în care crucea nu are cum 
să încapă. Tot din păcate, șoferul se vădeşte a fi 
un mitocan. Dar și alt angajat al acestei firme, mai 
tuciuriu, mi se pare cam dubios, fapt ce mă deter- 
mină să insist ca domnul Mărgineanu să se ducă 
acasă - de acum mă voi descurca singur. 

Următoarea cursă, un autobuz, e peste două 
ore. Dar sunt bucuros că l-am scăpat pe domnul 
regizor de alte confruntări cu comportamentul 
cam ţigănesc al unor contemporani ai noștri. 

Crucea, pe care cu o seară înainte o învelisem 
în ziare, intră perfect în portbagajul de sub auto- 
buz. lar șoferul autobuzului pare să se dumirească 
în privinţa mea. Cred că mă văzuse zilele trecute 
pe drum. 

La Târgu Mureş criticii literari lulian Boldea și 
Dumitru Buda mi-au făcut rost de un loc de cazare 
la Universitatea Petru Maior. 

Cobor la Autogara Mureşenilor, undeva în Ves- 
tul orașului Târgu Mureș, despachetez crucea și 
pornesc spre centru și spre Reghin, știind deja că 
locul de cazare, în preajma căruia mă voi întâlni 
cu Dumitru, dar şi apartamentul lui Dumitru sunt 
tocmai în drumul meu. 

Prefer să plec purtând crucea chiar de aici, din 

Cartierul Mureşenilor, pentru a fi sigur că cele 
două părţi ale acestui braţ al Crucii mele vor fi 
egale. Dar Dumnezeu a rânduit deja să fie așa. 

Prietenul Dumitru Buda mă așteaptă în faţa 
facultăţii și mă cazează acolo, apoi mă conduce 
pânăla el. 

Soţia sa, Amalia, e medic ginecolog, dar refuză 
să facă avorturi. A trebuit, totuși, să facă, în facul- 
tate, ca să înveţe cum se procedează. Acest lucru 
pare să nu-i dea pace, mai ales că marea lor dramă 
e că nu au copii... Sper ca Dumnezeu să le împli- 
nească visul de a avea prunci. Amalia e o gospodi- 
nă de elită şi găteşte excelent. 

A doua zi dimineaţă îl voi saluta pe Dumitru 
din mers, apelându-l pe mobil, după cum ne-am 
înțeles, atunci când trec pe sub geamurile sale. 

Până la Reghin, unde plănuiesc să mă opresc, 
mă iau în primire câteva rânduri de sectari. Deja 
îi cunosc de la prima privire, după felul în care mă 
abordează, dar chiar și după felul în care se opresc 
în fața mea. 

- Nu ăsta cruce trebe poartă la tine, îmi zice 
un ţigan ungur sectar. 

Altul se minunează că îi spun că e sectar înain- 
te să apuce să scoată o vorbă. 

- Se vede?, mă întreabă, parcă mândru de 
sine. 
- Da. Şi se mai vede şi că sunteţi în rătăcire... 

Alţii mă înconjoară, la intrare în Reghin, în sti- 
lul lor caracteristic, oarecum agresiv. 

- Decenu stai să vorbim?, mă întreabă unul. 
Domnul Hristos n-ar fi făcut aşa. 
- Nu stau să vorbim pentru că ştiu că sunteţi 

sectari şi ştiu ce vreți să-mi spuneți. 

Altul avea să mă oprească a doua zi, la intra- 
re în Deda, și, văzând că, după vreo două replici, 
nu mai vreau să stau la taclale cu el, avea să strige 
după mine: 

- De ce nu vorbeşti cu mine?! 

- Botează-te în Biserică şi după aia vorbim. 
Până nu te botezi nu avem despre ce să 
vorbim. 

- Sunt în rătăcire? 

- Da, eşti!, aveam să-i strig și eu. 

Poate ar fi trebuit să cheltui mai multe vorbe 
cu acești sectari, dar să nu uităm că aveam de par- 
tea mea un mare ascendent moral: puterea exem- 
plului. Umblam cu o cruce mare în spate, după 
cuvântul Mântuitorului: „Dacă vrea cineva să vină 
după Mine, să se lepede de sine, să-şi ia crucea şi 
să-Mi urmeze Mie.” (Matei 16,24; Mt 10,1; Mc 8,34; Mc 
10,21; Lc 9,23; Lc 14,27) 

Interesant e că toți aceşti sectari mă „atacau“ 
doar în preajma „sinagogilor” lor. 

Ajuns la Reghin, o apuc pe ruta ocolitoare, pe 
care e o pensiune. Despre pensiunea asta am citit 
o notă pe internet. Se spunea în această notă că 
oamenii de la acea pensiune sunt interesaţi doar 
de bani. Cam aşa şi pare să fie. E scump, condiţiile 
nu par grozave, iar recepţionera îmi spune că nu 
poate fi vorba de vreo reducere. Plec mai departe. 
Ajung, până la urmă, la altă pensiune foarte 
scumpă, din capătul orașului. La „Valea Regilor” 
unde administratoarea se îndură să-mi facă o 
reducere consistentă. 

Cu tot cu reducere, plătesc o sută treizeci de 

lei, cât mi se cerea și la pensiunea de pe variantă, 
dar aici sunt cu totul alte condiţii, iar oamenii sunt 
amabili. 

Ba chiar una dintre îngrijitoarele pensiunii pare 
încântată de pelerinajul meu și mă va aștepta a 
doua zi, când trec prin satul ei, în drum, împreună 
cu copiii ei. 

17. O URARE DE NU TOCMAI BINE 


Următoarea mea ţintă e Pensiunea Călimani de 
la lod, sat aşezat în Defileul Mureșului. 

Despre sectarul pe care l-am întâlnit la intrare 
în Deda v-am povestit în capitolul anterior. Tot în 
Deda, dar mai către ieşire, mă ajunge din urmă, 
cu bicicleta, un om. E lon, un pensionar pe care 
l-am întâlnit la Moglănești și îl voi întâlni din nou 
la Humor, venit să mă viziteze, mulțumită faptului 
că nu plătește transportul cu trenul, pentru că a 
lucrat la CFR. 

Mai interesantă e povestea venirii sale la Hu- 
mor, de după pelerinajul meu. CFR-ul a intrat în 
grevă chiar în vreme ce el era în tren, iar trenul a 
fost oprit pentru două ore în Vama, așa că a trebu- 
itsă mă duc cu maşina la Vama ca să îl iau. Avea cu 
el o toacă, pe care vroia să o dăruiască Mănăstirii 
Voroneţ la hramul ei, iar toaca îl împiedicase să ia 
vreo ocazie. 

La Voroneţ îi primesc toaca, dar nu vor să-l pri- 
mească peste noapte. Îl refuză și schitul de după 
Voroneţ, dar și maica stareță de la Mănăstirea Hu- 
morului. O mănăstire care nu primește pelerini 
e, după părerea mea, un azil stalinist. Primirea 
străinilor e lege în Vechiul Testament, lege soco- 
tită atât de importantă de Domnul Hristos încât 
apostolii primesc poruncă să-şi scuture praful de 
pe sandale când ies din aşezările în care nu au fost 
primiţi. lar despre acele aşezări Domnul a zis că le 
va fi, în Ziua Judecăţii, mai greu decât Sodomei şi 
Gomorei. 

Pentru mine e evident cât de mare e porunca 
primirii aproapelui, pentru acești călugări... nu. Ba 
chiar starețul de la schit mă întreabă, mieros, pre- 
făcut, de ce nu îl duc la mine. lar după ce îi explic 
că n-am decât un singur pat, îngust, și o singură 
încăpere, în loc să se gândească că el are mai mul- 
te corpuri de clădire decât vieţuitori, mă îndeam- 
nă, parcă cu perversitate, să dorm pe jos... Lucru 
pe care, de asemenea, nu pot să-l fac, pentru că 
nu am nici măcar o saltea și nici prea mult loc pen- 
tru ea... 

În cele din urmă, lon ia decizia să se întoarcă la 
Deda. Şi chiar găsim un tren, pe la ora 15. Îşi ia bi- 
let până la Topliţa. La Deda va face întrerupere, iar 
vineri se va duce la Moglănești. Îi urez să nu mai 
prindă vreo grevă. 

Dar să ne întoarcem la Deda. lon mi-a adus 
niște plăcinte, pe care le înghesui în rucsac. Stăm 
pe un cap de pod de la marginea drumului și po- 
vestim. 

- Trebuie că ai făcut ceva tare rău, dacă faci 
asta. E canon sau e de la tine?, caută lon să 
mă tragă de limbă. 

- Nu e canon, îi răspund. Și nu îi mai poves- 
tesc păcatele mele. 

Mă gândesc că poate mă va chema peste noap- 
te la el, că aș putea să fac asta, pentru că nu mai 
sunt grăbit, dar şi că, pe de altă parte, aș vrea să 
mai fac vreo zece kilometri. Din păcate, cei zece 
kilometri mă vor mai costa o noapte de pensiu- 
ne... Fără aceşti kilometri, cu toate că acum, după 
scurtarea celui de-al doilea braţ, am timp destul, 
nu aş mai face fiecare jumătate a celui de-al doilea 

braţ în câte trei zile, cum mi-am propus. Cum lon 
nu mă cheamă la el, plec mai departe. 

Drumul merge mai bine, după cum mă și gân- 
disem când am făcut planul iniţial: am deja antre- 
nament. 

Ajung la pensiunea de la intrarea în satul lod, 
unde doi tineri angajaţi mă privesc cu foarte mare 
suspiciune. Mai mult, unul dintre ei, recepţionerul, 
îl sună pe patron ca să-l întrebe dacă am voie cu 
crucea înăuntru. Acela nu-mi dă voie. Abia după 
ce vede banii, cei o sută de lei, din care nu vor să 
reducă nimic, suspiciunea recepţionerului pare că 
se mai șterge. Dar tot nu mi se dă voie cu crucea 
în pensiune. 

Toată povestea asta, dar mai ales înfumura- 
rea patronului, care a răspuns neliniştii mele în 
privinţa crucii cu „Sunt doar două lemne”, compa- 
rând-o, cred, cu avuţiile lui, mă vor indispune des- 
tul de tare. Dar nu ştiu unde aş găsi următoarea 
pensiune. Şi deja am plătit... 

De dimineață îi voi spune recepţionerului, care 
așteaptă în hol, poate de frică să nu plec cu ceva, 
că, dacă patronul nu se întoarce la Dumnezeu, în 
câţiva ani va rămâne din pensiunea lui, acum atât 
de aranjată, doar chioșcul din curte în care au stat 
cele „două lemne” ale mele. Am simţit, în inimă, 
că trebuie să-i spun asta. 

Dar ploaia care mă cuprinde în această 
dimineață mă face să mă întreb dacă nu cumva 
nu am greșit... Papucii au deja crăpături în tălpi, 
iar apa care se strânge pe drum în bălți mari îi 
morfolește de îndată. 

Până în această zi ploile mă ocoliseră în chip 

minunat. Încerc să văd în ce măsură această ploa- 
ie are legătură cu întâmplările de la Pensiunea Că- 
limani din lod. Am simţit că trebuie să le spun să 
se întoarcă la Dumnezeu, dar poate că le-am spus 
asta cu ură şi ar fi trebuit să le-o spun altfel, cău- 
tând binele lor... 

Bocancii îmi sunt uzi și înaintez cu greutate 
prin ploaia șfichiuitoare. Când ploaia se potoleşte, 
observ cât de repede se usucă toate, până și bo- 
cancii mei. Parcă un vânt imperceptibil ar fi suflat 
asupra lumii și toată umezeala s-ar fi dus. 

Nu e cald, nu căldura e motivul acestei schim- 
bări. 

Observ, din nou, frumuseţea Defileului 
Mureşului. Munţii care îl străjuiesc în partea Răsă- 
ritului sunt cu totul ieşiţi din comun. Unul dintre ei 
are formă de tron şi se numeşte Scaunul Judecăţii. 
Oamenii locului cred că pe el are să șadă Domnul 
Hristos în clipele de pe urmă. Alt munte are formă 
de piramidă. Admir aceşti doi munți aflaţi pe mâna 
stângă a drumului meu, apoi intru în Topliţa. 

Cum am mai spus, Topliţa e lungă. Fac aproa- 
pe zece kilometri până la Mănăstirea Sfântul Ilie și 
mă gândesc să înnoptez acolo. 

- Poate acum vor fi mai primitori, îmi zic în 
mintea mea. 

În plus, aici am trimis câteva pachete cu cărți 
şi pliante. Dar aceia nu sunt deloc primitori. Sunt 
trimis să vorbesc cu Părintele Miron, dar Părintele 
Miron nu are de gând să vorbească cu mine. Stă pe 
un scaun într-o încăpere de lângă altarul bisericii 
şi citeşte pomelnice. Îmi spune să aştept. Aştept 
un sfert de oră, apoi mă prezint iar în faţa lui, 

spunându-i ce-i cu mine și că sunt obosit. 

Nu se sinchiseşte de mine: 

- Sunt ocupat, îmi spune. 

- Bine, îi răspund, atunci mă duc la cealal- 
tă mănăstire, pentru că acolo nu sunt atât 
de... nesimţiţi. 

Şi plec. Am fost poate prea dun? 

Mă rog Lui Dumnezeu să îmi uşureze drumul 
până la Moglăneşti, să vină o maşină care să mă 
ducă cei trei-patru kilometri pe care trebuie să-i 
fac abătându-mă din drum. Şi chiar după ce mă 
abat din drumul meu, chiar lângă mine, în staţie, 
opreşte un autobuz foarte spaţios, în care îmi în- 
cape și crucea. Totul se rezolvă în chip minunat. 
Cu doi lei ajung în dreptul mănăstirii în cinci mi- 
nute și încep să urc pe deal. 

La Moglăneşti sunt primit foarte bine, ca și 
data trecută. Se simte că aici există obiceiul găz- 
duirii pelerinilor. 

A doua zi dimineaţă, vineri, mă întreb dacă 
să plec mai departe, în pofida ploii. Dar Părinte- 
le Onisim, pe care l-am trezit iar ca să mă spove- 
dească, îmi spune să mai rămân până luni, să mai 
treacă ploile. Cu binecuvântarea Maicii Stareţe, 
rămân. 

18. MOGLĂNEȘTI 


La Moglănești e cum nu se poate mai bine. 
Sunt singur într-o încăpere care îmi place foarte 
mult, atât din pricina icoanelor de pe pereţi, aran- 
jate aproape la fel cum mi-am aranjat eu icoane- 
le în căsuţa de la Humor, datorită măsuţei pe care 
am transformat-o în masă de scris, cât și datorită 
faptului că jumătate din odaia mansardată e mai 
ridicată decât restul încăperii. Cele două trepte de 
lemn care fac trecerea de la un nivel la altul dau 
acestei camere un aer deosebit, „artistic”. Aici în- 
cep să scriu această istorisire. 

La plecare, Părintele Onisim îmi cere să-l rog 
pe Părintele loan de la Sihăstria Rarăului, duhov- 
nicul meu, să se roage pentru obștea de aici. 

- Să se roage el, așa, ca un călugăr adevărat, 
îmi spune Părintele Onisim. 

Mare faimă are Părintele loan. 

Duminică reuşesc să-mi recuperez cărțile de 
la Mănăstirea Sfântul Ilie. Le aduc la Mănăstirea 
Moglăneşti şi i le dăruiesc Părintelui Onisim. 

lar luni de dimineaţă plec mai departe. 

19. ȘURA HAIDUCILOR 


Luni dimineața plouă. Bocancii mi se morfo- 
lesc de îndată. Am vrut să-mi cumpăr nişte cizme 
de cauciuc de la Topliţa, dar am renunţat. Bocancii 
m-au ţinut până aici, în chip minunat. În fapt, sunt 
niște papuci mai zdraveni, din piele întoarsă, gal- 
benă, cumpăraţi de la Second Hand. 

M-am gândit să fac cu ei tot pelerinajul și să îi 
păstrez ca amintire a lui. 

Aşa că de la Topliţa mi-am luat doar nişte tenişi 
cu care am umblat pe la Moglănești, până mi s-au 
uscat papucii. 

Către prânz, ploaia se potolește. Bocancii mi 
se usucă imediat. Urc către Borsec pe frumoasele 
serpentine ale muntelui din care țâşneşte minu- 
nata apă minerală. 

Pe drum se oprește în dreptul meu un om cu 
un Logan și îmi întinde nişte covrigi. Nu îi iau, pen- 
tru că postesc. Îi dau eu, în schimb, un pliant cu 
pelerinajul meu și îi explic că am mai tăiat din el. 

Cumva simt că prin covrigi a căutat să mă tes- 
teze. 

La Borsec mă interesez pe unde aș putea să 
înnoptez. Cea mai bună idee pare să fie să ajung 
până la hanul de la Corbu. 

Ajung cu bine la acest han, frumos și primitor, 
numit „Şura Haiducilor”. E mult mai ieftin decât 
pensiunea la care îmi petrecusem ultima noapte. 

20. ISPITE DE SFÂRȘIT DE DRUM 


A doua zi, de dimineaţă, trec prin cel mai cre- 
dincios sat pe care l-am întâlnit în călătoria mea. 
Oamenii de aici se întrec să-mi iasă în cale. E satul 
Bradu, de la intrarea în Judeţul Neamţ. 

Dar înainte de a ajunge aici mai avusesem o 
surpriză. La benzinăria de la ieşirea din Tulgheş 
mă așteptase omul care mă îmbiase cu covrigi în 
ziua precedentă. Îmi mulțumise „pentru ce faci 
pentru noi” și îmi dăduse o sută de lei. 

Aşadar, ziua începuse cum nu se poate mai 
bine. Dar, după ce trec de Bradu, începe iar ploa- 
ia. Parcă mai întețită decât în zilele trecute. În- 
cep să mă gândesc să mă opresc mai înainte de 
Petru Vodă. Știu, de pe Internet, că e o pensiune 
la Grinţieş. Dar la pensiunea asta, în jurul căreia 
roiesc personaje mult prea vesele pentru o zi de 
post, nu sunt primit, așa că merg mai departe. 

Apoi, după o discuţie telefonică cu o măicuţă 
de la Petru Vodă, care îmi spune că ar trebui să 
înnoptez trei kilometri mai sus, la mănăstirea de 
călugări, am iar ispita de a mă opri la o pensiune. 

Deşi ploaia se mai domoleşte, puterile şi voința 
mea sunt cam pe ducă. Şi mi se pare că nu mă 
ajută nimeni. Drumul de la Grinţieș până la Po- 
iana Largului mi se pare nespus de lung. lar la 
intersecția cu drumul care vine de la Vatra Dornei, 
chiar în acea intersecție de la capul podului, mă 
mai așteaptă o surpriză. E oprită acolo o utilitară 
portocalie, cu număr de Suceava, cu niște munci- 
tori echipați și ei în portocaliu. 

Când mă vede, unul dintre ei pune mâna pe o 
lopată şi începe să izbească cu ea în stâlpul indica- 
torului din scuarul intersecţiei şi în pavaj. 

- Huooo!!! Nebunule!!! Piei, satană!!!, începe 
să strige ăsta, făcând un zgomot asurzitor. 

Şi mă face în toate felurile. Dar nu-l bag în sea- 
mă, ci trec mai departe pe pasarela podului. 

Cei trei oameni în portocaliu se urcă în dubița 
utilitară și vin și ei de-a lungul podului. Când ajung 
în dreptul meu îmi mai strigă vreo câteva, apoi 
opresc de cealaltă parte a podului, în intersecția 
unde se deschide drumul către Petru Vodă şi 
Târgu Neamţ. 

În acea intersecţie e o pensiune. Trec cu pași 
măsuraţi chiar pe lângă autoutilitara oprită în 
centrul intersecţiei şi intru în pensiune. 

(Cumva, în încercarea asta a mea de a scurta 
această etapă de drum stă, la nivel semi-conştient, 
şi vorba zănatică pe care mi-a spus-o un preot ro- 
mân din Scoţia, anume că nu voi putea face „pa- 
truzeci de kilometri pe zi, de la Tulgheș la Petru 
Vodă, pe drum de munte”... O prostie. Preotul ăsta 
habar nu are că râurile, deci şi Bistricioara, nu curg 
la deal. Dar pe multe le încurcă el. Se pare că, cu 
cât sunt mai „teologi” şi se cred mai grozavi, cu 
atât preoţii noștri se rup de Duhul Sfânt, care nu 
i-ar lăsa să vorbească în afara Adevărului. Din pă- 
cate, unii dintre ei spun multe aiureli, iar tendinţa 
firească a omului e să îi creadă.) 

Dar nu mă pot primi la acea pensiune. Întreb 
dacă mai e vreo pensiune şi pe lângă mănăstire şi 
mi se spune că da. 

Nu mă deranjează că nu sunt primit aici. Chiar 

mă gândeam că Părintele Justin vrea să înnoptez 
la el și că de asta nu am găsit loc la Grinţieș. Și iată 
că aşa și pare să fie. Cu aceste gânduri, birui ispi- 
tele care mă prinseseră în mrejele lor: că nu voi fi 
bine primit la mănăstire, aşa că ar fi bine să înnop- 
tez la vreo pensiune, că oamenii locului nu sunt 
aşa de credincioşi cum speram eu să fie nemţenii 
şi tot așa. 

Pe undeva, mă apasă și gândul că nu mă ajută 
nimeni, că lucrarea mea nu are roade. „Măcar cei 
de la Mănăstirea Paltin ar fi trebuit să ştie ce fac...”, 
îmi tot spun, „măcar ei...” 

Urc şi cei câțiva kiloemtri pe care mi-ar fi plăcut 
să găsesc un sprijin și ajung cu bine la mănăstire. 

Aici grijile mele se spulberă: sunt destul de 
bine primit. 

lar aproape de Miezul Nopţii mai am o surpri- 
ză: vine în încăperea mea un călugăr de la Mănăs- 
tirea Sihăstria Rarăului. Dar e târziu și nu apucăm 
să vorbim. În plus, eu sunt încă prins de o anumită 
dezamăgire în privinţa călugărilor. M-aş bucura să 
fie toți înainte-văzători şi să rezolve problemele 
oamenilor cu adevărat. 

M-a întărit în ispitele ultimelor zile vorba Părin- 
telui Onisim, de la Moglănești, care m-a atenţionat 
că aceste ispite vor veni. 

21. ULTIMA ZI 


ÎI salut pe monahul de la Sihăstria Rarăului, pe 
care l-am trezit cu pregătirile mele, și plec. 

Vremea pare bunicică, dar mi se pregătește o 
surpriză. Cum încep să urc muntele, începe ploaia. 
Apoi ploaia se transformă în chiciură ca să ajungă, 
spre vârful muntelui, o ninsoare înviforată. 

Mi-au îngheţat mâinile pe cruce într-atât încât 
nu mai pot scoate pliante din buzunarul fâșului. 
Sunt oprit de nişte agenţi de pază care treceau pe 
lângă mine într-o maşină şi îi rog să-și ia singuri 
pliante din buzunarul meu. Mi-au îngheţat și pi- 
cioarele în bocanci. La coborâre, în primul sat, la 
primul magazin, îmi cumpăr pungi de zece bani, 
îmi schimb şosetele şi îmi învelesc picioarele în 
aceste pungi. Aşa mai merge! 

Nu știu unde voi lăsa crucea când voi ajunge la 
Târgu Neamţ, iar gândul acesta mă frământă. 

Mă rog să facă Dumnezeu să găsesc pe cineva 
care să o primească. 

Trec de drumul Sihăstriei, apoi de Schitul 
Branişte - unde doi călugări se uită lung, de de- 
parte, după mine - și-ajung cam în dreptul Mă- 
năstirii Neamţului, unde îmi iese în cale un om. 

Omul e paznic şi îngrijitor la rezervaţia de 
zimbri și e foarte curios să știe ce fac. Îi explic. Îi 
spun şi că n-am cui să-i dau crucea şi se învoieşte 
să oiael. 

Locuieşte la una din casele din spatele Bisericii 
din Humulești, chiar pe ulița pe care locuise marele 
povestitor lon Creangă, azi strada care îi poartă 

numele. Mă va aștepta acasă, pentru că el va ajun- 
ge mai repede, cu o ocazie. 

Îi mulțumesc Lui Dumnezeu pentru că a rându- 
it lucrurile atât de bine. 

La Humulești trec pe lângă postul de poliție, iar 
polițistul mă opreşte. Dar sunt extrem de liniştit: 
pelerinajul meu s-a sfârşit. Cum nu are ce-mi face, 
polițistul, care a vorbit la telefon cu şefii lui despre 
mine, îmi dă drumul. 

Câteva mașini opresc în preajma mea, ca şoferii 
lor să mă întrebe ce e cu mine. Ar fi fost bine să fie 
așa tot drumul meu... 

Într-un târziu, ajung la Vasile, așa îl cheamă pe 
omul care primește crucea, și aşezăm crucea sub 
un copac în grădina lui. 

În vreme ce mănânc în casa lui Vasile, ne mai și 
povestim unele şi altele. 

Omul e credincios, iar băiatul lui, care lucrează 
împreună cu el, a făcut Seminarul Teologic. 

În timpul discuţiei, sfătos cum sunt, încerc să-i 
sugerez lui Vasile ce să facă cu crucea - poate să 
o dea cuiva care face un schit etc, dar el mi-o taie 
scurt şi cu multă dreptate: 

- Nu trebuie să plănuim nimic. Să vedem ce 
va rândui Dumnezeu să fie cu ea, la cine va 
vrea Dumnezeu să ajungă. 

lată cum primesc, în câteva cuvinte, o veritabi- 
lă lecţie de Credinţă. 

În aceeași seară, cu o succesiune de trei ocazii, 
ajung la Humor. 

Aici mă așteaptă o surpriză nu tocmai plăcută... 
Din pricina ploilor din ultimele zile și a acoperișului 
învechit, apa a început să se infiltreze prin tavan. 

Dar acum mă gândescla altele... Ce să fac? Cum 
va fi viața mea de acum înainte? Spre ce să mă în- 
drept? 

La sfârşitul acestui pelerinaj mă încearcă senti- 
mente contradictorii. A meritat? Reacţia oameni- 
lor a fost mai degrabă de indiferenţă... 

Mi-am mai și dat peste cap canonul de rugă- 
ciune, pentru că pe drum, cu binecuvântare de la 
duhovnic, nu am mai făcut metanii sau închină- 
ciuni... 

Dar, dacă nu l-aş fi făcut, aş fi regretat toată 
viaţa. Aşa, odată încheiat, mă rog să fie primit de 
Dumnezeu ca rugăciune pentru mine, pentru cei 
dragi mie, pentru toţi cei din neamul meu și pen- 
tru ţara noastră. 

Sunt câţiva oameni pentru care această cru- 
ce asupra României, această sabie înfiptă între 
solzii balaurului care a pus stăpânire pe inima 
Bucureştilor, are importanţa ei. 

ROMANIA — BELGICĂ ȘI RETUR 


sau 


CUM AM DEVENIT PATRIOT 


LE 


Pe 27 iulie 2012, în ziua Sfântului Pantelimon, 
aterizez pe aeroportul din Dortmund. 

Am în spate un rucsac verde cu aer soldățesc, 
iar în picioare nişte adidași noi, cu talpă subţire, 
cumpăraţi de la Carrefour cu 80 de lei. Nimic volu- 
minos, nicio haină groasă. 

Ajung pe jos în prima staţie de cale ferată, 
după cum îmi făcusem planul pe Google Maps, iar 
acolo, din pricina faptului că nu am monede sau 
bancnote potrivite pentru automatul de bilete, 
pierd unul sau două trenuri. Mă întorc în zona lo- 
cuită şi schimb. 

Ajung în K5ln când după-amiaza a pornit deja 
către seară. Bat străzile mănăstirilor, bisericilor şi 
Caritasurilor, căutându-mi un adăpost, dar nu gă- 
sesc pe nimeni. 

Când mă întorc la Sfântul Pantelimon, şi îmi 
dau seama că acolo au și locuri de cazare, îmi răs- 
punde la interfon o femeie. 

- Mă numesc Marius. Sunt din România. Aş 
vrea să dorm aici, îi spun, în sărmana mea 
germană. 

- Nu se poate, îmi răspunde. 

- Darnuam unde să dorm... 

- Sunt pline străzile de oameni care nu au 
unde să doarmă. 

- Dareu sunt creştin... 

Plec de acolo dezamăgit. O mare și frumoasă 
catedrală, închinată tocmai Sfântului Pantelimon, 
cu o curte plină de chilii în care se adăpostesc 
nişte tineri care fumează afară... 

K6ln-ul e dezolant. Mizerie, beţivi şi oameni 
care par să nu aibă locuinţă. 

Mă hotărăsc să plec. Voi merge în Belgia, unde 
am un prieten - pe Nicușor Mihalache, cu care am 
fost coleg de bancă în liceu. Obosit, ajung la Gara 
Centrală, unde cumpăr un bilet pentru Bruxelles. 

Cu două schimbări de tren, la Aachen şi la Liăge, 
voi străbate cei o sută de kilometri care mă despart 
de capitala Europei în șapte ore. La Li&ge dorm pe 
o bancă vreo trei. Somnul îmi e tulburat de o fe- 
meie dolofană, îmbrăcată sumar, care se ţine după 
un trecător strigând destul de ascuţit „Monsieur ! 
Monsieur !” şi de o patrulă de poliție care caută să 
vadă cine suntem cei care dormim acolo. 


2. 


l-am trimis lui Nicuşor un email din K5ln, şi îi 
cunosc adresa dintr-un alt email, dar nu mă îndur 
să îi cad pe cap chiar în zorii zilei, așa că nu mă 
opresc la Leuven. 

Ajung dis-de-dimineaţă la Bruxelles şi cobor 
de la Gara Centrală spre Bursă. Îngrozitor. Oameni 
întinși pe toate spațiile verzi și chiar şi pe stradă, 
care beau, dorm şi îşi fac nevoile în acelaşi loc. 

Cutii de bere, sticle şi gunoaie peste tot. Plus câ- 
teva mașini ale gunoierilor care par să se lupte 
zadarnic cu acest dezastru. Pentru că pare clar şi 
pentru gunoieri că nu vor reuşi să facă nimic în 
faţa acestui peisaj dezolant. 

„Nu e de mine”, îmi spun. „Aici nu e de mine.” 

De la un Internet Cafe îl sun pe Nicuşor care îmi 
spune cum să ajung la el. 


3. 


Apoi, duminică, mergem la liturghie la Namur, 
la mănăstirea românească, iar eu rămân acolo. 
Măicuţele sunt primitoare și mă vor lăsa să locu- 
iesc acolo o săptămână, ca să îmi caut de lucru în 
capitala Walloniei. 

Bat în fiecare zi străzile Namurului, în căutarea 
unei slujbe. Nu știu ce caut. Mi-am făcut un CV cu 
titlul „Infografist sau Om de Menaj”. Cobor de la 
Vedrin, sătucul care adăpostește mănăstirea, la 
Namur pe niște drumuri foarte frumoase, prin pă- 
dure. Aceste drumeaguri sunt amenajate special 
pentru biciclişti şi pietoni. 

Găsesc muri şi aluni pe marginea acestor dru- 
muri și mă opresc uneori ca să mă înfrupt din 
mure. Alunele încă nu s-au făcut. 

Nu-mi găsesc de lucru. Wallonii mă privesc cu 
neîncredere. În biserici sunt câțiva oameni care 
se roagă. O întreb pe o femeie întâlnită într-o 
biserică dacă știe vreo slujbă și îmi răspunde că nu, 
pentru că nici ea nu are. Dar, cum se întâmplă și 
cu alţi credincioşi, nu pare necăjită de situaţia ei. 
Apoi îl întreb pe un om de la o cafenea care a pus 

un anunţ în vitrină, iar el îmi zice că nu caută „un 
persoană, ci o persoană”. Las CV-uri în dreapta și 
în stânga, la mai toate firmele pe care le întâlnesc. 

Pe stradă văd mai multe afișe care ne cer să 
salvăm pisicile vagaboande, apoi, într-un squar 
de lângă gară, văd o familie de șoareci zdraveni, 
mai lungi ca palma, înfruptându-se din resturile 
civilizaţiei. Mintea europenilor a cam luat-o razna. 


4, 


După o săptămână renunţ la gândul de a mun- 
ci la Namur. Îmi iau rămas bun de la măicuţe, mai 
cu seamă de la Maica Stareţă Mariami, şi mă întorc 
cu Nicușor la Leuven. 

Ei vor pleca în ţară pentru trei săptămâni, ca să 
îşi ia copiii lăsaţi la bunici, iar eu voi locui la ei în 
perioada asta. 

Totuşi, ca măsură de precauţie, îmi rezerv un 
bilet de avion pentru România. Companiile Blue 
Air şi Wizz Air le oferă celor care îşi fac rezervări 
din timp bilete de avion la preţuri excelente. Al 
meu costă 28 de Euro, din care, dacă nu voi zbura, 
voi pierde doar 11 Euro, rezervarea. 


5. 


După încă vreo săptămână de căutări sunt pe 
cale să mă las păgubaș. Poate Dumnezeu nu vrea 
să rămân aici. Dar, undeva în adâncul inimii, tot 
mai am o speranţă în a-L îndupleca. Îi scriu Înalt 
Preasfinţiei Sale Serafim, Mitropolitul Austriei, 
Germaniei și al Europei de Nord, să se roage pen- 

tru mine şi să mă binecuvânteze. Binecuvântările 
Preasfinţiei Sale mi s-au dovedit a fi minunate. 

Primesc răspunsul la emailul meu, cu binecu- 
vântarea cerută, chiar a doua zi dimineaţa. 

Ei, bine, la doar două ore după ce am primit bi- 
necuvântarea, pe la 10 dimineaţa, trec în autobu- 
zul 358 prin faţa atelierului tipografic la care voi 
lucra, sun la numărul din vitrină, mi se cere să tri- 
mit un CV, la 11 îl trimit, iar la 12 sunt invitat la fir- 
mă, unde la 12.30 și ajung. Sunt hotărât să lucrez, 
aşa că slujba nu-mi scapă. 


6. 


Dilayprint. Firma la care lucrez îi aparţine 
unui turc care a avut o afacere în România și o 
rupe pe românește. El mă va simpatiza de îndată, 
asemenea și asociatul său, dar între colegi, din 
pricina râvnei mele, voi avea parte de o primire 
extrem de dură. În fapt, din partea unuia dintre 
ei, Caner (căruia eu îi voi spune, mai aproape de 
pronunția turcească, „Genel”). Genel Bulut (a 
se pronunţa „Bilit” - Doamne, ce limbă mai au 
şi turcii ăştia!), un vlăjgan de aproape doi metri, 
mereu încruntat, îmi va pune chiar un cutter la 
gât, ameninţându-mă că mă va omori, fără ca eu 
să îi fac intenţionat vreun rău. Se vrea şef şi are 
impresia că eu, pentru că știu mai multe decât el, 
îi pot lua locul. Are şi scuze: i-a murit tatăl când 
era mic, iar maică-sa s-a recăsătorit. 

Patronul, Nevzat, a avut câteva magazine 
de haine la mâna a doua, la Bistriţa. În plus, a 
mai avut înaintea mea o graficiană română, pe 

Victoria, pe care a dat-o afară din motive pe care 
apoi le-a regretat. 

Ferhat, „asociatul”, care va pleca foarte repede 
de acolo, e genul de „băiat de viaţă” — fumează 
„ca un turc”, are blugi cu prohabul „artistic” 
înțesat cu ace, vine uneori tremurând puternic 
(beat? drogat?) la servici şi le face ochi dulci mai 
tuturor femeilor. 

În câteva luni va pleca de la atelier, luat pe sus 
de Poliţie, în urma unui scandal cu falsificări de 
acte de plată către firme care vor să facă împru- 
muturi de la bănci. 

Caner, e un băiat mare și, cel puţin în aparenţă, 
prost. Victoria mi-l va descrie drept „cel mai prost 
turc pe care l-a întâlnit ea în Belgia”. Dar aceas- 
tă aparentă prostie e compensată de o ambiţie 
fără limite şi de viclenie. Caner are un scop - să 
facă bani și să ajungă cât mai sus, iar toate lucru- 
rile din jurul acestui scop sunt, pentru el, lipsite 
de valoare, poate chiar de sens. Are o privire oar- 
bă, care nu lasă loc în ea pentru nicio sclipire de 
inteligenţă. 

Deși e de vreo cinci ani în Belgia, nu știe de- 
cât douăzeci de cuvinte în franceză, pe care nu 
le foloseşte cum trebuie, iar aceasta accentuează 
senzaţia că e prost. Eu voi auzi cel mai des de la el 
vorbele „T'as fais quoi ?” (pentru „Ce faci?”), care 
numai într-o franceză acceptabilă nu sunt... 

Voi avea mult de-a face cu el, pentru că mă 
simte ca fiind „concurentul” lui. Într-una din zile 
îmi pune un cutter la gât și îmi spune „Dis mergi”. 
Asta, în franceza lui primitivă, ar trebui să însem- 
ne „Dis mergi que je ne te coupe pas la gorge”. 

Îi explic, în franceza mea şcolită, că, dacă omori 
pe cineva îi iei toate păcatele asupra ta. Nu cred 
că înţelege ceva, dar tonul pe care îi vorbesc îl 
calmează. Nu e neapărat un băiat rău, mă voi 
convinge de asta în anul petrecut acolo, dar are 
mintea stricată de ceva. Dar de ce? Aveam să aflu 
de necazurile lui din copilărie un pic mai târziu... 

Nevzat, patronul, e obsedat de bani. Se pre- 
tinde un om credincios, dacă mahomedanismul 
se poate numi credinţă, ceea ce nu prea cred, dar 
adevăratul să „zeu” e Mamona. 

Îmi spune să umplu bine sacii de gunoi, care 
costă 0,2 Euro bucata, ca să facem economie, 
noi care facem mai mult de 800 — 1000 de Euro 
pe zi, în condiţiile în care practicăm preţuri de-a 
dreptul nemiloase. Ar avea oarecari circumstanţe 
atenuante - are trei copii şi e prins de pasiunea 
de a construi case. Dar obsesia lui a depășit de 
mult limitele firescului. Îi spun ca măcar să nu 
se roage pentru bani, pentru că asta e o mare 
prostie. 

Gediz, cel care după câteva luni va deveni sub- 
alternul meu, nu ştie ce să creadă. Are doar 23 de 
ani şi vede lumea cu ochi abia deschişi. Cam spre 
păcate. | se pare nedreaptă o lume în care el tre- 
buie să asculte de un patron ca Nevzat și de un 
şef precum Caner. Îmi spune că am o mare șansă 
- aceea de a nu cunoaşte limba turcă şi de a nu 
înțelege tâmpeniile pe care aceştia le vorbesc în- 
tre ei. Îl cred. Până la urmă, dezamăgit de salariul 
mic care i se oferă, şi profitând de faptul că tatăl 
său, militar, diplomat, angajat al NATO, se întoar- 
ce în Turcia, se va întoarce şi el în ţara sa. 

La doar câteva săptămâni după ce am început 
să lucrez la ei, le-am dat „turcilor mei”, fiecăruia în 
parte, „Noul Testament” în limba turcă. 

Am obținut această carte rarisimă prin voia Lui 
Dumnezeu, de la un reverend pe care l-am întâl- 
nit într-un loc unde am mers anume ca să caut așa 
ceva, deşi nu erau șanse mari să şi găsesc. 

Să vedeţi cum a fost: într-o zi a postului Ador- 
mirii Maicii Domnului, pe când îmi căutam de lu- 
cru, am intrat într-un „snack”, adică într-o kebabă- 
rie de pe Chaussce de Louvain şi i-am cerut omu- 
lui de la tejghea o porţie de cartofi prăjiţi. L-am 
întrebat şi dacă face cartofii la un loc cu carnea, 
pentru că atunci nu aș mai cumpăra, pentru că 
postesc. „Şi noi postim”, mi-a spus „turcul”. „Noi 
suntem ortodocși.” M-am bucurat tare mult să gă- 
sesc nişte „turci” — de fapt, zic ei, nişte armeni — 
ortodocși și am rămas cu mintea la ei. Cum a venit 
prima dispută religioasă cu patronul Nevzat, cum 
m-am dus la snackul ortodocșilor armeni din Tur- 
cia, să caut cărţi în turcă. 

Şi, prin Voia Lui Dumnezeu, prin minune, le-am 
şi găsit. La tejghea era fiul celui care mi-a vorbit 
prima dată, iar acela m-a trimis mai la vale, către 
Piaţa M&iser, unde e o croitorie care aparţine tot 
tatălui său. Am coborât cei o sută de metri, am 
ajuns la croitorie, am întrebat de traducerea Evan- 
gheliilor în limba turcă, iar unul dintre clienţii tur- 
co-armeanului s-a dovedit a fi reverendul Gabris, 
turc lutheran, care mi-a dat un Nou Testament în 
turcă și mi-a promis că îmi va aduce alte trei la 

servici. Şi chiar a făcut asta, a doua zi. 

Numai cine a călătorit departe de casă poate 
să înţeleagă ce minune e ca un străin, care ştie 
puţine locuri într-un oraş, să caute ceva aproape 
de negăsit, ba chiar -— din pricina înverșunării în 
stricăciune a musulmanilor - aproape de neima- 
ginat, într-un loc unde a găsit un indiciu vag, și 
chiar să găsească ceea ce caută, exact acolo. 


8. 


La turci duc o luptă înverșunată împotriva pen- 
tagonului, această așa-zisă stea cu cinci colţuri, 
care este, de fapt, un simbol satanist. Stau și îi ex- 
plic asta fiecărui turc. Lumina stelelor de pe cer nu 
face cinci colţuri, ci, vizibil cu ochiul liber, opt. Pa- 
tru mai mari, în formă de cruce dreaptă, și patru 
mai mici, în spaţiile dintre braţele acestei cruci. 

Această „reprezentare a stelelor” cu cinci 
colţuri e de dată foarte recentă. 

În tradiţia iudaică exista Steaua lui David, cea 
cu şase colțuri, formată din două triunghiuri inter- 
sectate, care are semnificaţii clare : ceea ce este sus 
este și jos (iar noi creștinii am putea adăuga - sus: 
Sfânta Treime, jos: omul, care e trup, minte și su- 
flet). În același timp, noi creștinii știm că Steaua lui 
David este Domnul Hristos, pe când iudeii folosesc 
acest simbol fără să-i dea conținut duhovnicesc. 

Pe lângă această reprezentare a stelelor, mai 
există, în tradiția noastră heraldică, reprezentări 
cu șapte și, cel mai aproape de adevărul simţurilor, 
cu opt colţuri. Steaua cu cinci colțuri, aflată acum 
pe o mulțime de steaguri şi monede ale lumii este 

o reprezentare a necuratului. 

Le explic asta mai multor turci şi marocani care 
vin pe la mine. Ba chiar pe unii, care fac un maga- 
zin de muzică, reușesc să îi conving să renunţe la 
acest simbol. 

Dar lupta împotriva altui simbol al satanei, cei 
trei de 6, a fost mult mai acerbă şi cred că i-a în- 
grozit pe turci. După ce „deșteptul” Genel a insta- 
lat Corel X6 pe cele trei calculatoare ale atelieru- 
lui, şi i-am spus că treaba nu o să meargă, chiar 
nu a mers. Dar realitatea mi-a întrecut aşteptările. 
Oricât de încăpățânat e turcul ăsta care face pe 
şeful la Nevzat, a fost nevoit să se recunoască în- 
vins și să refacă sistemul de lucru cum era, cu Co- 
rel Draw X3. În scurta perioadă cât am rulat cu 
Corel X6 s-au făcut atâtea erori încât patronul s-a 
luat cu mâinile de cap. 

Dar turcii nu sunt foarte inteligenţi, şi, din 
această pricină, sunt musulmani. 

Am căutat să le explic colegilor mei că Moha- 
med e, probabil, un profet mincinos, poate chiar 
cel anunţat de Apocalipsă. Le-am spus că vinerea, 
când sărbătoresc ei, fără să știe exact ce, nu se în- 
tâmplă nimic neobişnuit, ba, de fapt, vinerea e ozi 
mai întotdeauna mohorâtă, pentru că este ziua în 
care a fost răstignit Domnul Hristos, pe când Du- 
minica e o zi deosebită întotdeauna, o zi cu soare 
sau o zi cu ploaie şi soare în acelaşi timp, oricum, o 
zi ieșită din comun. Şi Dumnezeu a făcut așa încât 
șapte-opt luni de zile, până când a venit vara, a 
fost exact așa cum le-am spus eu. Vinerile au fost 
mohorâte și fără nimic special, iar duminicile au 
ieşit cu totul din tiparul climei belgiene. Luni turcii 

mei veneau verzi la servici, pentru că nu ştiau ce 
să-mi spună după ce văzuseră cum fusese ziua 
precedentă. Dar au creierele atât de spălate, încât 
nu s-au convertit. Patronul, Nevzat, mi-a zis: 

- Poate că profetul lisus i-a cerut Lui 
Dumnezeu să facă ceva special de ziua lui, 
iar Mahomed nu i-a cerut asta.” 

Tâmpit! Musulmanii, ca şi sectanţii, au patima 
raționalismului. „Ce nevoie are Dumnezeu de un 
Fiu?!”, mă întreabă odată acest Nevzat. „Dar ce ne- 
voie are detine, măi prostule?!” Cum o să înțeleagă 
creierul furnicii Adevărul Lui Dumnezeu? 

Nu e de trăit la un loc cu musulmanii, pentru că 
sunt fiii minciunii, în rând cu sectanţii care au in- 
terpretat și deformat spusele Lui Dumnezeu după 
mintea lor pitică. Mahomed le-a promis musulma- 
nilor săi că or să aibă „în Paradis” femei și sclavi 
sexuali, iar ei aşteaptă să primească asta... Aşa e 
când îţi iei drept „profet” un om care a avut nouă 
neveste, unele cu zeci de ani mai tinere decât el. 


9. 


Viaţa la Bruxelles nu e roză. Administrativ vor- 
bind, Bruxellesul nu e un oraș, ci un judeţ sau chiar 
o ţară. O aglomerare de optisprezece comune in- 
dependente, dar lipite între ele la nivel urban, fie- 
care cu primăria, ba chiar şi cu legile ei. Câteva din 
aceste comune au fost cotropite de musulmani. 
Schaerbeekul, de pildă, comuna în care am lucrat 
eu. În Schaerbeek e o mizerie de nedescris. Mu- 
sulmanii își aruncă gunoaiele direct pe fereastră. 
lar în zona Gării de Nord, unde e graniţa dintre 

comunele Schaerbeek și Sint-Jost sunt străzi în- 
tregi cu prostituate în vitrine. Străzi periculoase, 
pe care noaptea aduce cu sine un adevărat iad. 

Nu sunt salarii mari în Schaerbeek. De fapt, în 
Bruxelles sunt două lumi - una a celor care lucrea- 
ză în instituţiile europene, pe salarii foarte mari, 
alta a imigranților şi a ce a mai rămas din belgieni, 
care lucrează la privat, pe sume modice. Niciuna 
dintre lumi nu își plătește impozitele, așa că nu 
e foarte clar din ce trăiește Belgică. Probabil din 
ce plătesc celelalte țări europene pentru aceste 
instituţii comunitare. De ce „Belgicâ”? Aşa îi spun 
turcii acestei țări. 

Dar prima lume, cea a funcţionarilor europeni, 
influențează zdravăn prețurile. Chiria unei garso- 
niere costă la Bruxelles de la 500 de Euro în sus. 
Voi închiria și eu una, cu 535 Euro, iar asta va în- 
semna, până în ianuarie, când mi se măreşte sala- 
riul la 1300 de Euro, că voi plăti jumătate din sala- 
riu pe chirie. 

Când vine primăvara mă enervez - de ce să 
plătesc atâţia bani unui proprietar doar ca să am 
unde să stau? Aşa că mă duc în Germania şi îmi 
cumpăr o rulotă. 

Zis şi făcut. Rulota m-a costat o mie de Euro, 
mai puţin decât chiria pe două luni. O așez lân- 
gă cimitirul Bruxelles-ului, în comuna Evere, pe o 
stradă industrială care se înfundă, în speranţa că 
acolo nu voi deranja pe nimeni. 

Speranţă deșartă, pentru că după o lună rulota 
mea dispare. Mă duc la poliţie şi aflu că au ridi- 
cat-o chiar ei. Trebuie să vin a doua zi ca să discut 
cu polițistul care se ocupă de caz. Abătut, plec la 

Leuven, unde voi dormi la prietenul Nicușor. 

A doua zi îmi parchez mașina pe un loc fără 
taxă, în preajma gării Evă&re, iar acolo văd un 
poliţist care se învârte pe lângă o altă rulotă. După 
înfăţişare, polițistul pare marocan. 

Mă duc la el, și îl aud cerând prin staţie să vină 
o maşină care să ridice acea rulotă. Îl întreb de ce 
vrea să o ridice. Îmi spune că rulota nu arată bine 
și că proprietarul a pus-o pe un loc de parcare 
pentru mașini. 

- Dar unde era să o pună? 

Polițistul îmi spune să plec de acolo, dacă vreau 
să nu am probleme. Îi spun că nu e frumos ce face 
- agresează un om sărac, în condiţiile în care nici 
el nu e de-al casei, ci un imigrant. Şi îi mai spun că 
am impresia că asta face poliţia aici — îi agresează 
pe cei săraci. Apoi plec către secţia de Poliţie. 

Polițistul care mi-a ridicat rulota e belgian, 
wallon. Îmi trântește o amendă de cincizeci de 
Euro, pentru că am parcat rulota pe un loc de ca- 
mion şi ar fi trebuit să o parchez pe un loc de 
maşină (sic!), şi va mai trebui să plătesc încă două 
sute douăzeci de Euro ca să o ridic de la firma care 
a „depanat-o”. O căruţă de bani. 

Îispun că dincolo de legea lui e Legea Lui Dum- 
nezeu care spune „să nu faci niciun rău văduvei, 
orfanului şi celui sărac”. Dar el îmi răspunde că 
pentru el pe primul loc e legea publică, apoi el, şi 
abia pe locul trei Dumnezeu. 

Îl privesc cu milă - nu cu mult timp în urmă am 
citit un reportaj despre un fel de „superpoliţist” 
belgian care a ajuns în cele din urmă pe străzi, 
alcoolic, și a murit în mizerie, la Paris. Păcat că 

polițistul cu care am de-a face nu e în stare să se 
întrebe de ce. 

După acest episod, care avea să mă curețe 
de toate economiile mele, viața mea în rulotă 
va deveni o fugă continuă. Voi schimba locul de 
câteva ori şi îmi voi pune un afiş într-o fereastră, 
rugându-i pe polițiști să mă sune înainte de a 
„depana”. Cea mai lungă perioadă am petrecut-o 
pe Avenue des Communautâes, aproape de o 
autostradă. 

În fiecare noapte de vineri și sâmbătă mă tre- 
zeam cu o grămadă de vânători de sex care par- 
cau în spatele caravanei mele şi aşteptau. Unii 
așteptau chiar şi câte o jumătate de oră, enervân- 
du-mă cumplit. 

Dar cel mai teribil episod l-am trăit după ce 
m-am mutat, la sfatul „înțeleptului” Genel, în par- 
carea de la Raymonds. Acolo am trăit o noapte de 
pomină, încolţit de trei proxeneţi polonezi, care se 
ascunseseră tocmai după rulota mea, de o prosti- 
tuată care era cu ei şi de un travestit, precum și de 
clientela lor furibundă. Fiind obosit, mă culcasem 
devreme. M-au trezit vocile lor, în preajma Mie- 
zului Nopţii. M-am rugat, destul de tare, dar asta 
nu i-a făcut să plece de acolo. Şi au trecut două 
ore până să intervină poliţia, două ore în care am 
auzit toate porcăriile posibile şi am căutat să mă 
apăr cu Rugăciunea Lui lisus. 

Poliţia a intrat în scenă prin surprindere. S-a 
aprins dintr-odată lumina unui reflector şi s-a au- 
zit o voce puternică „Les arms dans l'air!” Apoi 
același poliţist le-a explicat acelor proxeneți și ce- 
lor din jurul lor, pe limba lor, că nu trebuie să încer- 

ce să facă nimic care să îl deranjeze. Un alt polițist 
a început să dea târcoale rulotei mele, băgând pe 
fereastre fasciculul unei lanterne. Mă rugam să nu 
mă descopere, ca să nu ajung să mă ia și pe mine 
cu cei care își dăduseră în petic în preajma mea. 

După plecarea poliției şi a proxeneţilor și 
curvelor, nu am mai reușit să adorm. La cinci 
dimineaţa am strâns picioarele rulotei şi am le- 
gat-o la maşină. Tocmai atunci au apărut şi cei 
trei proxeneţi polonezi, veniți să îşi ridice maşina 
care rămăsese lângă rulota mea. M-am uitat la ei 
cu dispreţ, ca la trei mari tâmpiţi ce erau, şi am 
călcat pe acceleraţie. 

Ce e ciudat în această poveste e că apoi mi-am 
amintit că seara, înainte să mă culc, am văzut un 
polițist şi un civil vorbind chiar în faţa rulotei mele 
şi, parcă, privind insistent spre ea. Să mă fi folosit 
poliţia belgiană ca momeală în povestea cu acești 
proxeneți? Nu ştiu dacă e adevărat, dar acest gând 
mi-a încolțit în minte. 

Nu vă mai relatez pe larg și Episodul Jessica, 
un episod foarte trist - povestea unei fete ai că- 
rei părinţi au murit, care a ajuns să cerşească pe 
străzi. Jessica e nebotezată, născută dintr-un tată 
evreu și o mamă catolică, ambii născuţi în Belgia. 
Dar câți nebotezaţi sunt în Belgică! Şi câţi atei! 
Câte prostituate și câți masoni!... 

Dacă aș fi ştiut dinainte să plec ce ţară frumoa- 
să avem şi câtă Credinţă mai e în această ţară în 
raport cu lumea rece, satanizată, a Occidentului, 
nu aș mai fi plecat niciodată. De ce să se ducă 
un creştin acolo unde oamenii şi-au lăsat biseri- 
cile în mâinile vagabonzilor care își fac nevoile 

pe podelele lor şi pictează cu rimel şi ruj ochii şi 
buzele sfinţilor din sculpturi, transformându-i 
parcă în cântăreţi de hip-hop? Credeţi că nu e cu 
putinţă un lucru atât de... abominabil? Ba e, vor- 
besc chiar despre fosta biserică Saint Josse (în fla- 
mandă: Sint Jost), aflată în centrul Bruxellului, la 
doi pași de Grădina Botanică. 

Am fost acolo și am văzut mănăstiri abandona- 
te, cum e cea de la Geraardsbergen - unde aveau 
chiar și moaștele sfinţilor căsătoriți Adrian și Na- 
talia, precum și pe cele ale Sfântului Bartolomeu. 
Moaştele au fost mutate în catedrala orăşelului, 
iar mănăstirea e o paragină, un fel de centru cul- 
tural al nimănui, care nici măcar nu mai pare legat 
de vreo biserică şi nu mai are Cruce. Sau cea de la 
Kortenberg, unde încă mai au chilii amenajate, cu 
biserica aferentă, dar nu mai au niciun călugăr... 
Aşa că au făcut înăuntrul mănăstirii un... bar. Sau 
„Mănăstirea Roşie” din Pădurea Soignes, din care 
a mai rămas doar numele... În Occident e o „criză 
vocaţională”, îmi spune un om pe care îl întâlnesc 
în curtea fostei abaţii de la Kortenberg. 

Să-i mulțumim Lui Dumnezeu că ne-a ferit de o 
asemenea criză! 

De sute de ani necuratul se luptă să dezinte- 
greze spiritual lumea, iar acum pare că e pe cale 
să izbutească. Chiar căpetenia Bisericii Catolice, 
Papa Francisc, a recunoscut această cădere a Oc- 
cidentului Creştin : „Ex Orient Lux, Ex Occident Lu- 
Xux”, a spus el. Adică: au pierdut și lumina Ortodo- 
xiei, şi sunt pe cale să piardă şi luxul pe care atât şi 
l-au cultivat. Cuvintele de laudă pe care le-a rostit 
mai departe Papa Francisc la adresa Ortodoxiei nu 

sunt complimente gratuite, ci purul adevăr. Orice 
catolic sincer e nevoit să aprecieze „Duhul Ade- 
vărului” care plutește deasupra Ortodoxiei, din 
pricina faptului că biserica noastră nu și-a 
schimbat chipul după vremi, cum au făcut-o ei. 

Arma cu care a cucerit Occidentul „cel viclean” 
e banul. Acolo totul e legat de ban. Dar cât îi costă 
pe acei oameni acești bani? De câte ori aveam de-a 
face cu un occidental la Bruxelles îl întrebam dacă 
e botezat. Și de cele mai multe ori aveam dezilu- 
zia să aflu că nu. Au renunţat la Dumnezeu şi s-au 
înconjurat de păgâni. De fapt, cred că Dumnezeu 
vrea să dea ţările acestor apostatici păgânilor și că 
de asta a îngăduit gândul satanist al rasei unice 
din minţile celor care conduc lumea. Musulmanii, 
arabi şi turci, sunt majoritari în multe comune din 
Bruxelles şi se întăresc continuu. Au venit cu toa- 
te obiceiurile lor musulmane: îşi aruncă gunoaiele 
pe geam și mocnesc de o ură acoperită sub falduri 
de fățărnicie la adresa tuturor. Am lucrat vreme 
de aproape un an ca „graphiste” la aceşti turci şi 
am avut o clientelă majoritar musulmană, așa că 
mă puteţi crede. 

Cititorul a înţeles deja care sunt motivele pen- 
tru care mă va încolți gândul să plec din „Belgicâ”. 
Musulmani, homosexuali, prostituate, atei, ma- 
soni, o adunătură dintre cele mai dăunătoare su- 
fletului a pus stăpânire pe această ţară. Banii lor 
te pot costa mult prea scump. 

Dar Bruxellesul a fost cândva un oraș frumos, 
cu catedrale imense și coline care deschid per- 
spective nebănuite asupra principalelor bule- 
varde. Acum aceste catedrale se pierd printre 

zgârie-norii pătrăţoşi, de sticlă, care adăpostesc 
felurite bănci. Casele, ridicate dintr-o cărămidă 
subţire și din piatră, altădată frumoase și îngri- 
jite, se prăbușesc parcă sub povara necredinţei 
oamenilor. lar mulți dintre cei care au ajuns pe 
străzi sunt chiar belgieni. Belgieni nebotezați. 

Cei care încearcă să păstreze aparenţa de nor- 
malitate a vieţii acestui oraș, cei care joacă bile 
prin parcuri, de pildă, se aseamănă unor nebuni 
care se amuză pe un vapor atacat de furtună. La 
doi paşi de ei homosexuali înverşunați şi fără scru- 
pule vânează tineri care pot fi chiar copiii acestor 
nebuni. 

Cu ce m-am ales după un an petrecut acolo? 
Cu o mică învăţătură de la Părintele Patriciu -— felul 
în care ne facem noi ortodocșii cruce reprezintă 
primirea binecuvântării pe care o dă preotul. De 
asta ne facem cruce în sensul invers celui în care 
se dă binecuvântarea. E bine de aceea ca de fie- 
care dată când ne facem cruce să cerem în gând 
binecuvântarea Lui Dumnezeu, iar Semnul Crucii 
să reprezinte dorirea acestei binecuvântări. 


... & relur 


Drumul către casă e la fel de interesant ca anul 
petrecut în Belgia. Mă opresc o săptămână pe 
malul Lacului Le&man și, luat de o ispită, mă apuc 
să-mi caut de lucru. 

M-am aşezat în colțul dinspre munţi al lacu- 
lui, între Villeneuve și Noville, într-o pădurice 
din valea Rhonului. După ce îmi caut de lucru în 
orăşelele Montreux şi Vevey, şi după câteva băi în 


108 


“* PE DRUMUL CRUCII MELE * 


lac, mă decid brusc să mă întorc în ţară, fără să îmi 
mai caut de lucru la Lausanne, singurul oraș mai 
mare din zonă. 

Mai mult, mă hotărăsc să plec spre ţară pe un 
drum de munte, pe la Sion şi Chur. 

Am ales drumul și pentru a mă opri, în 
dimineaţa în care plec, la Sfânta Liturghie la o Bi- 
serică Ortodoxă. 

După ce constat că biserica românească din 
Sion e închisă pe durata vacanței, găsesc o altă 
biserică ortodoxă, în spatele clădirii fostului 
„H6tel de la Ville”. Biserica e o cămăruţă, decorată 
cu frumoase icoane ortodoxe. Pe jos sunt covoa- 
re moi, iar oamenii se descalţă după ce intră. Sun- 
tem şapte oameni în această bisericuţă, în afara 
Părintelui. Slujba se ţine în franceză, iar la finalul 
ei aflu şi ce e cu ei: sunt occidentali toţi, iar părin- 
tele Dimitri a fost hirotonit de către un ierarh rus. 
Dar, nu înțeleg exact cum, biserica lui se autointi- 
tulează Biserică Ortodoxă de Tradiţie Occidentală, 
iar părintele mi-a spus că pleacă în Anglia chiar în 
zilele care urmau trecerii mele prin Sion, ca să în- 
tâlnească nişte ierarhi ortodocşi englezi. Vor să-şi 
facă şi ei patriarhie sau aşa ceva... 

Şi aici primesc o învățătură de ţinut minte re- 
feritoare la un pasaj din Profetul Isaia. Ideea pă- 
rintelui Dimitri e că nu s-au împlinit încă toa- 
te profeţiile din cărțile profetice. Trebuie să ne 
așteptăm ca, probabil că după prigoană şi căde- 
rea antihristului, chiar dacă el spunea că înainte, 
să vină o vreme în care toţi oamenii rămași pe pă- 
mânt să Îl primească pe Dumnezeu în inimile lor, o 
vreme a Credinței. Cam uităm de asta... 

Sionul e plin de stele în cinci colțuri. Acesta este 
steagul provinciei Sion, trei stele așezate pe verti- 
cală. Dar, pe zidul unei biserici dezafectate (cât de 
trist sună asta!), în prezent adăpost al unor firme 
cu sau fără activitate culturală, aveam să văd ceea 
ce oricum ştiam: aceste stele au avut cândva şapte 
colţuri. Aşa e reprezentată stema provinciei pe zi- 
durile acestei vechi biserici... 

Cu ajutorul Lui Dumnezeu izbutesc, căznit, să 
trec Alpii. 

Cu o mașinuţă destul de firavă, un Opel din 
1996, am reușit să trec pe la o înălțime de 2400 de 
metri, cât are vârful Furka, cu o rulotă de aproape 
o tonă după mine. 

Când vedeam serpentinele desenate șerpuitor 
pe faţa muntelui — la Furka, dar și pe muntele di- 
nanintea ei, dar și după Furka, la Oberalpen - 
simțeam că îmi stă inima în loc. Dar nu mai pu- 
team da înapoi. 

Am trecut aceşti trei munți uriaşi şi apoi m-am 
trezit într-o vale a liniștii. 

Ajung la Chur unde nu găsesc niciun loc de 
parcare. Las mașina şi rulota pe trotuarul din fața 
unui atelier din zona industrială şi plec să mă 
plimb prin oraş. Un oraş cu nişte biserici impună- 
toare. Când mă întorc la rulotă, apare și poliţia. Le 
explic celor doi tineri polițiști că nu am găsit ni- 
ciun loc de parcare, iar aceştia mă conduc într-o 
parcare aflată la câteva sute de metri de acel loc. 

Bucuros că nu mi-au trântit vreo amendă, mă 
conformez. Dar și acolo apar nişte ciudaţi care în- 
cep să se învârtă prin jurul rulotei mele. Dar aceștia 
mă lasă în pace mai repede decât ciudațţii belgieni. 

Prin Austria trec fără nicio bătaie de cap, dar, 
din nefericire, drumul dintre Insbruck şi Salzburg 
trece prin Germania... 

Sfătuit de polițistul belgian care mi-a ridicat 
rulota, am pus pe aceasta numărul mașinii. Dar 
nemții nu acceptă asta. Polițistul Pak Phenning 
mă oprește și mă duce în parcarea de la sediul 
Poliţiei din Siegfried. Îi spun și lui care e Legea lui 
Dumnezeu, dar nu pare să îi pese. După ce apare 
translatoarea mă întreb dacă nu cumva polițistul 
Pak nu m-a oprit anume ca să stea de vorbă cu 
ea. Ne înţelegeam destul de bine în engleză... 
Deși m-a oprit la ora 13, îmi spune că va trebui să 
aștept până a doua zi dimineaţă. 

Peisajul de la sediul poliţiei din Siegfried e de- 
zolant. Mai multe mașini abandonate în acea cur- 
te, maşini care aparținuseră unor oameni săraci. 

La biserica din localitate, catolică, găsesc 
cinci doamne care doresc să se roage și câţiva 
adolescenţi care le blochează rugăciunea cântând 
foarte tare la orgă. În cele din urmă, poate văzân- 
du-mă pe mine, adolescenții aceia pleacă. 

În noaptea care a urmat, noapte pe care am 
petrecut-o în rulotă în curtea poliţiei Siegfried, au 
fost oprite de colegul lui Pak, un polițist african, 
două tiruri. 

Primul avea număr de Turcia, iar turcul a scăpat 
de acolo după o jumătate de oră de tergiversări. 

Cu al doilea nu ştiu exact ce a fost. A apărut la 
Miezul Nopţii, când eu ar fi trebuit să mă rog, s-a 
pus între mine şi lumina secţiei de poliţie şi trăiesc 
cu convingerea că în el era însuși necuratul. Acest 
tir a plecat în câteva minute. 

A doua zi omul care trebuie să îmi aducă nu- 
merele provizorii și asigurarea, care m-au costat o 
sută șaizeci de Euro, pe lângă cei o sută de Euro pe 
care i-am plătit ca amendă, întârzie serios. 

În curtea secției de poliție văd mașina unui 
polițist, cu un număr cu trei de şase, şi leg asta de 
întâmplarea din noaptea precedentă, cu acel tir al 
întunericului. Chiar colegii acelui polițist observă 
contrastul dintre inscripţiile creștine de pe rulota 
mea şi numărul satanic al colegului lor. 

Pe la ora 13 mă duca polițistul de serviciu şi îi 
spun să îmi dea permisul de conducere, pentru că 
nu mă pot reține mai mult - au trecut 24 de ore de 
când sunt acolo. Dar acela parcă nu e de acord cu 
mine. Omul cu numerele soseşte pe la ora 13.30 
şi pot să plec. Îmi lipesc și celălalt număr, cel al 
mașinii, pe fereastra din spate, dar polițistul de 
serviciu îmi zice să îl scot. Îi explic că în Ungaria nu 
mă vor lăsa cu numerele lor nemțești provizorii, 
dar acela nu mă lasă până nu fac cum vrea el. 

Ca și polițiștii belgieni, polițiștii germani au 
normă de amenzi, aşa că duc un război satanic 
împotriva oamenilor necăjiţi. 

La vama dintre Ungaria și România le mai dau 
ungurilor douăzeci de Euro, ca să mă lase să trec 
cu numerele nemțești, şi intru în ţară. 

În ţară simt că respir din nou. Numai după ce ai 
trecut prin turbionul Occidentului îţi dai seama ce 
ţară frumoasă avem. O ţară frumoasă și creștină. 
O ţară în care există o mulțime de mănăstiri şi 
destul de mulți oameni credincioşi. O ţară în care 
ai unde să parchezi o rulotă la marginea unui 
câmp şi poţi să nutreşti speranţa că acolo vei fi 

lăsat în pace de ciudații şi obsedaţii necuratului. 

Mă uit pe moneda de 50 de bani şi văd un lu- 
cru care îmi umple inima cu bucurie. Stelele de pe 
moneda noastră au patru colţuri şi închipuie, de 
fapt, forma iubitei noastre cruci. 

Cândva, orbit şi înţelenit în întuneric şi pros- 
tie, am înjurat această ţară. Dar acum, după ce am 
văzut atâtea ţări ale Vestului, pot să spun: e, cu 
siguranţă, una dintre cele mai frumoase şi bune 
ţări de pe pământ. 

Cândva am înjurat această ţară. Cândva nu am 
înţeles ce binecuvântare e să trăieşti ca ortodox 
botezat într-o ţară ortodoxă, în care oriîncotro 
ai întoarce pasul dai de o mănăstire vie. Cândva 
nu am înţeles ce binecuvântare e să ai o ţară mai 
sălbatică, mai naturală, în care să nu fie fiecare 
colțişor amenajat, asfaltat şi înțesat de camere de 
luat vederi. Cândva nu am înţeles ce binecuvân- 
tare e sărăcia şi cât de repede îşi pierd cei bogaţi 
Credinţa. Dar acum înţeleg. Nu dau România pe o 
sută de Belgii. Să fim vrednici de ţara noastră și să 
ne folosim de mănăstirile şi sfinţii ei! 

Totuși, oricât de bine ar fi în ţara noastră, ştiu 
că locul creştinului nu e în această lume... Domnul 
Hristos să apere credinţa și ţara noastră şi să ne 
ferească de orice rău! 

P.S.: Aș fi nesincer dacă nu aș spune totuși și asta... 
Speram să mă împac cu soția mea și credeam că voi 
ajunge la asta trimițându-i mai mulți bani, dar la un 
moment dat ea mi-a transmis că nu are nevoie de ba- 
nii mei. (Ulterior, am aflat, din păcate, și de ce...) Cred 
că acesta a fost momentul în care m-am decis să mă 
întorc, cel în care mi-am pierdut motivaţia... 

PENTRU ÎNTOARCEREA ACASĂ 
A LITERATURII „ROMÂNP” 


„Tradiţionalismul este cea mai revoluționară ide- 
ologie a timpului nostru.” — Julius Evola 


Multă vreme nu am văzut nicio ieşire din lanţul 
postmodernismului, care mi se părea „cea mai 
avansată ideologie literară”. Apoi am inventat 
fracturismul, care a fost, până la urmă, o formu- 
lă literară a existenţialismului. Dar şi el era îmbră- 
cat în haine post-(şi)moderniste. Apoi am inventat 
„lirismul elementar”, care, în contextul întoarcerii 
către Dumnezeu, m-a scos la lumină, m-a adus la 
ceea ce căutam de atâta timp. Un stil pe care îl 
descoperisem și utilizasem în primii ani de liceu: 
tradiționalismul. 

În fapt, modernismul și postmodernismul sunt 
două feţe ale aceluiaşi fenomen: fenomenul în- 
străinării omului, al „alienării” lui, al ruperii rădă- 
cinilor sale. Un fenomen dirijat de masonerie, în 
scopul aplatizării popoarelor, pentru o mai bună 
manipulare a lor. Aşadar, felul în care au fost gre- 
fate literatura modernistă (adică influenţa france- 
ză și germană) și literatura postmodernistă (adică 
influența americană, dar şi, pe alocuri, rusească) 
asupra literaturii noastre naţionale este dirijat po- 
litic şi slujeşte planului satanist de supunere a în- 
tregii lumi. 

Între cele două tendinţe ale literaturii „române” 
(dar aceasta nu mai este literatură română!), cea 
modernistă şi cea postmodernistă, se dă o mare 

luptă. Este lupta dinăuntrul forțelor răului, lupta pe 
care, în absenţa iubirii Lui Dumnezeu şi a Adevăru- 
lui, trebuie că o poartă, între ei, și diavolii din iad. 

Pentru că modernismul şi postmodernismul 
sunt una şi aceeaşi lucrare, lucrare pe care o regă- 
sim, de altfel, în întreaga mass-media, dar și în în- 
treaga societate românească: copierea unor mo- 
dele străine, în scopul distrugerii tiparului propriu 
firii româneşti. (Interesant e că în cele mai radicale 
grupuri care reprezintă aceste curente/stiluri |i- 
terare, adică în avangardele lor, sunt foarte mulţi 
evrei.) 

Prin ce îi deranjează această fire tradițională a 
românului pe mai-marii lumii? Prin faptul că, ase- 
menea tuturor civilizaţiilor tradiționale, e ruptă 
de rețelele „civilizaţiei”, autosuficientă. În plus, 
această civilizaţie tradițională are în centrul ei Bi- 
serica și pe Dumnezeu. Încă un motiv pentru ma- 
soni, de fapt cel mai important, ca să caute să o 
distrugă. 

Revenind la literatură, toată literatura moder- 
nistă și postmodernistă „română” -— dar ar fi mai 
bine „din România” - e în mod evident sub cea 
produsă de „modele”. Adică, cu câteva excepţii, în 
care poţi spune despre un autor român că este egal 
al celor care constituie modelul său, literatura mo- 
dernă din România e alcătuită din copii palide ale 
literaturilor străine. Excepţiile - Mihai Eminescu, 
lon Creangă, lon Luca Caragiale, George Coșbuc, 
Ştefan Octavian Iosif, Liviu Rebreanu, Lucian Bla- 
ga, Tudor Arghezi, Radu Gyr, Aron Cotruș, Nichifor 
Crainic, Vasile Voiculescu, Geo Bogza (prozatorul), 
lon Pillat, Dinu Pillat, Geo Dumitrescu, Grigore 

Vieru, loan Alexandru, Adrian Păunescu, Paul 
Goma, Traian Dorz, Alexandru Monciu Sudinski şi 
alţi câţiva - sunt autori salvați tocmai de o bună 
aplecare către tradiţie, de un suflu/suflet naţional. 
(Sigur, unii dintre ei au făcut pactul cu sistemul co- 
munist... alţii nu au fost întru totul ortodocşi... dar 
câte rele nu face omul într-o viaţă! Dar câţiva din- 
tre ei sunt sfinți mărturisitori. Acesta este marele 
dar pe care ni-l aduce această literatură.) 

Fără acest suflu operele lor nu ar fi avut mare 
valoare și nu ar fi cunoscut niciun răsunet „în po- 
por”. Ar fi fost şi ei autori de cărţi de trei sute de 
exemplare, ca atâţia avangardiști și autori con- 
temporani, care, în lumea lor, iată cât de mică!, se 
împăunează, crezând că au făcut „ceva”. (Câţiva 
autori modernişti şi postmodernişti cărora le su- 
flă în pânze întruna editurile mari, probabil că și 
masoneria, ajung, cu acest vânt artificial, să vân- 
dă câteva mii de exemplare. În absolut, sunt au- 
tori de trei sute de exemplare și ei. Și asta se poate 
verifica imediat: cum li se va da drumul din mâini, 
cum vor da cu fundul de pământ.) 

Sunt şi autori care, în pofida unor influenţe 
tradiționaliste, care îi fac digerabili, au ales linia 
modernismului. Aceștia (de exemplu lon Barbu, 
Ștefan Baciu, Leonid Dimov), deși aparîntoate ma- 
nualele și prin toate compendiile critice, au mult 
mai puţini cititori decât cei dintâi. Tocmai pentru 
că românul nu se regăsește în ei. Un caz special, 
ciudat, aproape de neînțeles, este cel al poetu- 
lui Nichita Stănescu. El a pornit de la foarte bune 
premise tradiționaliste (a se vedea „Argotice”, 
versurile din tinereţe, strânse în cea mai bună 

carte a lui — din punctul meu de vedere singu- 
ra foarte bună, poate mai apropiindu-se de va- 
loarea ei doar „În dulcele stil clasic”) şi a eșuat 
în nişte incantaţii filozoficoidale penibile, în li- 
nia lui Vasko Popa, dar fără acurateţea filozofică 
a acestuia, care îi impresionează pe adolescenți 
şi pe snobi. (M-au impresionat şi pe mine în 
adolescenţă, când eram tare zăpăcit...) Din pă- 
cate, chiar dacă îi voi necăji pe mulţi, trebuie să 
o spun: cultul lui Nichita Stănescu are o legătu- 
ră clară cu dorinţa de a smulge literatura româ- 
nă din rădăcinile ei. Cultul lui a umbrit sau arun- 
cat în uitare poeţi români (cu adevărat români) 
care ar fi meritat o mai bună expunere în faţa 
generaţiilor de azi, cum sunt George Lesnea şi 
George Țărnea. 

Alţi autori au devenit „populari”, adică accep- 
taţi cultural de toate generaţiile și toate mediile 
culturale româneşti semnificative, în urma unei 
asemănări stilistice a modelelor pe care le-au im- 
portat cu literatura tradiţională: George Bacovia, 
George Topârceanu și Emil Brumaru, de pildă. 

Există şi cazuri ciudate, puţine, al unor poeţi 
care, neîmbrăcând straiul poeziei populare, nu au 
propriu-zis succes, dar sunt văzuţi de unii ca poeți 
cu substrat creștin. Dan Botta, de pildă. El este, de 
fapt, un poet modernist tipic. Poate unde mama 
lui era corsicană, fiind deci „născut european”, 
nu a reușit să ajungă la această dimensiune „|i- 
terară”, dar mai degrabă „sufletească”, a neamu- 
lui. În schimb, fratele său, Emil Botta, are uneori 
sclipiri creștine și versuri tradiţionaliste veritabile. 
Am dat acest exemplu pentru că sunt şi azi câţiva 

autori care cred că pot împăca Ortodoxia cu mo- 
dernismul. 

Omul nu poate trăi fără rădăcini. Poate doar 
supraviețui astfel, ducând o viață falsă, o viață-su- 
rogat. Doar regăsindu-și rădăcinile - mai ales pe 
cele care îl leagă de seva secretă din Cer, seva Vieţii 
Adevărate, dar şi pe cele care îl leagă de neamul 
său (şi acesta cu două dimensiuni, una cerească) — 
poate omul să dea ceea ce aşteaptă Dumnezeu de 
la el, rodul său. 

Sunt azi tineri întorşi la ortodoxie care cau- 
tă să adapteze mesajele Ortodoxiei ritmurilor de 
hip-hop. Așa ceva nu se poate. Sau se poate, dar 
cu mari pierderi pentru Ortodoxie. Pierderi care 
au început să apară: după ce acești tineri au lan- 
sat mesajul ortodox în mediul muzical (evit, din 
nou, să spun „românesc“, pentru că ar fi o minciu- 
nă), mediul acesta a perceput mesajul lor ca pe o 
modă, pentru că atât îl duce mintea, așa că a înce- 
put să-și înveşmânteze dezmăţatele în veşminte 
monahice. Deci rezultatul întregii povești a fost 
blasfemia. Era de așteptat. Tinerii care fac hip-hop 
nu au cunoscut îndeaproape negri, ca să înţeleagă 
ce e hip-hop-ul. Eu am cunoscut. În anul petrecut 
în Belgia unul dintre clienţii/colaboratorii mei fi- 
deli a fost Titan, un grafician negru din Guyana. 
Muzica hip-hop are o legătură clară cu felul de a 
vorbi al negrilor. Am petrecut ore întregi vorbind 
cu acest Titan, așa că pot să spun asta cu certitu- 
dine. Aceasta nu e specifică nicidecum poporului 
român, ca să nu mai vorbim despre Ortodoxie. 
Ea conţine, în sine, în felul ei de a fi, un tip de re- 
voltă care nu are nimic în comun cu sentimentul 

religios, ba dimpotrivă, contrastează izbitor cu 
acesta. De asta s-a întâmplat ce s-a întâmplat cu 
acest mesaj ortodox lansat în „şou-biţ”. Uneori 
mesajul nu e înțeles cum trebuie și din pricina for- 
mei în care e livrat. 

Am făcut această paranteză pentru un băiat 
pe care l-am cunoscut la Mănăstirea Petru Vodă, 
fost hip-hoper, dar şi pentru învăţătura care se 
impune. Că vrem sau nu, pe parcursul istoriei po- 
porului nostru Ortodoxia s-a întreţesut în tradiţia 
noastră, formând o urzeală de nedesfăcut. Așadar, 
ortodocșii sunt obligaţi să fie tradiționaliști. 
Obligaţie întărită şi de semnele vremurilor aces- 
tea, în care vedem clar unde duce „progresul”... 

În urmă cu puţină vreme un critic atent la li- 
teratura mea, Daniel Cristea-Enache, mă căina, 
într-unul dintre puţinele ziare centrale care au 
mai rămas în picioare, că de când m-am întors la 
Credinţă aș fi pierdut cititori, deoarce „Credinţa nu 
vinde la fel de bine ca fronda”. Sunt mulţi care zic 
asta. Trebuie să le spulber convingerea. Am mai 
mulți cititori acum. Cel puţin asta spun statisticile 
blogului meu. În baza acestor statistici, am scos și 
cel mai mare tiraj al unei cărţi de poezie de până 
acum: a doua ediţie a volumului „Vino, Măicuţă! 
Flori duhovniceşti pentru Măicuţa Domnului” a 
apărut în 2.000 de exemplare (în afară de ce scoa- 
te Editura Tracus Arte din acest volum - ca primă 
ediţie). Cel mai mare tiraj al meu dinainte de în- 
toarcerea la Credinţă a fost de 1.500 de exemplare. 

Probabil ceva de genul ăsta își spun și tinerii 
ortodocși care nu par să aibă de gând să renunţe 
la hip-hop. Dar nu au dreptate. Le dau și lor un 

exemplu, cel mai la îndemână pe care îl am: 
cântăreaţa de muzică populară Viorica Macovei, 
care e din orăşelul în care locuiesc şi eu pentru 
moment, Gura Humorului. Un cântec de-al ei pos- 
tat pe youtube are 250.000 de vizualizări, cam cât 
cinci cântece hip-hop la un loc. Aşadar, tradiția 
vinde la fel de bine ca aceste tâmpenii care ne 
sunt băgate în cap ca să fim distruși. Și să ne fe- 
rească Dumnezeu de clipa în care în locul acestor 
literaturi şi muzici străine ne vor fi aduse în ţară şi 
ilustrele personaje care le-au creat, iudeimea de 
la New York și din Europa de Vest și negrii din Afri- 
ca. Aceea va fi clipa în care ţara noastră va fi dis- 
trusă definitiv. Pentru că aceşti oameni ar veni cu 
toate obiceiurile lor, le-ar amesteca cu ale noastre 
şi ar dezrădăcina definitiv acest neam. Acest pro- 
ces se derulează deja în Vest, sub atenta suprave- 
ghere a autorităţilor, adică a masonilor. Oamenii 
sunt aduși în Vest foarte organizat, „pe căprării” 
- toţi pakistanezii au internet-cafeuri, toţi turcii au 
kebabării, arabii ţin tarabe la târgurile organizate 
pe străzi etc etc. 

Ideea că „Ortodoxia nuvinde”vine dintr-un me- 
diu extrem de restrâns, a cărui lectură se susține 
doar prin obligaţia şcolară. Autorii modernişti şi 
postmoderniști au ocupat universitățile și le im- 
pun ei înşişi elevilor şi studenților ce să citească. 
Dar există scriitori în Ortodoxie mult mai citiți 
decât aceștia. O să vă dau două nume: Savatie 
Baștovoi și Danion Vasile. Deși Părintele Savatie 
continuă să scrie literatură, niciunul dintre criti- 
cii „Sistemului” nu îl mai bagă în seamă. Parcă ar 
fi murit cu adevărat, nu doar față de duhul lumii. 

Dar asta nu înseamnă că el nu are cititori, dimpo- 
trivă scoate ediție după ediție din cărţile sale, iar la 
lansările pe care le face lumea se calcă în picioare. 
La fel, Danion Vasile, care a scos deja a șaptea 
ediţie din „Jurnalul Convertirii”, prima sa carte, 
poate singura veritabil literară, pentru că, nebă- 
gat în seamă de lumea literară, autorul s-a dedi- 
cat volumelor de popularizare a teologiei. Acești 
autori, mult mai puţin cunoscuţi în mediul filolo- 
gic decât Cărtărescu sau Patapievici sunt, de fapt, 
mai citiți decât ei. Din păcate, Părintele Savatie, 
cel mai talentat romancier ortodox contempo- 
ran, cochetează şi el uneori cu stilul acesta lite- 
rar postmodernist, care nu dă acces la adâncurile 
sufletești ale românului, oricât de interesante ar fi 
cele spuse. S-ar putea construi astăzi o proză mi- 
nunată pornind de la oralitate. Pentru că tradiţia 
şi-a transmis substanţa prin vechile ei mijloace. 
Dar mulți dintre cei care ar putea face o astfel de 
proză tradiționalistă sunt extrem de departe atât 
de Adevărul Revelat cât şi de valorile neamului ro- 
mânesc... 

Sunt şi alţi scriitori tineri - Raluca Brodner, 
Irina Bazon, Daniela Şontică, Daniel Focşa, Cătăli- 
na Dănilă, Ciprian Voicilă, Sergiu Ciocârlan şi Ale- 
xandra Svet sunt doar câţiva dintre ei - care au 
adus bucăţi de literatură și jurnalistică ortodoxă 
de calitate, scrieri care merită să fie luate în consi- 
derare de critici. 

Pentru mine întoarcerea la tradiționalism în- 
seamnă întoarcerea Acasă, într-un sens aproape 
la fel de profund ca şi întoarcerea mea la Dum- 
nezeu. Adecvarea sau neadecvarea la duhul unui 

timp ţine mai degrabă de problematica abordată 
decât de stil, aşa că îmi consider literatura de acum 
la fel de actuală ca întreaga literatură pe care, din 
nefericire, am scris-o până acum. 

Cu volumul de versuri dedicat Măicuţii Dom- 
nului, dar și cu cel care a urmat, „Flori de foc, de 
gând și de lumină”, ajung, după o rătăcire de do- 
uăzeci de ani, îmbogăţit cu Credinţa, acolo unde 
ar fi trebuit mereu să fiu. Sunt ferm convins că 
dacă aceste cărticele (de versuri!) ar ajunge cum 
trebuie în librării, ele ar fi mai vândute decât ori- 
ce volum (indiferent de gen) al moderniștilor și 
postmoderniștilor. Pentru că succesul autorilor 
tradiționaliști e garantat, indiscutabil. El ţine de 
ceva aflat dincolo de orice modă și timp, de ceva... 
sanguin. „Sunt suflet din sufletul neamului meu” 
spune George Coşbuc, şi spun şi eu acum, cu el. Şi 
iată că a trecut un secol de când îşi scria Coşbuc 
versurile tradiționaliste, dar, indiferent de toate 
avangardele și para-avangardele, copiii României 
cresc şi azi cu versurile lui. Cu minunatele lui ver- 
suri. 

Aştept şi ca alți scriitori din generaţia mea şi 
din generaţia care succede generaţiei mele să 
meargă pe acest drum, care duce la succesul li- 
terar adevărat, iar nu la cel mincinos, al edito- 
rilor modernișşti, postmodernişti sau fracturişti. 
Doamne ajută! 

DE LA FRACTURISM 
LA DUMNEZEU 


+ Rezumatul unei conferinţe ținută la 
Biblioteca Bucovinei din Suceava 


[Cum în sală era o fetiţă de opt ani, am fost ne- 
voit să îmi autocenzurez anumite idei, comentarii și 
expresii. Voi insera unele dintre ele în această rela- 
tare, între paranteze pătrate.] 


Ar trebui mai întâi să explic cum și de ce a apă- 
rut Fracturismul. Într-o Românie cenușie, în care 
un sistem cu nişte reguli fusese înlocuit cu alt sis- 
tem și alte reguli peste noapte, în care erau lupte 
de stradă, o sărăcie cumplită, mafioţi, politicieni 
corupți, procurori care se aruncau în cap de la bal- 
con, un scriitor mic şi mustăcios de la Bucureşti se 
trezise, pe urmele unui anume Fukuyama, că „is- 
toria s-a terminat”. Istoria, istoria literaturii, „to- 
tul” se termina cu el. 

Acest autor era unul dintre reprezentanții 
optzecismului central, al celui lunedist. Lunediștii, 
dar şi mulţi alți optzecişti din ţară se ocupaseră 
cu aglomerări de cuvinte colorate și zgârie-nori 
de carton. Practic, ei s-au comportat mereu de 
parcă nu ar fi trăit în România, iar atunci când au 
dat nasul cu realitatea cruntă, au avut reacții de 
copii răsfăţaţi. „De ce eu?”, pare să se întrebe un 
optzecist, „Decesămă duceu să predau la Budila?” 
Budila e un sătuc frumos aflat la cinsprezece 

kilometri de Braşov şi la patru kilometri de casa 
părinţilor mei. Dar cele poate treizeci de minute 
pe care le avea de făcut cu trenul până acolo i se 
păreau acestui optzecist un adevărat iad. La fel, 
ajuns profesor într-un sat superb din Maramureș, 
un alt coleg de generaţie al acestor răsfățaţi s-a 
grăbit să proclame acel sat ca fiind... fără ieșire. 

Cât despre optzeciştii aşa-zis „existenţialişti”, 
marea lor problemă existenţială e alcoolul. Flu- 
vii de alcool, cuvinte goale și „depresii” studiate 
inundă paginile pe care o critică semiotică și za- 
darnică încearcă să le stoarcă de înțelesurile pe 
care nu le au. Acesta e contextul în care a apărut 
Fracturismul. Era vremea unei generații formate 
în „anii liberalizării ceauşiste”, o generaţie cres- 
cută în falsa fereastră de libertate a revistelor PIF, 
care se comportă de parcă s-ar fi născut într-o 
Americă duplicitară. O generaţie profund inadap- 
tată, de atunci şi până azi. 

Noi ne-am dat seama că suntem altceva. La ora 
nașterii „Manifestului Fracturist”, în 1998, eram 
vreo patru autori care făceam altceva. Trei basa- 
rabeni (Dumitru luda Crudu, Savatie Baștovoi, Mi- 
hail Vakulovski) și cu mine. 

Că făceam altceva, măcar în anumită parte a 
scrierilor noastre - cazul lui Ştefan Baştovoi, ac- 
tualul Părinte Savatie, cu „Cartea Războiului”, era 
mai mult decât evident. Ei veneau cu reflexe ale 
poeziei ruse, iar eu cu alte lecturi, mobilizatoare, 
cu caracter stângist. 

Manifestul Fracturist a fost scris în noaptea 
de 10 spre 11 septembrie, [când am fost bătuți 
pe stradă]. De fapt, în dis-de-dimineaţa zilei de 

11 septembrie. Această dată nu e întâmplătoare. 
Manifestul Fracturist a fost un gest de terorism lite- 
rar. Cu câţiva ani înainte de atacul de la WTC, eu şi 
D. |. Crudu am lovit, ca două rachete soiuz, turnuri- 
le de carton ale literaturii optzeciste. Aceste turnuri 
s-au prăbușit de îndată, iar lumea de pe margini a 
izbucnit în aplauze. Se pare că toţi se săturaseră de 
desenele animate și mofturile de răzgâiați ale opt- 
zeciştilor. Toţi vroiau poezie adevărată. 

[Dar opresc comparaţia aici. Bine că acele tur- 
nuri optzeciste nu erau locuite și nu au fost oa- 
meni care să se arunce în moarte de la înălțime, ca 
în acele scene cumplite de la WTC. Din păcate, în 
epocă am pedalat un pic cam mult pe această idee 
a „terorismului“. Am privit acei morți cu o răceală 
de „anarhist“, considerând că „imperialiștii ameri- 
cani au primit ce au căutat în Quweit”. O opinie ne- 
demnă de un creștin, pe care astăzi o regret. Atunci 
am scris, în „Ursul din containăr”: „Mama mea o 
să bage versurile mele / în manualele luptătorilor 
Al-Qaeda”. La foarte puţină vreme după ce am in- 
trat în NATO aveam să trag roadele acestor vorbe și 
ale „Manifestului Anarhist”. Vreme de aproape un 
an am fost terorizat prin urmărire. Mi se scotocea 
aproape în fiecare dimineaţă în mașină... Se poate 
spune că și eu am primit ce am căutat. Acele versuri 
„teroriste” sunt mai mult decât regreatabile. Dum- 
nezeu să mă ierte și să aibă milă de sufletele celor 
care au murit în acea tragedie.] 

Am făcut Fracturismul şi el a avut succes. Un 
succes care se repercutează până azi. Din păca- 
te, nu am ştiut atunci în ce direcţie să caut. l-am 
pus curentului literar acest nume pentru că trăiam 

într-o „fractură” istorică. (Mai există, totuși, și un 
motiv secundar, personal: eu am avut o fractură 
de femur cu ceva complicaţii, care mi-a marcat co- 
pilăria.) Îmi doream o literatură care să vorbească 
despre această lume, despre omul aflat în această 
lume. Am pornit la drum, deci, dintr-o perspecti- 
vă stângistă. „Omul e foarte important prin sine și 
poate schimba ceva în lumea care, nu ştim exact 
de ce, e strâmbă.” Cam așa gândeam. 

Eu nu mi-am dat seama atunci că trebuie să 
ÎI punem pe Dumnezeu pe primul plan al vieţii 
noastre și că trebuie să ne raportăm, înainte de 
toate, la El. Așa totul se simplifică. Dumnezeu stă- 
pâneşte lumea şi El ştie de ce are nevoie fiecare 
pentru mântuirea sufletului său. Dacă Îl punem 
pe Dumnezeu pe primul loc al vieţii noastre, Îl lă- 
săm să lucreze în viața noastră. Şi înţelegem că 
omul, care e atât de expus diavolului, reuşeşte să 
facă şi el ceva bun doar cu ajutor de la Cel de sus. 

Eu trăiam într-o lume „intelectuală”. O lume a 
analogiei, a comparaţiei. O lume în care mintea ta 
produce tot felul de sisteme care sunt închipuite 
„alternative” sau „explicaţii” la sistemul realităţii. 
Dar prin aceste sisteme ale minţii nu ajungi la ni- 
mic. Îmi dădeam seama de asta de pe atunci, dar 
nu știam ce să pun în loc. Acum am descoperit 
drumul pe care poţi depăși acest labirint al vorbe- 
lor goale și poţi urca. El este drumul Rugăciunii. 

Diavolul ne-a smuls din grădina Raiului, dân- 
du-ne să mușcăm din fructul cunoașterii binelui și 
răului. Acest fruct ne-a „deschis” mintea, făcând-o 
un adevărat depozit de material radioactiv pen- 
tru diavol. Câţi nu se lasă prinşi de uneltirile celui 

rău! Câţi intelectuali! Câţi nu îşi umflă capul cu 
concepte și idei pretins înțelepte, până ajung să 
nu mai fie în stare să spună un „Tatăl nostru”?! 

Câţi nu ajung atât de plini de vorbe goale și de 
mândrie deşartă încât le e ruşine să mai calce în- 
tr-o biserică! 

Când ajungem pe drumul către Dumnezeu, 
scăpăm de toate aceste deșertăciuni. Totul se lim- 
pezeşte. Nu am nevoie de nicio elucubraţie inte- 
lectuală ca să ştiu care e sensul vieții. L-am aflat 
de la Sfântul Serafim din Sarov și îl mărturisește 
propria mea experienţă: sensul vieții noastre e să 
dobândim Duh Sfânt. Acesta se dobândeşte prin 
rugăciune și post, prin participare la slujbele bise- 
ricii şi prin fapte bune. Dacă participi la o Liturghie 
sau la un Maslu de la început („Binecuvântată este 
Împărăţia”) până la sfârșit (când se miruiește ulti- 
ma dată) e imposibil să nu primeşti Darul Duhului 
Sfânt. O picătură de Duh Sfânt pe care o simţi aşe- 
zându-se în sufletul tău. La fel în rugăciune sau în 
post. Dacă le ţii mereu, creşti continuu. Sunt ne- 
numărate trepte în rugăciune. Cei care practică 
Rugăciunea Inimii, de pildă, ajung la stări de bu- 
curie nepământească și la darul înainte-vederii. 

Sunt și multe trepte în post, iar fiecare dintre 
ele aduce întărirea puterii duhovnicești. Putem 
renunţa la carne, apoi la brânză, lapte și ouă, apoi 
la ulei și tot așa. Sunt creștini care au ajuns să se 
hrănească doar de două-trei ori pe săptămână, cu 
Sfintele Taine, primite la Liturghie. Părintele loani- 
chie Bălan ne povestește despre un sihastru care 
trăia prin munţii noştri şi care ajunsese la această 
măsură. Sihastrul acesta era, potrivit mărturiilor 

strânse de Părintele loanichie Bălan, invizibil. 
Dacă se întâmpla să îl întâlnească oamenii, că- 
lugării de la Sihla sau Sihăstria se întreba cu ce a 
greșit de a fost descoperit de Dumnezeu oameni- 
lor. Fusese, în anii de de după primul război mon- 
dial, episcop-vicar al Episcopiei Kievului și fugise 
de persecuția comunistă în România. lvan/loan. 

Dar şi despre Sfântul Serafim din Sarov se spu- 
ne că a petrecut o mie de zile şi o mie de nopți 
pe o piatră, în rugăciune, fiind hrănit în tot acest 
timp de două vrăbiuţe. Prin post şi rugăciune pu- 
tem dobândi mari puteri sufleteşti. Şi mai ales 
Duh Sfânt, uleiul din candelele celor cinci fecioare 
înțelepte. 

Trebuie să ne rezolvăm problema mântuirii în 
acastă viaţă. În pilda bogatului nemilostiv şi a să- 
racului Lazăr, ajuns în lad, bogatul nemilostiv îi 
cere Lui Dumnezeu să i-l trimită pe Lazăr, pe care 
îl vede în Rai, ca să-și umezească degetul şi să-l 
atingă de buzele lui, ca să-i mai potolească dure- 
rea. Dar Domnul îi spune: „Între noi şi voi s-a întă- 
rit prăpastie mare, ca aceia care voiesc să treacă 
de aici la voi să nu poată, nici cei de acolo să trea- 
că la noi.” (Luca 16, 26) Această parabolă ne-a fost 
lăsată de Domnul Hristos. Între Iad și Rai e o pră- 
pastie cu neputinţă de trecut. 

Catolicii spun că ar mai exista un loc intermedi- 
ar, Purgatoriul, unde s-ar chinui o vreme cei cu pă- 
cate mai mici, dar această teorie nu poate fi argu- 
mentată prin Sfânta Evanghelie. De fiecare dată 
când vorbește despre lad, Domnul Hristos vorbeș- 
te despre acel loc ca despre ceva ireversibil. 

Așa că să avem grijă. Trebuie să ne dobândim 

mântuirea cât suntem încă în viață. „Că vine noap- 
tea, când nimeni nu poate să lucreze” (loan 9, 4). 

Cea mai mare tristețe a mea e că nu îmi încep 
viaţa cu mintea de acum. M-am întors spre Dum- 
nezeu și încolțit de necazurile care m-au potopit 
din pricina păcatelor mele. Dacă aș avea paispre- 
zece ani şi mintea de acum! Dar viaţa nu poate fi 
întoarsă din drum... 

Părinţii mei nu m-au dus la biserică. Ei fac par- 
te dintr-o generaţie dinaintea celei optzeciste. 
Oameni profund debusolați și profund marcați de 
comunism. Noi mergeam la biserică doar o dată 
pe an, de Paşte, ca să luăm lumină. Nici atunci nu 
intram în biserică. Ca mulți alţii din generaţia mea, 
m-am întors spre Dumnezeu ajutat mai degrabă 
de rugăciunile bunicilor, de dincolo de mormânt. 

Dar, ca să nu o obosim prea tare pe domnișoa- 
ra, care trebuie că are de făcut lecţii pentru mâi- 
ne, vă invit să citiţi mai multe despre descoperi- 
rile mele duhovniceşti în volumul „O noapte şi o 
dimineaţă”. 

Aici se încheie conferința de la Biblioteca Bu- 
covinei. Or fi cam dure atacurile la adresa 
optzeciștilor? Poate... Dar faptul că ei nu au 
împins lucrurile într-o direcţie bună s-a văzut 
în ce s-a întâmplat cu nouăzeciștii. După ce 
și-au pierdut locomotiva, pe Cristian Popescu, 
care a scris cam puţin și a murit tocmai când 
avea mai multe de spus, nouăzeciștii nu au 
mai fost în stare să propună un scriitor de talia 
acestuia, unul care să dea literaturii o direcţie 
opusă „postmodernismului”. 

ACTELE BIOMETRICE ȘI 
LEPADAREA CREDINȚEI 


Care e legătura între Actele Biometrice și lepă- 
darea Credinței? Sunt creştini, ba chiar şi preoți 
care ne zic că între acestea nu ar fi nicio legătură. 
Lepădarea de Credinţă va fi, zic ei, un act absolut 
explicit. Potrivit lor, cineva va veni să te întrebe 
„Te lepezi de Hristos?”, iar tu vei răspunde. În cazul 
lepădării ţi se va aplica pecetea fiarei, pe frunte 
sau pe mâna dreaptă, în caz contrar, ţi se va tăia 
capul. Cei care vă prezintă acest scenariu sunt, cel 
mai probabil, profeți mincinoşi. 

Nicăieri în Apocalipsă nu se vorbește de o ast- 
fel de întrebare adresată oamenilor, de o astfel 
de lepădare formală. În Apocalipsă se spune că 
toți oamenii pământului vor fi obligaţi să își pună 
pe mâna dreaptă sau pe frunte, semnul fiarei. lar 
aceasta va fi opera profetului mincinos, ajutorul 
antihristului: „Și ea (a doua fiară - n.m.) îi face pe 
toţi, pe cei mici și pe cei mari, pe cei bogaţi și pe 
cei săraci, pe cei slobozi și pe cei robi, să-și pună 
semn pe mâna lor cea dreaptă sau pe frunte. Încât 
nimeni să nu poată cumpăra sau vinde, decât nu- 
mai cel ce are semnul, adică numele fiarei, sau nu- 
mărul numelui fiarei. (...) Şi numărul ei este şase 
sute şaizeci şi şase.” 

Asta spune Sfântul loan Evanghelistul, care 
este un apostol şi un profet adevărat. Deducem, 
logic, că lepădarea Credinței nu se face prin aban- 
donarea verbală sau scrisă a Domnului Hristos, ci 
prin acceptarea însemnelor necuratului. 

Aceste însemne sunt deja prezente în viața 
noastră. Codurile de bare ale tuturor produselor 
comercializate în România conțin trei linii duble 
mai lungi, una la începutul codului, alta la mijlocul 
său şi alta la finalul codului. Aceste linii sunt citite 
de aparatul de scanat ca fiind cifra şase. (Cercetaţi 
cu atenţie zece coduri de bare.) 

Actele biometrice reprezintă primul pas în pu- 
nerea acestui însemn satanic asupra noastră. Dar 
şi primul pas în năruirea libertăţii umane. Aceste 
acte conţin un microcip, un microprocesor care 
stochează date personale. Cei care le vor accepta 
vor putea fi scanați, cu niște aparate speciale, de 
la distanţă, ca niște produse. Cei care îi vor scana 
vor ști totul despre ei. 

În timp, aceste acte biometrice (carte de iden- 
titate, pașaport, permis auto, card bancar) vor de- 
veni un singur act, fără de care omul nu va mai pu- 
tea face nimic. 

Următorul pas în acceptarea însemnelor diavo- 
lului va fi acela al renunţării la acest act, fie sub 
pretextul faptului că actele se pot pierde, fie sub 
acela al „grijii” Sistemului faţă de sănătatea noas- 
tră, fie sub amândouă. Cipul va fi introdus direct 
sub pielea mâinii drepte a oamenilor. Acest lucru 
a devenit deja o realitate. În Statele Unite se im- 
plantează deja astfel de cipuri (care emit unde 
radio) în mâna dreaptă sub pretextul faptului că 
prin aceste cipuri se poate verifica de la distanță 
starea de sănătate a respectivilor oameni. 

Aceste implanturi cu cip vor fi obligatorii, iar 
aceste cipuri implantate reprezintă, în mod clar, 
pecetea satanei. 

Cum în România actele biometrice vor deveni, 
din 2014, obligatorii, și cum mult sprijin nu găsim 
la conducătorii Bisericii, aflaţi sub influența ma- 
sonilor, soluţia pe care o propun eu este aceea a 
protestelor colective, sub orice formă. Dar fără 
rugăciune, cât mai multă, nimic nu vom izbândi. 
Lucrurile sunt avansate, iar masonii impun aceste 
acte biometrice în întreaga lume. 

Sunt şi creştini care spun că, actele biometri- 
ce fiind doar un pas intermediar, nu trebuie să ne 
facem încă griji foarte mari. „Cu televizorul nu a 
fost la fel?”, spun aceia. Da, televizorul s-a vădit a 
fi „doar” o etapă către chipul antihristului, despre 
care ne spune Apocalipsa că ne va vorbi indepen- 
dent de el. Dar această etapă intermediară a făcut 
şi face ravagii. Câţi oameni or fi ajuns în iad pentru 
că şi-au petrecut ultimii ani ai vieţii, cei în care ar fi 
putut să se pocăiască, în faţa televizorului? Şi câți 
tineri nu cad în păcat din pricina lucrurilor trans- 
mise la televizor? 

Cei care ştim că acest tren al cipurilor duce în 
iad, trebuie să facem tot ce putem ca să-l oprim. 
Biometria este o etapă intermediară către Moarte. 

